הוועדה לענייני ביקורת המדינה, כנסת 25, פרוטוקול מספר 77, 2023-11-29 00:00

מיקי לוי: בוקר טוב, היום יום שני

מיקי לוי:  אני מתכבד לפתוח את ישיבת הוועדה לביקורת המדינה

מיקי לוי:  זו ישיבה שנייה באותו נושא

מיקי לוי:  אני לא רוצה להתעכב על הנושאים שגרמו לעצירת הדיון בפעם הקודמת, למרות שהדיון היה מאוד מאוד חשוב

מיקי לוי:  אין לי טענות למי שישב פה, הטענות שלי הן לאנשים אחרים, אבל זה בצד הפוליטי, ואני משתדל לא לערב צד פוליטי עם צד מקצועי

מיקי לוי:  צר לי על הפעם הקודמת, שאנשים שהגיעו התאכזבו והיו צריכים לצאת החוצה מבלי להשמיע את דעתם בעניין הרחבות החלוקה של כלי הירייה הפרטיים בישראל ולאור אירועי המלחמה

מיקי לוי:       אני שמח לראות את נציגי המשרד לביטחון פנים והמשטרה

מיקי לוי:  אני מכבד אתכם שאתם הגעתם, אבל היה ראוי שראש המחלקה שלכם יגיע לכאן

ישראל אייכלר: איזה ראש מחלקה?     

מיקי לוי: אני מדבר על המשטרה, לא על המשרד לביטחון פנים

מיקי לוי:  ראש מדור או ראש מחלקת אבטחה, איך זה קרוי?     

ישראל אייכלר: יש רח"ט אבטחה, אלון הוא נציג של רח"ט אבטחה

מיקי לוי: שלום אלון

מיקי לוי:  בפעם הקודמת הרח"ט היה פה, נכון?      

אלון קסוס: לא, אני הייתי

מיקי לוי: לא? אתה היית? אז טעות שלי, תודה רבה שבאת, אתה יכול להצטרף לשולחן

מיקי לוי:       אני מבקש להתחיל את הדיון מההתחלה, אבל יותר מהיר, יותר זריז

מיקי לוי:  היתה סקירה של מנהל אגף כלי הירייה, מר ישראל אבישר, אחריו נמשיך למשטרה ולשאר המשתתפים

מיקי לוי:  אני מבקש ממר ישראל אבישר  לחזור שוב בקצרה על הנקודות העיקריות, אשר עניינו את חברי הכנסת והארגונים בשבוע שעבר

מיקי לוי:  חלק מהשאלות הועברו אלינו מהארגונים המיוצגים כאן, ואני מקריא אותם בקצב הכתבה, בבקשה תכתבו אותן:     

מיקי לוי: 2

מיקי לוי:  האם קיים מידע לגבי כמה בקשות לרישיון סורבו, לאור המלצות משרד הבריאות ומשרד הרווחה? מידע מהנהלת בתי המשפט וכו'

מיקי לוי:       3

מיקי לוי:  האם יש לפקידי הרישוי יכולת לזהות מסוכנות בשלב הבקשה?      4

מיקי לוי:  כמה עובדים יש בחטיבת הפיקוח, לאור הבקשות המטורפות, המספרים הגדולים?      5

מיקי לוי:  מי האנשים המוסמכים לאשר?      

מיקי לוי: האם עובדי הכנסת היו מעורבים באישור?      

מיקי לוי: האם ידוע כמה מבעלי הרישיון התקינו כספות? האם יש דרך בכלל לבדוק את זה? אני לא יודע להגיד

מיקי לוי: לגבי המשטרה –     

מיקי לוי: 2

מיקי לוי:  שימוש שלא כדין בנשק;     3

מיקי לוי:  התאבדויות שבוצעו בנשק ברישיון;     4

מיקי לוי:  רציחות מכל סוג שהוא, שנעשו עם נשק ברישיון;     5

מיקי לוי:  האם במסגרת ההכשרות, המשטרה מעדכנת,  את הציבור לגבי גבולות השימוש בנשק, בפרט באירוע ביטחוני?     אני לא בטוח שאתם יכולים לענות על השאלה, אבל העבירו לי אותה: דו"צים, כיצד מונעים? אני מניח שתגידו שיש הדרכות ומי שמגיע לשטח מתואם וכו'

מיקי לוי:  קשה לי גם כאיש מקצוע לתת תשובות על זה, אבל אני מעביר

מיקי לוי:       קמו כיתות כוננות פירטיות ברחבי הארץ עוד לפני המלחמה

מיקי לוי:  אילו כלים יש למשטרה להתמודד עם התופעה? והאם ידוע כמה יש?     לסיכום, ברור לי כי באולם זה קיימות דעות לכאן ולכאן והוויכוח עלול להיות ער וסוער

מיקי לוי:  אני אשתדל לאפשר זכות דיבור למגוון הארגונים הנמצאים כאן, אשר מבקשים להביע את עמדתם, אני מבקש רק קצר וקולע, כי יש הרבה

מיקי לוי:       יחד עם זאת, חשוב לי קודם כל לשמוע את הגופים האחראים על הטיפול בנושא, כפי שהזכרתי

מיקי לוי:  משרד מבקר המדינה, אני נותן לכם משפט, לא צריך יותר, כי אנחנו במצב אחר

מיקי לוי:  בבקשה, על פי החוק אני חייב – בוקר טוב, ממש משפט

גלעד קריב: אנחנו נוכל להוסיף שאלות לרשימה?     

מיקי לוי: איזה שאלה

לימור קפלנסקי אבריאל: בוקר טוב אדוני היושב-ראש, זה דיון שני בנושא דוח מבקר המדינה על רישוי כלי ירייה והפיקוח על החזקתם

לימור קפלנסקי אבריאל:  כמו שכבר אמרנו בדיון הקודם, יש כמה נושאים עקרוניים, שנבחנו בביקורת הקודמת, ונשמח שיתנו עליהם את הדעת גם היום: מדיניות בנושא כלי ירייה, ממשקים בין המשרד לביטחון לאומי לבין הגופים הממשלתיים הרלוונטיים, המענה שניתן למאות אלפי המבקשים בעת הזו ופיקוח ובקרה, כל זאת תוך איזון כמובן לפי תכליות החוק בין הזכות של אדם להגן על עצמו לבין זכות הציבור להיות בטוח גם כן

מיקי לוי: תודה רבה

מיקי לוי:  אני שואל את חברי הכנסת, האם הם רוצים לשמוע את הסקירה, או להוסיף שאלות

יואב סגלוביץ': למקד רק בכמה שאלות

מיקי לוי: בבקשה, אז בואו נלך לפי הסדר

מיקי לוי:  בבקשה, חבר הכנסת קריב, אתה הצבעת ראשון

גלעד קריב: בוקר טוב אדוני היושב-ראש, אתה כמובן באופן – הייתי אומר – מעט אצילי דילגת מעל אירועי השבוע הקודם

גלעד קריב:  אני רק מבקש בפתח השאלות שלי להביע שאט נפש מרמיסת כבודה של הכנסת ורמיסת יכולתה לבצע פיקוח פרלמנטרי

גלעד קריב:  לא הייתי כאן בדיון הקודם, אבל צפיתי בו בכוונה לאחריו

גלעד קריב:  אני יודע שחברים וחברות נוספים התייחסו

גלעד קריב:        אני לא ארחיב בעניין הזה, אבל אני כן אזכיר, שלא עברו 24 שעות מהביזיון שאירע כאן, והשר לביטחון לאומי בחר שלא להגיע למליאה על מנת להשיב לשאילתה דחופה, שאושרה על ידי יושב-ראש הכנסת והוגשה על ידי חבר הכנסת נאור שירי – לא ראיתי שאתה פה, אז אני אומר פשוט המשך המעשה

גלעד קריב:  אם חבר הכנסת שירי פה, הוא בוודאי יתייחס לעניין

גלעד קריב:  הדברים חמורים ומצטרפים לזלזול מתמשך של השר בפעולת הפיקוח הפרלמנטרי

גלעד קריב:       השאלות שאני מבקש להוסיף לרשימה שלך:     האם לפני שהושקה הרפורמה התנהל דיון בין משטרת ישראל ומשרד הבט"פ לבין השב"כ? האם ישנה חוות דעת כתובה של השב"כ לגבי הרפורמה הזו? אני מניח, שמכיוון שהדיון גלוי, לא ניתן להתייחס לגוף זה, אבל אני מבקש כן לקבל תשובה האם יש חוות דעת כתובה, ואז אדוני היושב-ראש, אני אפנה אליך בבקשה לקיים דיון חסוי, אם ישנה חוות דעת; ואם אין חוות דעת, אני מעלה את התהייה, האם לא צריך לדרוש כזו

גלעד קריב:       דבר שני, על פי התקנות החדשות, גם אנשים שלא סיימו את שירותם הצבאי יכולים לקבל רישיון לנשיאת נשק בתנאים מסוימים של גיל ואזור, הצלבה של גיל ואזור

גלעד קריב:  אני מבקש לדעת, האם כשאדם עומד בקריטריונים ואתם יודעים שהוא לא סיים את שירותו הצבאי, האם מתבצעת בדיקה למול רשויות הצבא לגבי הרקע לאי סיום השירות הצבאי

גלעד קריב:       דבר שלישי, האם יש איזושהי זיקה בין ההצטרפות לכיתות הכוננות באחריות מג"ב והמשטרה הכחולה לבין סוגיית רישוי הנשק הפרטי? האם אדם שצורף לכיתת כוננות וקיבל לידיו נשק ארוך, הדבר מקצר את ההליכים? הדבר מקנה לו איזשהו רישיון? אבל אז זה גם עובד לצד השני, האם מתקיים תהליך בדיקה דומה במסגרת הגיוס לכיתות הכוננות?      

קריאה: זה לא באחריותנו

גלעד קריב: לא לא, סליחה

גלעד קריב:  אני שואל את הבט"פ, אני לא יודע באחריות מי זה, עם כל הכבוד, הרבה מאוד אנשים כרגע מקבלים נשקים ארוכים, לא אקדחים לידיהם

גלעד קריב:  יש קריטריונים לקבלת אקדח

גלעד קריב:  אני רק רוצה לשאול, מה מערכת הבדיקה שמתקיימת, כשנותנים לאדם נשק מקוצר ולא אקדח? האם יש איזושהי זיקה בין תהליכי הבדיקה? האם בודקים באותם פרמטרים? האם אדם שלא עומד בקריטריונים לקבל אקדח ברישוי נשק פרטי, יכול למצוא את עצמו מסתובב עם נשק מקוצר אוטומטי ברחובות עיר? בכל זאת זה אותו משרד ואותה משטרה, אז אני אשמח להבין את הזיקה בין הדברים

גלעד קריב:       אני רק אזכיר שעל פי תכניות משרד הבט"פ, כ-20,000 איש אמורים לקבל נשקים מקוצרים במסגרת כיתות הכוננות – לא 20,000, קצת פחות, אם אני לא טועה 14,000

גלעד קריב:  תודה

מיקי לוי: תודה רבה

מיקי לוי:       חבר הכנסת סגלוביץ

יואב סגלוביץ': שאלה לי למשרדי הממשלה תוך כדי ההתייחסות לגבי התהליך של הערכת המסוכנות וקבלת המידע, בדגש על משרד העבודה והרווחה, משרד הבריאות וצה"ל

יואב סגלוביץ':  האם התהליך הזה הוא תהליך שלם ויש את כל המידע כרגע, לפני שנותנים רישיון זמני עוד טרם מטווח

יואב סגלוביץ':  אני רוצה לקבל על זה את התשובה ממשרדי הממשלה, גם על הצינור, על המהירות, על דרך העברת המידע ועל האיסוף

יואב סגלוביץ':      הדבר הנוסף הוא לגבי ההתייחסות שלכם בדיון לגבי הנושא של הריאיון האישי

יואב סגלוביץ':  ישראל, ראיון אישי של מבקש נשק – אני מבין שהדבר הזה בוטל והומר לשיחה טלפונית, למה זה נעשה? האם אין משמעות לריאיון אישי ולהתייחסות לאדם, כפי שהיה בעבר? ומי עושה את השיחה הטלפונית הזו? איזה הכשרה הוא עבר? זה מתחבר לשאלות שנשאלו פה על ידי יושב-ראש הוועדה

יואב סגלוביץ':       שאלה אחרונה שהיא לא שאלה, אלא יותר אמירה, אולי לא כל מי שנמצא פה יכול לתת את התשובה, אבל אני כן רוצה לומר אותה

יואב סגלוביץ':  אנחנו עוסקים פה בעניין של תבחינים וכו'

יואב סגלוביץ':  נכון להיום, המציאות היא שבכיתת כוננות במדינת ישראל, מה שמוגדר כיתת כוננות עכשיו, בודקים רישום פלילי, חובות זכויות למתנדב בקבלת נשק אוטומטי, אבל בהבדל משמעותי אחד, הנשק הזה נמצא בבתים של אנשים

יואב סגלוביץ':  זאת החלטה שקיבלו אותה תחת לחץ באותו זמן, ואולי באותו יום שקיבלו אותה קיבלו אותה נכונה

יואב סגלוביץ':  אנחנו כבר נמצאים שבעה, שמונה שבועות אחרי

יואב סגלוביץ':  אני רוצה לקבל תשובה – גם אם אי אפשר לקבל אותה עכשיו לקבל מכם, כן לקבל את התשובה פה בפרלמנט, בכנסת, האם אנשים מחזיקים נשק אוטומטי בבית, בלי שיש להם יכולת שמירה? כי אין כספות ואין שמירה

יואב סגלוביץ':  אני רוצה לקבל את התשובה הזאת כן היום, כי זה מחייב עשייה אחרת

יואב סגלוביץ':  אנחנו כבר שמונה שבועות אחרי, זה לא השבוע הראשון

יואב סגלוביץ':       ישראל פה יושב

יואב סגלוביץ':  אולי יש ויכוח בינינו מה נכון לעשות, אבל כרגע מחולק נשק אוטומטי רק עם בדיקת רישום פלילי

מיקי לוי: תודה

מיקי לוי:       חברת הכנסת מטי, בבקשה

מטי צרפתי הרכבי: תודה, אדוני יושב-הראש

מטי צרפתי הרכבי:  אני חייבת לומר שאחרי הישיבה לפני שבוע, זה היה אחד מרגעי השפל שלי כחברת כנסת

מטי צרפתי הרכבי:  במשך שנה כבודה של הכנסת נרמס, תפקידה כמפקחת על משרדי הממשלה וכמחוקקת נרמס עד דק

מטי צרפתי הרכבי:  בתום הישיבה לפני שבוע נחפזתי לכתוב מכתב ליועצת המשפטית של הכנסת

מטי צרפתי הרכבי:  אני רוצה לצטט רק משפט אחד מהמענה שהיא שלחה לי אתמול בלילה: הצעד בו נקט במקרה זה השר לביטחון לאומי, אשר הנחה את נציגיו לעזוב את הדיון הוא חריג, ויש בו כדי לפגוע בעבודת הפיקוח התקינה של הכנסת על הממשלה, ובפרט בעבודתה של הוועדה לענייני ביקורת המדינה, שהפיקוח הוא בליבת עבודתה

מטי צרפתי הרכבי:  הדבר פגע במקרה זה ביכולתה של הוועדה לקיים את תפקידה ביעילות – המכתב ארוך, אני שלחתי לך אותו – אני  מכתבת למכתבי זה את לשכת השר לביטחון לאומי, לנוכח החשיבות שבהתייצבות נושאי המשרה ובעלי תפקיד ומסירת מידע על ידם

מטי צרפתי הרכבי:       אני רוצה לומר, שהחומרה היא – ראשית, בהוצאת נציגי המשרד לביטחון פנים, ועוד יותר בהנחיה ישירה למשטרה שאנשיה יעזבו

מטי צרפתי הרכבי:  לעניין הדיון היום, זה היה רגע שפל, ואני באמת מקווה - - -     

גלעד קריב: ניתנה הנחיה למשטרה כולה?     

מטי צרפתי הרכבי: כן, כן

גלעד קריב: מתן ההנחיה הזאת זה ממש בניגוד לחוק

ולדימיר בליאק: גם למשטרה וגם למשרד

מיקי לוי: אני אגיד משהו כמי ששירת "דקה וחצי", שאנשי המשטרה לא היו צריכים לעזוב

מיקי לוי:  הבוס שלכם או המפקד שלכם הוא המפכ"ל, ולא השר

גלעד קריב: איזו בושה

מיקי לוי: אני מניח שאם הייתי יושב פה במקומכם, לא הייתי קם, הייתי מחכה שישחררו אותי, אבל אני מבין את הלחץ שנמצאתם בו, אבל זו הערה - - -      

גלעד קריב: אבל אדוני היושב-ראש, אני אומר שאתה מוחל על כבודך, אבל כבודך לא מחול

מטי צרפתי הרכבי: וגם כבוד הכנסת לא מחול

גלעד קריב: אם אלה הפרטים, אני מבקש ברשותה של עמיתתי, שהמשטרה תיידע אותנו כאן ממי ניתנה ההוראה למשטרה – האם התקבלה ההוראה מלשכת המפכ"ל, או מהמזכירות הביטחונית של המשרד? מגיעה תשובה לחברי הכנסת

מיקי לוי: חבר הכנסת קריב, מכיוון שהייתי "דקה וחצי" בצד הזה, אני אשחרר אותם, כי אני מבין, הם לא יכולים לספק את זה

מיקי לוי:  אם מישהו צריך לספק את זה, זה המפכ"ל

מיקי לוי:  אני מבין את הסיטואציה שהם היו נתונים בה, אבל בואו נעזוב

מטי צרפתי הרכבי: עוד משפט אחד לעניין הדיון

מטי צרפתי הרכבי:  אני מאוד מאוד מוטרדת מחימוש החברה האזרחית בעקומה אקספוננציאלית – אתה ציינת כ-190,000 לדורותיהם או עד עכשיו, ובחודשיים כ-250,000, אני לא יודעת אם אני מדייקת במספרים

מטי צרפתי הרכבי:  זאת עלייה אקספוננציאלית, הייתי שמחה לשמוע טיפה על מערך הפיקוח והפקת הלקחים, כי זאת קפיצה מטאורית לחימוש החברה האזרחית

מטי צרפתי הרכבי:  זאת שוב הוכחה לכשל הממשלה במתן ביטחון לאזרחיה – שוב, כהמשך לכישלון ולמחדל של ה-7 באוקטובר

מטי צרפתי הרכבי:  מדינה מאבדת דעתה בכך שהיא מחמשת את אזרחיה, וכוחות הביטחון לכאורה פטורים מהחובה הזאת לביטחון האזרחים

מטי צרפתי הרכבי:       וגם הייתי שמחה לשמוע התייחסות של הגופים של הנשים לגבי הדאגה להגברה באלימות כלפי נשים ובשימוש בנשק הזה להפחדה, לאיומים, וחלילה לרצח

מיקי לוי: תודה רבה

מיקי לוי:       חבר הכנסת שירי, בבקשה

נאור שירי: קודם כל, תודה

נאור שירי:  אני רק רוצה להתייחס, כי מטי ציינה את העזיבה של המשטרה

נאור שירי:  אדוני היושב-ראש, זה לא שהיית בצד השני ואתה מבין אותם

נאור שירי:  זה עניין סופר מהותי

מיקי לוי: אתה צודק

נאור שירי: כי אנחנו לפני שנה,  עוד לפני כינונה של הממשלה אני מזכיר לכל היושבים פה, היינו עסוקים למעלה מחודש ברצון של המפכ"ל המיועד – אני צוחק, כי זה היה שר שעוד לא היה שר, אבל הוא ידע שהוא הולך להיות שר – להכפיף את משטרת ישראל אליו, וזה בדיוק העניין

מיקי לוי: נכון

נאור שירי: וזה בדיוק העניין שאנחנו עמדנו עליו

נאור שירי:  העובדה שהמשטרה יצאה, זה נטו עליכם

נאור שירי:  אתם לא הייתם צריכים להקשיב לשר, הוא לא המפקד שלכם

נאור שירי:  אני מבין את זה, אני מבין את הפוזיציה שלכם, אבל זה לא יכול להיות, וזה בדברים האלו ובדברים האחרים, שאנחנו לא רואים מסביב לשולחן, במקרה ראינו את זה

נאור שירי:  יכול אדם סביר לבוא ולהגיד: זה שטויות – לא הייתם צריכים לצאת

נאור שירי:       באמת שאלתם את כל השאלות, אני רק אתייחס לעבודה של מכון זולת בנוגע לתקנות שצריך להתקין

נאור שירי:  הם עובדים על זה הרבה, הנציגה שלהם פה, והם עוד ידברו על זה

נאור שירי:  צריך לייצר תקנות גם לנשקים ארוכים וגם למה שציינתם לגבי הנשקים הפרטיים

נאור שירי:       שאלה נוספת שאולי נאמרה, אבל אני כן רוצה לחדד, המון אנשים היום מאשרים אישור מותנה, נכון אדוני ישראל?     

ישראל אייכלר: זה לא המון אנשים, מי שהוכשר והוסמך

ישראל אייכלר:  אני אתייחס להסמכה

נאור שירי: אוקי, אני אשמח, וגם האם יש משרות אמון שהוכשרו לנושא הזה

ישראל אייכלר: אני אתייחס לזה

נאור שירי: תודה

קריאה: יש אפשרות להוסיף? 

מיקי לוי: אני מבין, אני אתן לכם בהמשך

מיקי לוי:  לחברי הכנסת יש לי בעיה להגיד לא, כי זאת זכותם

מיקי לוי:  אנחנו נשמע קודם כל את המשרד לביטחון לאומי, את המשטרה, ואחר כך נעשה סבב, אני אשתדל לתת לכולם לדבר, רק לפי הסדר

מיקי לוי:  בבקשה, אדוני

ישראל אייכלר: בוקר טוב לכולם

ישראל אייכלר:  אני אציג את הדברים ממש בנתונים קצרים, ואחרי זה נצלול לסקירה, שמשלבת את המענה לשאלות, הכול בקליפת אגוז ובמיקוד

ישראל אייכלר:  ראשית, אנחנו מאז פרוץ הלחימה ב-7 באוקטובר, קיבלנו כ-260,000 בקשות

ישראל אייכלר:  זה נתון חסר תקדים, אני אומר בצורה פשוטה

ישראל אייכלר:  אנחנו תמיד באים ואומרים, שהוא מקביל לכ-20 שנות עבודה ממוצעות, אז זה מבטא את ההיקף הגדול והחריג

ישראל אייכלר:       הוא נובע משני משתנים: א

ישראל אייכלר:  המלחמה והשפעותיה, שהפרשנות סובייקטיבית לחלוטין; והמשתנה השני הוא כמובן תקנות תבחינים, שאושרו פה בכנסת בוועדה לביטחון לאומי ב-16 באוקטובר, כשבוע אחרי פרוץ הלחימה

מטי צרפתי הרכבי: אז יש שינוי מדיניות

ישראל אייכלר: אלה שני המשתנים המרכזיים, שמשפיעים על ההיקף הגבוה

ישראל אייכלר:  מבחינת ההיבטים המספריים נכון לבוקר, אנחנו בראשיתו של תהליך הטיפול

ישראל אייכלר:  ייקח לנו חודשים ארוכים לטפל בכל הבקשות

ישראל אייכלר:  עד היום טיפלנו בפחות מ-20% מהבקשות, כמובן מיותר לציין שבכל יום נוסף מתווספות בקשות חדשות

ישראל אייכלר:       הנתונים לגבי הטיפול – הנפקנו כ-45,000 אישורים מותנים, אני אומר לאחר מכן מה זה אישור מותנה, ורישיונות בפועל שנסגר מעגל וסיימו את כל ההליך כדין, כ-25,000 רישיונות

ישראל אייכלר:  אלו הנתונים מאוד מפרוץ הלחימה, הם נתונים מאוד מאוד גבוהים

ישראל אייכלר:       לגבי פעילות האגף, אני אומר בפשטות שהאגף בבסיס כוח האדם שלו הוא יחידה קטנה מאוד ביחס לתחומי האחריות

ישראל אייכלר:  מי שלא מכיר, לאגף יש שני תחומי אחריות מרכזיים: א

ישראל אייכלר:  רישוי פרטי עם כל המשמעויות; ב

ישראל אייכלר:  רישוי ארגוני, אנחנו אחראים על שבעה ארגונים, גופים שפועלים תחת הרישיון והרגולציה של האגף, לרבות חברות אבטחה חמושות, משרדי ממשלה, יצרני הנשק במדינת ישראל, בתי המסחר שעוסקים במסחר בכלי ירייה ותחמושת, מטווחים שזה עולם תוכן גדול, מורכב עם היקפי פעילות רחבים, פועלים תחת הרגולציה שלנו ועוד

ישראל אייכלר:  אני רוצה לומר בפשטות, שהאגף מבחינת תחומי אחריות עוסק בתחומים רבים, הרבה מעבר לרישוי הפרטי, שהוא נשוא הדיון

ישראל אייכלר:       אני אגיש לכמה דברים מבחינת תהליך הרישוי ואתייחס לשאלות שעלו כאן

ישראל אייכלר:  כל בקשה שמוגשת, נבחנת

ישראל אייכלר:  הרבה לפני שהיא מגיעה לפקיד רישוי, היא נבחנת על ידי שני גורמים שמוגדרים בחוק: המשטרה מוגדרת כגורם קובע, לא ממליץ

ישראל אייכלר:  משטרת ישראל, המעמד שלה בתהליך הטיפול בבקשה שונה לאחרונה בתיקון חקיקה, והיא מוגדרת כגורם קובע

ישראל אייכלר:  משטרת ישראל אחראית על בדיקת מסוכנות פלילית של מבקש הבקשה, גם בשלב בקשת הבקשה, וגם במחזור החיים של הבקשה

ישראל אייכלר:  הגורם השני זה משרד הבריאות

ישראל אייכלר:  משרד הבריאות מוגדר בחוק כגורם ממליץ, והוא מתייחס לכשירותו של מגיש הבקשה

ישראל אייכלר:  יש פה נציגים בכירים ממשרד הבריאות, אני מניח שהם יתייחסו לכך

ישראל אייכלר:       צריך לומר שהתהליך הזה של משטרה ובריאות לא רק רלוונטי לתהליך תחילת הדרך; הוא רלוונטי לכל מחזור החיים של הרישיון

ישראל אייכלר:  אני יכול לומר בצורה פשוטה, שבכל שנה בממוצע אנחנו מבטלים כ-3,000 רישיונות פעילים גם ברישוי הפרטי וגם ברישוי הארגוני בגין המלצות של גורמים, כמו שציינתי, משטרה ובריאות

מיקי לוי: 3,000?     

ישראל אייכלר: כ-3,000 בשנה

ישראל אייכלר:  אני רוצה להבהיר מסר מאוד מאוד ברור, תהליך הנפקת הרישיון הוא קפדני ומקצועי, בלי שום קשר למדיניות

ישראל אייכלר:  יש תהליך שהוא גנרי, הוא קבוע, הוא מעוגן אצלנו גם בחקיקה, גם בתקנות וגם בנהלים, וחשוב להבין אותו

ישראל אייכלר:  הוא מתקיים גם בשלב הגשת הבקשה והטיפול בה, בוודאי במחזור החיים של הרישיון

ישראל אייכלר:       אני יכול לומר בפשטות, אחת לחודש באופן כללי, מערכות המידע של האגף אל מול משטרת ישראל ומשרד הבריאות מדברות ביניהן, ואנחנו באופן קבוע מקבלים ביטולים והמלצות שונות מהגורמים השונים שמטופלים

ישראל אייכלר:  ננקטת גישה מחמירה גם על ידי משטרת ישראל ומשרד הבריאות, וכל פעם שמונף דגל, המידע מועבר אלינו

ישראל אייכלר:  יש לנו הסמכות המלאה באופן מידי לבטל את הרישיון, וזה מה שמבוצע

ישראל אייכלר:  הלכה למעשה בכל שנה מתבצעים אלפי ביטולי רישיונות, חלקם לפרק זמן זמני עד שמושלמת הבדיקה, וחלקם באופן קבוע, בכפוף לאותם תהליכי בקרה וניטור שמתקיימים

ישראל אייכלר:  חשוב לי מאוד שהפורום הנכבד הזה יידע, שתהליך הנפקת הרישיון – גם בשלב הראשוני וגם במחזור החיים של הרישיון – הוא קפדני

ישראל אייכלר:       אני אמשיך בתהליך הרישוי בקצרה

ישראל אייכלר:  אחרי שהרשויות הרלוונטיות, משטרה ובריאות, נותנות את האינדיקציה, יש מרכיב נוסף, שזה הצהרת בריאות

ישראל אייכלר:  כל מבקש בקשה מחויב, מעבר להצהרה העצמית, להופיע בפני רופא משפחה, כשההגדרה היא מאוד ברורה – שעיין בתיקו האישי וכל החומר מצוי בפניו, והוא ממלא פרוטוקול של כ-15 שאלות

ישראל אייכלר:  משרד הבריאות יתייחס לזה

ישראל אייכלר:  יש ארבע שאלות, שמבחינתנו ברגע שהוא משיב בחיוב, אנחנו עוברים לתהליך מעמיק יותר מול משרד הבריאות

ישראל אייכלר:  הסעיפים נוגעים לצריכת אלכוהול, לצריכת תרופות מסוימות מהמשפחה הנפשית, לצורך בהארכת כשירות ובריאות נפשית ועוד

ישראל אייכלר:       כל החומר הזה מצוי בידינו

ישראל אייכלר:  יש לנו ממשקים ותהליכי עבודה מסודרים מאוד מול משרד הבריאות שנמצא כאן, ואלפי טיפולים נמצאים בשנה כתוצאה מהצהרת הבריאות שממלא הרופא, וגם הרבה מאוד בקשות – או לא מאושרות, או לחלופין מעוכבות חודשים ארוכים עד השלמת הבדיקה על ידי משרד הבריאות, שכוללת: א

ישראל אייכלר:  הערכה מקצועית שלהם, במקרים רבים שולחים את מבקש הבקשה לרופאה מקצועי להערכה

ישראל אייכלר:  זה תהליך מאוד סדור ופרטני, וחשוב לי מאוד שהציבור יידע את זה באמצעות הוועדה החשובה הזו

ישראל אייכלר:       לאחר מכן, אחרי שכל החומר מצוי בידינו, אנחנו עושים בדיקה מקיפה – תנאי סף, עמידה באמות המידה של התבחין, כל האישורים הנלווים

ישראל אייכלר:  לגבי האישורים הנלווים, אני אומר מילה פשוטה, בהנחה שהאדם שירת בצה"ל, הוא מגיש טופס 830, שזה טופס מהלך שירות

ישראל אייכלר:  נשאלה פה שאלה פשוטה, אדם שלא סיים שירות, כל אדם שב-830 מופיעה האינדיקציה שהוא לא סיים שירות חובה כהגדרתו, אנחנו מחויבים לבצע בדיקה נוספת, סיבות לאי סיום שירות חובה כהגדרתו, ואנחנו מבקשים ממנו תיעוד נוסף

ישראל אייכלר:  אנחנו בקיאים מאוד במערכת התיעוד הצה"לית

נאור שירי: גם שירות לאומי נחשב?     

ישראל אייכלר: נכון, אבל בשירות לאומי אין את המנגנון המסודר של תיעוד סיום שירות וכו'

ישראל אייכלר:  אני אומר את זה ביושרה, בשירות הצבאי יש מנגנון מסודר

נאור שירי: אז מה עושים עם השירות הלאומי?     

ישראל אייכלר: אין לנו את האינדיקציה הזו, אנחנו מתייחסים אך ורק למרכיב של תום שירות, כלומר: מי שעשה שירות לאומי כהגדרתו בחוק, זה שירות לאומי של שנתיים

ישראל אייכלר:  אדם שלא עשה שירות לאומי מלא, כהגדרתו בחוק, אינו עומד ברף הזכאות, זו ההגדרה היום

גלעד קריב: האם זה נכון גם לגבי אנשים מעל גיל 28 שגרים באזורים מסוימים?     

ישראל אייכלר: אז אני אומר דבר פשוט, זה נוגע לתנאי הסף

ישראל אייכלר:  אני לא נכנסתי כרגע לתנאי הסף

ישראל אייכלר:  תנאי הסף לקבלת רישיון – אפשר לזכור אותם, אבל אם נשאלה פה שאלה לגבי גילאים, אני אומר באופן פשוט - -       

גלעד קריב: אבל אדוני, אתה אמרת כרגע שתנאי לרישיון הוא סיום שירות לאומי בן שנתיים

ישראל אייכלר: ברשותך אדוני, אני אתייחס לזה

ישראל אייכלר:  סוגיית השירות הצבאי כמשתנה משפיע על תנאי הסף – יש חמישה תנאי סף שנקבעו בתקנות, אחד מהם זה סוגיית הגילאים

ישראל אייכלר:  תנאי הסף מדבר ואומר את הדברים הבאים: אדם מעל גיל 21 בטווח של 21 עד 27, רשאי להגיש בקשה, ובלבד שסיים שירות צבאי או לאומי מלא, כהגדרתו בחוק

ישראל אייכלר:  מעל גיל 27, התקנה לא מתייחס בכלל לנושא של שירות צבאי או לאומי

ישראל אייכלר:  רוצה לומר דבר פשוט, אדם שמגיש בתבחין של מתנדב בגוף הצלה, מגורים ביישוב זכאי וכו', אין שום תלות בסוגיית השירות הצבאי או הלאומי, זה המצב שמעוגן בתקנות והוא כך מתקיים

מיקי לוי: התקנות האלה ממתי?     

גלעד קריב: - - - התקנות החדשות

ישראל אייכלר: לא, הוא גם היה קודם

ישראל אייכלר:  צריך לציין ביושרה, לא השתנה דבר

ישראל אייכלר:  חשוב לי לציין את זה, אני תיכף אתייחס גם לעבודת המטה שקדמה לתיקון התקנות, אבל הנושא הזה של תנאי סף – לא חל בהם שינוי, הסוגיה של 27-21 השתמרה כפי שהיא קיימת שנים רבות

גלעד קריב: אדם בן 30 מבקש רישיון, הוא הפסיק את שירותו הצבאי באמצע, האם העובדה שהוא כבר בן 30 משנה את תרשים הזרימה של הבדיקה למול צה"ל לגבי נסיבות סיום השירות?     

ישראל אייכלר: מי שבודק את כשירותו, כפי שציינתי, את ליבת בדיקת כשירותו אנחנו מבצעים באמצעות שני מנגנונים שמוגדרים בחוק: משרד הבריאות ומשטרת ישראל

ישראל אייכלר:  אני אומר בצורה פשוטה, אדם מעל גיל 30 שמגיש בקשה בתבחין שאינו שירות בכוחות ביטחון, לא בהכרח חייב להגיש לנו 830

גלעד קריב: אני מבין

גלעד קריב:  בקיצור, אדם מעל גיל 27, שסיים את שירותו הצבאי באמצע - - -     

מיקי לוי: או אפילו לא סיים

ישראל אייכלר: לא התגייס בכלל, הוא רשאי להגיש בקשה

גלעד קריב: יש אנשים שלא מתגייסים במדינת ישראל – מקבלים פטור

גלעד קריב:  יש גם אנשים שמתגייסים ומפסיקים באמצע – זה יכול להיות על רקע התנהלות מסוימת, זה יכול להיות על רקע מצב בריאותי

גלעד קריב:  לא דינו של מי שגויס ושוחרר באמצע השירות, כדינו של מי שמלכתחילה לא היה אמור להתגייס

גלעד קריב:       רק כדי שנבין, האמירה שלכם היא חד-משמעית: אדם מעל גיל 27, סוגיית שירותו הצבאי על כל היבטיה, לרבות הפסקה מחמת התנהלות מסוימת, מצב בריאותי, בכלל לא נלקחת בחשבון, המידע לא מגיע לגורמים המאשרים

גלעד קריב:  אם לא נכון, תאמרו

ישראל אייכלר: אני אגיד את זה בפשטות, אדם שמגיש בקשה בתבחין של כוחות ביטחון בכל גיל, כלל מרכיבי השירות וסיום השירות, או שירות חלקי, נבדקים לעומק

ישראל אייכלר:  אדם שמגיש בקשה בתבחין אחר, שהוא תבחין אזרחי ללא זיקה לשירות הצבאי, המידע הזה לא נבדק באופן ישיר, אבל צריך לומר ביושרה, במידה והיו מרכיבים נפשיים שהשפיעו על הפסקת שירותו, זה חלק מתהליך הבדיקה שלנו מול משרד הבריאות, מול רופאי המשפחה וכו'

ישראל אייכלר:  אני לא רוצה שתיווצר איזו תחושה, שהוא לצורך העניין סיים שירות צבאי חלקי בגין מרכיבים נפשיים בעייתיים והמידע לא עומד בפנינו; הוא עומד, מכיוון שכמו שאמרתי, בחוק משרד הבריאות ומשטרת ישראל מחויבים להעביר לנו המלצה פרטנית שנוגעת לכשירותו הכוללת, זה המצב היום

מטי צרפתי הרכבי: אם צה"ל לא מגייס מישהו מטעמי אידיאולוגיה, זאת אומרת שהוא לא כשיר בכלל לגיוס ואולי אין לו בעיה שרופא המשפחה יעיד עליה - -     

מיקי לוי: - - בגיל 27 הוא מקבל, אין בעיה

מטי צרפתי הרכבי: זאת אומרת, מישהו שלא גויס לצה"ל מטעמי ביטחון המדינה, אנחנו מכירים גם חברי כנסת כאלה, הוא יכול להגיש בקשה בגיל 27?     

ישראל אייכלר: כל אדם רשאי להגיש בקשה בקבוצות הגיל שאמרתי

מטי צרפתי הרכבי: מבחינת התבחינים הוא יעבור את זה?     

ישראל אייכלר: מאוד פשוט, חברים, אני אומר את זה בפשטות, יש תנאי סף

ישראל אייכלר:  תנאי הסף הם אחידים לכל אזרחי מדינת ישראל, ללא הבחנה של מה שנקרא מגזר, מין וכו' וכו'

מטי צרפתי הרכבי: אז מדוע בתבחינים, מי שלא גויס לצה"ל מטעמי מסוכנות, אין תבחין שאוסר עליו לקבל נשק? מה ההיגיון?     

ישראל אייכלר: אז אני אומר דבר פשוט, מכיוון שיש תבחינים שהם ביטחוניים ויש תבחינים שהם אזרחיים לחלוטין, וכפי שציינתי בתהליך בחינת הבקשה וכשירותו הכוללת של מבקש הבקשה נבדקים המרכיבים האזרחיים, הביטחוניים, הנפשיים, המידע הזה ככל שהוא חריג והוא סומן כחריג על ידי הגורמים שממליצים או  מעבירים הנחיה מחייבת, עומד בפנינו

ולדימיר בליאק: מה המשקל של המידע הזה?     

ישראל אייכלר: הוא משקל חד-ערכי, לצורך העניין משטרת ישראל בודקת מסוכנות פלילית של מגיש הבקשה

ולדימיר בליאק: לא, אנחנו לא מדברים על מסוכנות פלילית

ולדימיר בליאק:  אנחנו לא מדברים על מסוכנות פלילית, חברת הכנסת ציינה קריטריון אחר

ישראל אייכלר: אז כמו שאמרתי, אנחנו בודקים את הדברים על פי חוק

ישראל אייכלר:  אנחנו בודקים את ההיבטים של המסוכנות הפלילית, הכשירות הרפואית ואת תמונת הכשירות הכוללת שלו ומרכיביהם האחרים, שנבדקים מול פקיד הרישוי, וככל שהוא עובר את הרף הנדרש, הוא מתקדם בהמשך - - -      

מטי צרפתי הרכבי: אדוני, במשך הדיונים שקיימתם אמרתם שבמשך שנה אתם פועלים על קביעת התבחינים, המדיניות והדיוק, האם הנושא הזה עלה? ומה היתה עמדת המשטרה ועמדתכם בסוגיה הזו?     

ישראל אייכלר: הם יתייחסו לזה בהמשך, אין בעיה

יואב סגלוביץ': ישראל, תעשה לנו סדר בשנייה אחת, מה שינוי התבחינים שהיה?     מתוך אותם 3,000 שהזכרת קודם שמסורבים כל שנה - -     

גלעד קריב: מבוטלים

יואב סגלוביץ': - - מבוטלים – כמה מהם זה בגלל שפג תוקף הזמן, וכמה זה עם דגלים אדומים?     

ישראל אייכלר: אני אומר ביושרה, לא באתי עם הנתונים המפולחים

ישראל אייכלר:  אגב, לשאלה אם יש לנו מה שנקרא מידע על כלל מבקשי הבקשות, יש לנו מערכת מידע מאוד מאוד מאוד פרטנית

יואב סגלוביץ': אני מבין, אבל מתוך ה-3,000, כי אפשר היה להבין כאילו יש דגלים אדומים - - -     

מיקי לוי: כמה נגמר להם הרישיון ואז הם נכנסים לקטגוריה של מבוטלים באופן אוטומטי?      

יואב סגלוביץ': וכמה זה דגל אדום?     

מיקי לוי: וכמה זה בגללכם?     

ישראל אייכלר: באופן כללי, העילות המרכזיות לביטול רישיון נובעות מכמה משתנים: ראשית, אי ביצוע תקנת ההכשרות – אדם מחויב לבצע את תקנת ההכשרות

ישראל אייכלר:  תקנת ההכשרות, במילה קצרה, היא תהליך הנפקת הרישיון זה הכשרה ראשונית; אימון ריענון ואימון חידוש

ישראל אייכלר:  אדם שלא עומד: 1

ישראל אייכלר:  בהתייצבות לביצוע התקנה, או לחלופין לא סיים אותה ברף שנקבע, כי תקנת הכשרות גם הוגדרה הגדרה ברורה לגבי – א

ישראל אייכלר:  מבחן עיוני; ב

ישראל אייכלר:  מבחן מעשי, כלומר כמות פגיעות

ישראל אייכלר:  מי שלא עובר את זה, מבוטל רישיונו

ישראל אייכלר:  2

ישראל אייכלר:  משטרה

נאור שירי: כמה לא עברו?      

ישראל אייכלר: אני אומר ביושרה, אני לא באתי עם הנתונים

ישראל אייכלר:  אני לא באתי מוכן עם הנתונים האלה

נאור שירי: גם בפעם הקודמת שאלתי את זה

ישראל אייכלר: מאה אחוז, לא באתי עם הנתונים

מיקי לוי: חבר הכנסת שירי, אם מעניין אותך, הוועדה תדרוש להמציא לה את הנתונים

ישראל אייכלר: אני יכול להציג את הנתונים בשיחת טלפון קצרה

ישראל אייכלר:  אגב, מרכז המידע של הכנסת העביר לנו בימים האחרונים בקשת מידע מפורטת

ישראל אייכלר:  הנתונים נמצאים כרגע בעיבוד ויועברו לעיונכם בימים הקרובים

מיקי לוי: אם זה יהיה במרכז המרכז והמחקר, אתה תוכל לקבל את זה ישירות

ישראל אייכלר: ודאי

ישראל אייכלר:  אני אומר דבר פשוט – א

ישראל אייכלר:  הכשרות – אי ביצוע הכשרה כנדרש; ב

ישראל אייכלר:  ביטולי המשטרה – כפי שציינתי, משטרת ישראל בחוק מוגדרת כגורם קובע

ישראל אייכלר:  ככל שמונף דגל אדום על ידי משטרת ישראל מהסיבות שמצויות בתחומי אחריותה בחקיקה, הקביעה שלה היא מחייבת, ובאותו יום אנחנו מוציאים ביטול

ישראל אייכלר:  המשטרה תציג את זה; ג

ישראל אייכלר:  הגורם השלישי זה משרד הבריאות – משרד הבריאות בתהליך קבוע ושגרתי מעביר לנו המלצות לביטולים

ישראל אייכלר:  אני אומר ביושרה, אנחנו מתייחסים להמלצת משרד הבריאות כקביעה

ישראל אייכלר:  למרות שבחוק הם מוגדרים כממליץ, לנו אין כלים לתקף או לחשוב אחרת, ולכן המלצות משרד הבריאות שנמצא פה ועובד אתנו בשיתוף פעולה מעולה, מקצועי ואינטנסיבי מתקבלות אצלנו כהחלטה

ישראל אייכלר:       בנוסף, יש את הנושא של צווי בתי משפט

ישראל אייכלר:  בכל שנה נתונה מתקבלים אלפי צווי הגנה בבתי המשפט

ישראל אייכלר:  ברגע שמתקבל צו הגנה, שנוגע לאדם שנושא כלי ירייה ברישיון, מיד באותו יום מבוצע ביטול הרישיון, משטרת ישראל באותו יום מחויבת לבצע תפיסה של הנשק

ישראל אייכלר:   אלה התהליכים המרכזיים, שבגינם מבוצע ביטול ותפיסה של הנשק

ישראל אייכלר:  זה מבוצע בתהליכים סדורים, שיטתיים, עם פיקוח, עם בקרה, מעקב וניטור, וחשוב לי מאוד שהציבור הרחב יבין שזה תהליך סדור ושיטתי, שמבוצע בקפידה

ישראל אייכלר:  זה לגבי תהליכי ביטולי הרישיונות

ישראל אייכלר:       אני אעבור על עוד כמה דברים בקצרה

ישראל אייכלר:  ראשית, לגבי מי מוסמך לתת רישיון, לבטל רישיון וכו'

נאור שירי: אולי נתחיל ברישיון מותנה

ישראל אייכלר: כן, אני אתייחס גם לזה

ישראל אייכלר:  חוק כלי ירייה מגדיר בצורה ברורה מי הם בעלי התפקידים, שמוסמכים לבצע פעולות רישוי

ישראל אייכלר:  פעולות הרישוי נוגעות: א

ישראל אייכלר:  לטיפול בבקשה, לרבות להנפקת אישור מותנה – מה זה אישור מותנה? זה תהליך הביניים בתהליך הרישוי

ישראל אייכלר:  בתום בדיקת תנאי הסף, אמות המידה של התבחין המזכה, כשירות משטרה, בריאות, הצהרת בריאות וכו' וכו' וראיון – טלפוני או פרונטלי, ברגע שכל הקטע הזה תקין - - -      

יואב סגלוביץ': לא, תעצור רגע

יואב סגלוביץ':  טלפוני/פרונטלי – תן קצת הסבר למה זה הפך מפרונטלי לטלפוני, יש לזה משמעות, את זה אני כן יודע

ישראל אייכלר: ביום פרוץ הלחימה, בגין העובדה שפיקוד העורף הוציא הנחיות ביום פרוץ הלחימה, שאוסרות לבצע מה שנקרא פעילות של קבלת קהל – היתה גם בעיה בחלק מהלשכות שלנו שפרוסות בכל הארץ אפילו להביא את העובדים – אנחנו הבנו שיש פה איזשהו קונפליקט

ישראל אייכלר:  מצד אחד יש פה היקפי בקשות גבוהים מאוד, ואנחנו רואים בזה סוג של שירות חיוני לאזרחי מדינת ישראל בכל עת, אבל ביתר שאת כמובן במצב חירום, אנחנו קיבלנו החלטה ניהולית, שאומרת שבשלב ראשון אנחנו מבצעים את האוכלוסייה שמחויבת בביצוע הריאיון בראיון טלפוני

ישראל אייכלר:  אני רוצה לומר שהיום אנחנו מתעדפים טיפול מקצועי באוכלוסיות מסוימות - - -     

יואב סגלוביץ': מה זה מתעדפים? יש כלל, שאני מכיר אותו, שיש ראיון

יואב סגלוביץ':  נגמר האירוע הזה שלא מגיעים, עכשיו התקלה לאידיאולוגיה

ישראל אייכלר: חבר הכנסת, אני רוצה לומר דבר פשוט, הרעיון לא קבוע לא בחוק ולא בתקנות, הוא חלק מנהלי האגף

יואב סגלוביץ': עוד פעם, הבנתי שזה חלק מנהלי האגף

יואב סגלוביץ':  נהלי האגף, גם הם נכתבו בדם, זה לא סתם שיגעון של מישהו, כי מבחינת יעילות עדיף טלפון ולגמור עניין

יואב סגלוביץ':  יש משמעות מקצועית לראות את האדם

יואב סגלוביץ':  הבנתי שבתחילת המלחמה היינו במצב X; אנחנו היום לא במצב הזה

ישראל אייכלר: נכון

יואב סגלוביץ': ומה שאני אומר, כמו שאני אומר בהרבה מקומות, שמהתקלה אסור לעשות אידיאולוגיה

יואב סגלוביץ':  עכשיו דרך המלך היא דרך הריאיון – בריאיון אתה רואה, אלה בעלי מקצוע שמסתכלים על האדם, על שפת הגוף שלו, על ההתנהגות; זה לא על הדרך

גלעד קריב: בכלל מתקיימים ראיונות פרונטליים כרגע?     

מיקי לוי: זו השאלה, האם הריאיון הטלפוני הופסק, זו השאלה

גלעד קריב: לא, הפרונטלי

מטי צרפתי הרכבי: הוא אמר בישיבה הקודמת, שזה מספיק טוב לו

מטי צרפתי הרכבי:  אתה אמרת שזה מניח את דעתכם, הריאיון הטלפוני – זה מה שאמרת בפעם הקודמת, לשאלתי בנושא הזה

ישראל אייכלר: אני אומר בפשטות, מפרוץ הלחימה – אנחנו בשבוע השביעי או השמיני למלחמה – אנחנו מקיימים ריאיון טלפוניים

ישראל אייכלר:  ברגע שבמהלך הריאיון הטלפוני מתגלים ממצאים חריגים ומתגלים - - -      

יואב סגלוביץ': ישראל, זאת לא תשובה

יואב סגלוביץ':  איזו סיבה יש היום – או לפני חודש כבר – לא להפסיק מידית את הריאיון הטלפוני ולקיים ריאיון פרונטלי?     

ישראל אייכלר: אנחנו מתכוונים ממש בזמן הקרוב לשנות את שיטת הפעולה ולחזור לראיונות טלפוניים – סליחה, לראיונות פרונטליים

ישראל אייכלר:       חשוב לי לציין, שאנחנו כרגע מבצעים טיפול בפלח מסוים מהבקשות

ישראל אייכלר:  יש לנו בקשות שאנחנו מקצועית סבורים שהן בקשות מורכבות יותר – א

ישראל אייכלר:  לבדיקה ולאימות, כגון: תבחין של עיסוק ביישוב זכאי הוא תבחין מורכב יותר, ולכן אנחנו בזמן הקרוב מתכוונים לפתוח חזרה את הלשכות, ממש בזמן הקרוב, ולהזמין את כל אותם מה שנקרא מבקשי בקשות בתבחינים מורכבים יותר; ב

ישראל אייכלר:  היום, כשמתגלים ממצאים חריגים בשיחת הטלפון, ומתגלים, אנחנו באופן קבוע מזמינים את האנשים לשיחה פרונטלית ומקבלים החלטה

יואב סגלוביץ': ישראל, אני פה לא "מוותר", אתם עושים את העבודה שלכם

יואב סגלוביץ':  אני אומר לכם, שאני יודע שמקצועית ריאיון טלפוני הוא דבר לא טוב

ישראל אייכלר: הוא פחות טוב מפרונטלי ללא ספק

יואב סגלוביץ': הוא לא טוב, הוא לא טוב, והוא תנאי כרגע לכל התהליך המותנה, ולכן אני כן שואל בצורה ברורה, מתי מפסיקים את הטלפונים האלה – שהם לא רציניים, לא מקצועיים, והם פוגעים ביכולת שלכם באמת לבדוק

מטי צרפתי הרכבי: יואב, עוד יותר מזה, אתה יכול להתראיין עבור החבר שלך

גלעד קריב: האם הראיונות הללו מתקיימים על ידי הסד"כ הקבוע של האגף, או הכנסתם אנשים חדשים לביצוע הראיונות הטלפוניים?     

ישראל אייכלר: אז אני אתייחס לסוגיה

נאור שירי: בדיון הקודם אמרת שמבצעת שיחת זום – אמרת זום

מטי צרפתי הרכבי: אני שאלתי למה לא זום לפחות

מיקי לוי: כן, מטי שאלה למה לא זום

מטי צרפתי הרכבי: כי אני יכולה להתראיין עבור השכנה שלי

מיקי לוי: אבל השאלה של חבר הכנסת סגלוביץ היא חד-משמעית, מתי מפסיקים עם הראיונות האלה

מיקי לוי:  חזרו בתי הספר, חזרו גני הילדים, חזרו חלק מהמסגרות הארציות, אין מגבלות של פיקוד העורף

מיקי לוי:  אנחנו עוסקים בדיני נפשות, אז אולי תעצרו?     

עינת עובדיה: יש כבר 8,000 נשקים ברחובות, מה קורה עם האנשים האלה שעברו ריאיון טלפוני? בדקתם שוב את המסוכנות שלהם?     

ישראל אייכלר: אני אומר בפשטות, כמו שציינת, אנחנו מפרוץ הלחימה עברנו לריאיון טלפוני לאוכלוסיות מסוימות

ישראל אייכלר:  כל מי שבריאיון הטלפוני התגלה ממצא חריג, זומן לריאיון פרונטלי, והיו לנו גם לא מעט מקרים שמתועדים אצלנו, שבעקבות הריאיון הפרונטלי פנים אל פנים לא התקדמנו איתו לתהליך הרישיון

ישראל אייכלר:       בסוגיה העקרונית, התקבלה אצלנו החלטה שאנחנו בזמן הקרוב – אני לא רוצה לנקוב במועד, אבל בזמן הקרוב – פותחים בחזרה את הלשכות

יואב סגלוביץ': אנחנו פה מבקשים לדעת מה המועד

ישראל אייכלר: עוד לא סוכם ברמה של תאריך בלוח השנה

גלעד קריב: טווח של שבוע? חודש? שנבין פרופורציות, להערכתך אפשר לחזור לריאיון פרונטלי תוך כמה זמן?     

מטי צרפתי הרכבי: 250,000 בקשות ואז

יואב סגלוביץ': תעדכנו את הוועדה, לדעתי זה יהיה הכי פשוט

מיקי לוי: אני מבקש שעד יום שני תעדכנו את הוועדה, מתי תאריך היעד

מיקי לוי:  יש לזה חשיבות רבה, המדינה חוזרת – לא חזרה לשפיות, כי יש לנו אנשים חטופים והמלחמה מתנהלת, אבל לפחות העורף התחיל לחזור איכשהו לעבודה ואנשים מגיעים, אז אפשר לחזור חזרה לסדר

מיקי לוי:  שוב, אנחנו עוסקים בדיני נפשות

יוראי להב-הרצנו: אני אשמח לשאול שאלה אינפורמטיבית את ישראל

יוראי להב-הרצנו:  אפרופו שאלתה של ד"ר הרכבי צרפתי, איך אתם מוודאים שמי שמקיים את הריאיון הטלפוני מולו הוא אותו אדם שאכן מבקש את רישיון הנשק? איך אתם עושים את הזיהוי הזה?     

ישראל אייכלר: קודם כל זאת שאלה שהתייחסתי אליה בפעם קודמת, אבל אני אומר בקצרה

ישראל אייכלר:  קודם כל חשוב לציין, שכל מי שמבצע ריאיון טלפוני, זאת לא שיחה אקראית

ישראל אייכלר:  יש לנו פורמט מחייב A2Z, מאוד מאוד ברור ומוגדר

ישראל אייכלר:       בשלב ראשון אנחנו מבצעים אימות כללי בסיסי – כתובת, מגורים, ת

ישראל אייכלר: ז וכו' וכו'

ישראל אייכלר:       במידה ומאן דהו לא היה הפרטנר בצד השני, השמים לא נפלו, ואני אסביר מדוע – מכיוון שבשלב הבא הוא חייב להגיע למטווח, שפועל תחת הרישוי והרגולציה של האגף

ישראל אייכלר:  במטווח הוא מחויב להזדהות באמצעות שני סוגי תיעוד רשמי על מנת לוודא שמי שקיבל מאתנו את האישור המותנה, הוא האדם שמגיע ומתייצב

מטי צרפתי הרכבי: אז הוא חולה נפש שיודע לירות, אתה שומע מה שאתה אומר?     

ישראל אייכלר: ממש לא, ממש לא

ישראל אייכלר:  לא, סליחה, אני מתעקש על כך

ישראל אייכלר:  אני חושב שאתם לא מספיק מכירים את התהליך, ואני מתעקש להציג את הדברים, כי יש פה הבנה לא נכונה

ישראל אייכלר:  אני רוצה לחזור על הדברים

יוראי להב-הרצנו: אבל לצורך העניין, איך אתה מזהה שהאדם שמתייצב למטווח הוא האדם שדיברת איתו בטלפון? אין לך יכולת לזהות

ולדימיר בליאק: הוא אומר שהוא עבר את השלב הראשון

ולדימיר בליאק:  יכול להיות שזה לא אותו אדם

ישראל אייכלר: חברים, השאלה ברורה לי לחלוטין

ישראל אייכלר:  אתם תמשיכו להקשות, ואני אענה בצורה ברורה

יוראי להב-הרצנו: ישראל, אני יודע מה תעודת הזהות של חבר הכנסת שירי, ואני גם יודע איפה הוא גר

יוראי להב-הרצנו:  איזה עוד זיהוי אתה מבצע מולו, פרטים שאני לא יודע על חבר הכנסת שירי, ואני לא אוכל להיות בשיחה בשמו?     

ישראל אייכלר: אני רוצה לומר דברים מאוד ברורים

ישראל אייכלר:  בריאיון טלפוני יש חסרונות

ישראל אייכלר:  אחד החסרונות, שברורים לי לחלוטין, לא רק כמנהל האגף, אלא אדם בעל רקע ביטחוני מאוד מאוד משמעותי, ברור לחלוטין שלראיון טלפוני יש חסרונות

ישראל אייכלר:  אם זה מה שאתם רוצים לדעת, התשובה היא ברורה לחלוטין, זה מבוצע כאילוץ

ישראל אייכלר:       אנחנו במסגרת ריאיון טלפוני מאמתים את זהותו, ככל שניתן לאימות מרחוק

ישראל אייכלר:       השלב הבא, לאחר אישור מותנה, זה התייצבות של מי שקיבל את האישור המותנה; לא מי שביצע את הריאיון, מי שקיבל מאתנו אישור מותנה, מתייצב במטווח מורשה, מבצע את תהליך ההכשרה, כהגדרתו בחוק

ישראל אייכלר:  בשלב הראשון אנחנו מציעים זיהוי חד-ערכי שלו באמצעות שני סוגי תיעוד מזהה: לצורך העניין, גם רישיון נהיגה וגם תעודת זהות

ישראל אייכלר:  הגדרנו שלושה מרכיבי רישיון, שלושה מרכיבי זיהוי חד-ערכיים: דרכון, רישיון נהיגה ותעודת זהות

ישראל אייכלר:  הוא מחויב להזדהות באמצעות שני מרכיבים, וככה אנחנו מוודאים שמי שקיבל את האישור המותנה – ולא רק ריאיון טלפוני, חברים, הוא עבר את הבדיקה ואת המסננת של משטרת ישראל, משרד הבריאות ונוספים – הוא זה שמבצע את תהליך ההכשרה, הכשירות ומתקדם במעלה הדרך

ישראל אייכלר:  זה לגבי סוגיית הריאיון הטלפוני

ישראל אייכלר:  יש לה חסרונות, זה ברור לכולם, בוודאי לי כמנהל האגף, ולכן אנחנו בזמן הקרוב מתכוונים לסיים איתו ולחזור לעבודה סדירה

גלעד קריב: נשאלה רק עוד שאלה אחת שלא נתקבלה לה תשובה, האם כל מי שביצעו את הראיונות הטלפוניים הם עובדים קבועים ומנוסים של האגף?      

מיקי לוי: אני רוצה רגע לסכם את הנושא של הריאיון הטלפוני

מיקי לוי:  הוועדה לביקורת המדינה, כשמה כן היא, כל הבניין הזה, הרשות המחוקקת אמורה לפקח על הרשות המבצעת, מה לעשות? זאת ההגדרה

מיקי לוי:  לא תמיד זה אפשרי, בגלל כל מיני ענייני רוב ונושאים כאלה, אבל זו ההגדרה

מיקי לוי:  לכן הוועדה לביקורת המדינה לא מבקשת – דורשת תשובה עד יום שני, בעצם ישיבתה כוועדה לביקורת המדינה, עד יום שני במייל, מתי ייפסק הריאיון הטלפוני?      אם זה ייקח אותי לעוד שבועיים, לעוד חודש, אני אהיה מחויב לקיים ישיבה נוספת ולהביא אנשים מהדרג הבכיר יותר של המשרד לביטחון פנים ומשטרת ישראל

מיקי לוי:  הצד המחוקק, הרשות המחוקקת מביעה את חוסר שביעות רצונה מהמהלך הזה

מיקי לוי:  עד יום שני בבקשה תשובה, כדי שלא נצטרך לקיים דיון נוסף רק בנושא הזה

מיקי לוי:  תודה, בבקשה להמשיך

נאור שירי: זו החלטה שלך או של השר?     

ישראל אייכלר: זו החלטה שהתקבלה אצלנו כדת וכדין, אני לא רוצה להיכנס לזה ברשותכם

מיקי לוי: עזבו את הצד הפוליטי, תתייחסו אליו כאיש מקצוע, חבר הכנסת שירי

ישראל אייכלר: לא, אני לא רוצה להתייחס לזה בבקשה

ישראל אייכלר:       אני רוצה להמשיך לנושא הבא – מי מבצע את תהליכי הרישוי

ישראל אייכלר:  אני אומר בפשטות, ממועד פרוץ הלחימה, ה-7 באוקטובר, ביצענו תגבור של האגף

ישראל אייכלר:  בניין הכוח והתשתית הארגונית של האגף הוא מאוד מצומצם

ישראל אייכלר:  אנחנו אגף שכולל – בלי להיכנס לפרטים – פחות מ-100 עובדים, עם היקפי פעילות ואחריות עצומים, כפי שתיארתי, ולכן כבר בימים הראשונים של הלחימה ביצענו תגבור של האגף בכוח אדם ממספר מקורות: א

ישראל אייכלר:  עובדי המשרד; ב

ישראל אייכלר:  משרדי ממשלה נוספים; ג

ישראל אייכלר:  גם הכנסת, ואני אתייחס אליהם בקצרה

גלעד קריב: כן, נדבר על הטירוף הזה

ישראל אייכלר: אני אתייחס

ישראל אייכלר:  כל מי שתגבר את האגף הגדרנו בתהליך סדור

מיקי לוי: אתה מבין שזה פשוט מהלך לא נבון לתת עובדי כנסת לעובדי הרשות המחוקקת לנושא הזה

גלעד קריב: זה מהלך לא חוקי

מיקי לוי: חד-משמעית, אבל הוא לא הכתובת

גלעד קריב: אנחנו דורשים להפסיק אותו היום

מטי צרפתי הרכבי: אדוני, כששאלנו למה משרדי הממשלה לא מגבים את הצוות שנמצא במלונות של המפונים כדי לתת מענים לאנשים העקורים, אמרו: לא, זה מקצועי, אי אפשר לנייד אנשים

נאור שירי: רגע, זה לא חוקי?      

ישראל אייכלר: אני אתייחס בקצרה לתהליך, ברשותכם

מיקי לוי: כן, בבקשה להמשיך

מיקי לוי:  יש גם בנות שירות לאומי?     

ישראל אייכלר: כן כן, אני אתייחס לזה

ישראל אייכלר:  בהחלט, נציג את כל הנתונים ללא כחל וסרק, הכול בסדר

ישראל אייכלר:  מבחינת האוכלוסיות המתגברות, כמו שציינתי: א

ישראל אייכלר:  עובדי המשרד; ב

ישראל אייכלר:  עובדי משרדי ממשלה; ג

ישראל אייכלר:  בנות שירות לאומי, שגם מוצבות בעיקר במשרד ובמשרדי ממשלה אחרים, אני מניח שאתם יודעים - -     

מיקי לוי: הן מראיינות?     

ישראל אייכלר: אני אתייחס לזה

ישראל אייכלר:       - - וכנסת

ישראל אייכלר:  כל האוכלוסיות האלה, אחרי שקיימנו דיון מקצועי ומשפטי, הגענו למסקנה מאוד ברורה שכדי לאפשר להן לבצע פעולות - - -     

מיקי לוי: יש כאן גם נציג ממשרד המשפטים?     

ישראל אייכלר: יש

מיקי לוי: אני מבקש להתייחס לנושא של עובדי הכנסת ובנות שירות לאומי

גלעד קריב: הם לא משרד המשפטים, זה הייעוץ המשפטי של הכנסת, והפעולה הזו היא לא חוקית, היא לא במסגרת סמכויותיה של הכנסת

מיקי לוי: אנחנו נשמע את שניהם, חבר הכנסת קריב בוא נראה

גלעד קריב: פנינו בנושא הזה ליושב-ראש הכנסת, לא קיבלנו עדיין תשובה

גלעד קריב:  זאת פשוט חריגה מסמכות הכנסת

ישראל אייכלר: אני אתייחס

ישראל אייכלר:  כלל האוכלוסיות האלה, אחרי שגיבשנו תהליך מקצועי ומשפטי, הוחלט שיעברו הכשרה והסמכה מצומצמת ויעברו הסמכה בחוק, שקראנו לה פקיד רישוי בהסמכה מסויגת, למה הכוונה? א

ישראל אייכלר:  מסויג בזמן, כל מי שמוכשר ומוסמך על ידינו כרגע בתהליך ממוקד הוא מוסמך - -       

מיקי לוי: הם עדיין עכשיו בתפקיד?     

ישראל אייכלר: התשובה היא כן, ואני תיכף אתייחס לזה

ישראל אייכלר:  הכול כדת וכדין מבחינה משפטית

ישראל אייכלר:  יש פה גם את היועצת המשפטית של האגף, היא תתייחס לזה, אבל ברשותכם אני אומר מילה קודם כל - - -      

מיקי לוי: מכיוון שבבנות שירות לאומי התעסקתי עד מעל לראשי בהיותי סגן שר האוצר, ההגדרה שם של ההעסקה שלהן היא מאוד מאוד ברורה

מיקי לוי:  אם שינו את זה, זה היה אמור להיות תוך כדי שינוי חקיקה, למיטב הבנתי

מיקי לוי:  אם מישהו עשה את זה, זה פשוט לא חוקי, אני אומר את דעתי האישית ותיכף נשמע

ישראל אייכלר: לגבי העובדות, כל הפילוח של האוכלוסיות שציינתי כאן, עברו הכשרה על ידי חטיבת ההדרכה באגף, הכשרה והסמכה שכללו גם מבחן

ישראל אייכלר:  זה לא שבועות ארוכים, זה מצומצם

ישראל אייכלר:       בתום התהליך הזה הם עוברים חניכה

יואב סגלוביץ': ישראל, בוא נהיה מדויקים, כמה זמן היתה ההכשרה?     

ישראל אייכלר: להיכנס לפרטים?     

יואב סגלוביץ': רק את הזמן

ישראל אייכלר: באופן כללי, יום אחד של הדרכה מלאה, כולל מבחן, ולאחר מכן חניכה עם מערכות המידע, ליווי, פיקוח ובקרה

יואב סגלוביץ': מה התפקיד שלהם?     

נאור שירי: כמה זמן לוקחת הכשרה רגילה?     

ישראל אייכלר: צריך להבין, פקיד רישוי כלי ירייה – הסמכויות שלו בחוק הן רחבות מאוד

ישראל אייכלר:  הוא מוסמך לבטל רישיונות, לטפל בהיבטי משטרה ובריאות ואחרים

נאור שירי: עזוב, לתפקיד הספציפי של אישור מותנה?     

ישראל אייכלר: צריך להבין, אנחנו אגף מצומצם עם כוח אדם - - -      

יואב סגלוביץ': אנחנו בשגרה

יואב סגלוביץ':  ישראל, אני רק רוצה לעדכן, נכון לעכשיו כל משרדי הממשלה, בתי המשפט פתוחים, אפילו בוועדה אחרת יש מאבקים גדולים לעשות על היוועדות חזותית הארכות מעצר, יש הארכות מעצר

יואב סגלוביץ':  חזרנו לשגרה במובן לא שיש מלחמה, אלא משרדי הממשלה עובדים

יואב סגלוביץ':  לכן השאלה שאני שואל

ישראל אייכלר: נכון, אבל עם 260,000 בקשות, השגרה רחוקה מפעילות האגף

מטי צרפתי הרכבי: החיפזון מן השטן, החיפזון מן השטן – זאת כמות על חשבון איכות

יואב סגלוביץ': אבל ישראל, אני לא סתם שואל את השאלה

יואב סגלוביץ':  האם אותם חבר'ה שהוכשרו – תיכף אני אבקש גם לקבל את הפילוח המדויק, כמה עובדי כנסת, כמה שירות לאומי – האם אותם אנשים הם אלה שעושים גם ריאיון טלפוני?     

ישראל אייכלר: אני אפרט

יואב סגלוביץ': לא, האם הם עושים גם ריאיון טלפוני?     

ישראל אייכלר: התשובה היא כן

יואב סגלוביץ': תודה רבה

ישראל אייכלר: התשובה היא כן, ואני אומר דבר פשוט, מי שעובר את ההכשרה ואת ההסמכה ולאחר מכן מוכשר ומוסמך ברשומות כנדרש, לרבות העובדה שהגדרנו משפטית מה זאת הסמכה מסויגת – א

ישראל אייכלר:  מוגבלת בזמן; ו-ב

ישראל אייכלר:  ייעודית לתבחינים מסוימים

ישראל אייכלר:  חשוב לי לציין, תבחינים מזכים זה עולם מורכב

ישראל אייכלר:  יש היום 18 תבחינים מזכים, שחלקם מורכבים מאוד

ישראל אייכלר:  אנחנו ייעדנו בהגדרה המקצועית והמשפטית את האוכלוסייה המתגברת לשני תבחיני אב מרכזיים: א

ישראל אייכלר:  שירות בכוחות ביטחון; ב

ישראל אייכלר:  מגורים ביישוב זכאי

ישראל אייכלר:  אלה תבחינים חשובים, משמעותיים; מנגד, תהליך הטיפול הפרקטי בהם הוא ברמת מורכבות מופחתת

ישראל אייכלר:  אני אף פעם לא אגיד קל, ממש לא

ישראל אייכלר:  אנחנו, אני בוודאי כמנהל האגף, נתייחס בחרדת קודש לכל - - -     

יואב סגלוביץ': הסיפור הזה של ראיון פרונטלי הוא לא סתם כי עושים ריאיון פרונטלי; הוא חלק מהתהליך של ההבחנה מי עומד מולך

ישראל אייכלר: בוודאי, הוא חלק מתפיסת ההפעלה שלנו

יואב סגלוביץ': נכון, בתפיסת ההפעלה קרו שני דברים: גם הורדתם את התפיסה הפרונטלית הזאת כתפיסה, וגם שמתם אנשים לא מוכשרים, או ברמת הכשירות הנמוכה ביותר

ישראל אייכלר: מוכשרים ומוסמכים כחוק; מנגד, ברמת מיומנות נמוכה יותר

יואב סגלוביץ': עזוב את החוק, אנחנו בסוף רוצים לוודא שמי שמקבל נשק במדינת ישראל הוא בסדר

ישראל אייכלר: ברור לחלוטין, זה האינטרס - - -     

יואב סגלוביץ': בסדר, אבל בשני המקומות האלה שמתם את האנשים הכי פחות מתאימים

ישראל אייכלר: אז אני אומר דבר פשוט, לי חשוב לציין דבר פשוט, את תהליך הטיפול בבקשות מבצעים כולנו, אגב כלל עובדי האגף הסדירים והמילואים שיש לנו וכו' מגויסים למשימה, בראש ובראשונה חשוב להגיד שליבת הפעילות היא האגף שמונה באופן  גס כ-100 עובדים

ישראל אייכלר:  על זה הוספנו אוכלוסיות מתגברות

יואב סגלוביץ': אם אתם עוברים עכשיו לפרונטלי בחזרה, איך תסתדרו?     

ישראל אייכלר: בוודאי אני יכול לומר דבר פשוט, שברגע שנעבור לריאיון פרונטלי, את ליבת הפעילות יבצעו עובדי האגף

ישראל אייכלר:  אני מניח שאתם יודעים שעובדי האגף פרוסים בכל הארץ במחוזות הרישוי הגיאוגרפיים

ישראל אייכלר:  הם אלה שגם ערוכים לקבלת קהל

ישראל אייכלר:  אין אפשרות לבצע קבלת קהל בחמ"לי רישוי שהקמנו, ולכן הנחת המוצא שלי היא מאוד ברורה, ברגע שנחזור לריאיון פרונטלי, זה יתבצע על ידי עובדי האגף, מוכשרים, מיומנים, מנוסים, שפרוסים בכל הארץ במחוזות רישוי

ישראל אייכלר:       אני אחזור רגע לתהליך ההכשרה וההסמכה

ישראל אייכלר:  כפי שציינתי, כולם הוכשרו והוסמכו ומפורסמים ברשומות כנדרש, זה לגבי התהליך

ישראל אייכלר:  את תהליך הריאיון הטלפוני הם עוברים, כוח האדם המתגבר, עובדי האגף מיומנים מאוד, כוח אדם מתגבר עובר הדרכה, עובר תרגול, ומבצע את זה על סמך פורמט

ישראל אייכלר:  בנוסף, חשוב לציין שבכל חמ"לי הרישוי, מי שמנהל את חמ"לי הרישוי הם מנהלים בכירים מצוות הניהול האגפי, שלא רק מנהלים, אלא מבצעים בקרה, ניטור ופיקוח שוטף על הפעילות, על מנת לוודא שמתבצע באופן תקין

ישראל אייכלר:  חשוב לומר ביושרה, זה חלק מהיערכות חירום ייעודית שלנו, על מנת לתת מענה להיקפי בקשות חסרי תקדים

ישראל אייכלר:  אני כמנהל האגף שמנהל אותו בשנים האחרונות יודע לומר, שזה היקף בקשות גדול, גבוה, חסר תקדים, שעל בסיס בניין הכוח המקורי של האגף אין לנו אפילו צל צלו של סיכוי לגעת ולהתמודד עם זה באופן סביר אל מול שירות שאזרחי מדינת ישראל רוצים בו

ישראל אייכלר:  לכן אנחנו עושים את זה באיזשהו מענה, שלהערכתי מבחינת ניהול סיכונים הוא מאוזן

ישראל אייכלר:  הוא לא מיטבי, אבל הוא מאוזן, וכמו שציינתי, בזמן הקרוב אנחנו חוזרים לפעולת שגרה, לרבות הנושא של הראיונות הפרונטליים במחוזות הרישום

גלעד קריב: ישראל, כדי לחדד, בשלב של הראיונות הטלפוניים, אני מקווה שבשבוע הבא תחזרו לפרונטלי, אבל כרגע הנפקתם על פי הטענה - -      

ישראל אייכלר: לא טענה, נתונים

גלעד קריב: - - על פי הנתונים שלך – 25,000 רישיונות, שנסגר בהם מעגל, ואני מניח שחלק גדול מהאנשים מימשו את הרישיון שניתן להם

גלעד קריב:  האם אנשים, עובדים זמניים, שהוכשרו מאז פרוץ המלחמה, היו אלה שביצעו את הראיונות בחלק מהמקרים האלה?     

ישראל אייכלר: בוודאי שכן

גלעד קריב: זאת אומרת, אנחנו גם במצב של ריאיון טלפוני ולא פרונטלי; וגם יכול להיות, שאדם קיבל רישיון נשק קבוע, מבלי שעובד אחד מאותם 100 עובדים מנוסים של האגף הוא זה שראיין

ישראל אייכלר: אבל עשה את כל יתר המרכיבים כדת וכדין – הוראות משטרה, בריאות

גלעד קריב: שמעתי, ועכשיו שאלה נוספת – כבר נשאלה השאלה, לא ענית עליה, האם ישנם עובדים במשרד הבט"פ, שהם משרות אמון של השר, שקיבלו מעמד של פקידי רישוי באופן זמני?     

ישראל אייכלר: אני אומר את זה בפשטות, הנושא הזה הוסדר בימים האחרונים בתהליך משפטי סדור

יואב סגלוביץ': לא, האם היה מצב כזה?     

ישראל אייכלר: אני אתאר בפשטות, לכלל משרות האמון של השר ביצענו פילוח

ישראל אייכלר:  מי שהוגדר כמשרת אמון של השר, נשללה ממנו הגישה - - -     

יואב סגלוביץ': היו לו?     

ישראל אייכלר: בימים הראשונים הם עברו - - -     

גלעד קריב: חברים, אנחנו יודעים כמה משרות אמון יש לשר, תאמרו

יואב סגלוביץ': אני שואל שאלה אחרת

יואב סגלוביץ':  ברמת העובדתית היו –  איך היה התהליך שאפשר את זה? מי חתם על האישור? מה חוות הדעת של הייעוץ המשפטי של משרד הבט"פ?     ברשותך, אדוני היושב-ראש, לדברים האלה צריך גם תשובה, ולא עוד שנתיים ולא בשם, כי בסוף מי שנתן להם את ההכשרה – ישראל, אני אומר את זה בכאב – ומי שבסוף נתן להם את החתימה, זה לא אני

יואב סגלוביץ':  בסוף עשו את זה עובדי ציבור

יואב סגלוביץ':  אני רוצה לדעת מי חתם על האישור הזה? ומה היה התהליך?     

ישראל אייכלר: אז אני אומר בפשטות, במסגרת ההתגייסות של המשרד, חלק ממשרות האמון בלשכת השר עברו הכשרה, הדרכה והסמכה מקצועית על ידינו בימי הדרכה מרוכזים

ישראל אייכלר:  עם תחילת התהליך, הייעוץ המשפטי שליווה את התהליך התחיל בדיקה של פילוח האוכלוסיות השונות

יואב סגלוביץ': צריך באמת בדיקה? בואו, חברים - - -     

ישראל אייכלר: לא, אני מתייחס לעובדות, אני לא מתייחס - - -     

יואב סגלוביץ': העובדות – מי חתם להם על האישור הזה?     

ישראל אייכלר: אז אני אתייחס, ברשותכם, לדברים

ישראל אייכלר:  במקביל לעובדה שביצענו הכשרה והדרכה, הייעוץ המשפטי ביצע, או ביקש, פילוח של האוכלוסיות השונות והחלה בדיקה

ישראל אייכלר:  מהרגע שהתקבלה חוות דעת ברורה של הייעוץ המשפטי, בוצעה פנייה לנציבות שירות המדינה שבחנה את הנושא

ישראל אייכלר:  בתום הבחינה והשיח המשפטי, גם בין המשרד לבין נציבות שירות המדינה, התקבלה החלטה ברורה שאוסרת עליהם

ישראל אייכלר:  חבר הכנסת, ברשותך, התקבלה ההחלטה ואני מתעקש על כך שכל משרות האמון אינן בעלות גישה למערכת - -      

יוראי להב-הרצנו: אבל זה לא מה שנשאלת

ישראל אייכלר: - - והרשאתן בוטלה

יואב סגלוביץ': שאלתי שאלה אחרת לגמרי

יואב סגלוביץ':  איך קרה שמשרת אמון קיבלה גישה למערכות

יואב סגלוביץ':  אני מכיר את המערכות האלה, הן לא מערכות לאף אחד שהוא בהגדרה של נושא משרת אמון

יואב סגלוביץ':       מי חתם על האישור הזה? מי חתם על חוות הדעת המשפטית במשרד לביטחון לאומי? ואני כן חושב – אם אני יכול להגיד משהו כזה ליושב-ראש הוועדה – שמעבר למה שאנחנו שואלים פה, צריכה להיות בדיקה דחופה של מבקר המדינה, בהנחה שהוא יחליט שהדבר הזה זה דבר בלתי נתפס, בלתי קביל

יואב סגלוביץ':  לא יכול להיות דבר כזה במדינה נורמלית, שאנחנו שומעים מצד אחד כותרות פוליטיות "ישראל מתחמשת", ומצד שני – ואני אומר את זה בכאב – ששותפים לאירוע הזה עובדי ציבור נאמנים

יואב סגלוביץ':  זה משהו שהוא חריג, לא יכול להיות במדינה מתוקנת, גם בעת מלחמה

יואב סגלוביץ':  והמלחמה האמיתית היא על העצמאות של עובדי המדינה, זאת המלחמה האמיתית שלכם

יואב סגלוביץ':       אחרי שאמרתי את כל הדברים האלה, זה לא משהו תיאורטי

יואב סגלוביץ':  אני אומר – אני לפחות כחבר כנסת דורש, שכל מי שעשה ריאיון טלפוני על ידי אנשי משרות האמון הראשונים, הוא יבוטל מיד

יואב סגלוביץ':       דבר שני, ייערך תהליך שלם, כי אני לא רוצה שייפגעו האזרחים

יואב סגלוביץ':  תעשו את זה בתעדוף שאתם רוצים, לא יהיה אדם אחד במדינת ישראל מבחינתי, שעבר ריאיון טלפוני על ידי משרת אמון של שר, כל שר, ויקבל אישור להמשיך את ההליך

יואב סגלוביץ':  את כולם צריכים להפסיק לאלתר

גלעד קריב: שאלתי שאלה מאוד קונקרטית: בכמה אנשים מדובר? מה המשרות שלהם? ובמשך כמה ימים הם עבדו? אנחנו רוצים לקבל תשובה

גלעד קריב:  לכל שר יש שבע משרות אמון

גלעד קריב:  כמה משרות אמון מלשכת השר לביטחון לאומי קיבלו  מעמד של פקידי רישוי מתוך השבעה? האם משרות אמון של המנכ"ל גם הצטרפו? למיטב ידיעתי, יש ארבע משרות אמון לכל מנכ"ל, אנחנו רוצים לדעת בכמה מדובר

גלעד קריב:       הזכרת שפקידי הרישוי הזמניים, שמותיהם פורסמו ברשומות – כי זה מה שנדרש בחוק

גלעד קריב:  האם עובדי הכנסת שעובדים בחמ"ל ובנות השירות הלאומי, האם שמותיהם פורסמו ברשומות? למיטב ידיעתי לא, אני רוצה לאשר את זה

נאור שירי: וגם משרות האמון, הן אמורות היו להיות מפורסמות

גלעד קריב: ומשרות האמון, אבל הקטגוריות מבחינה מספרית – אנחנו יודעים כמה, אנחנו רק מחכים לתשובה רשמית, אבל מכיוון שיש שבע משרות אמון, ברורות הפרופורציות

גלעד קריב:  כמה בנות שירות לאומי הועסקו בעבודה?     מכיוון ששמותיהן של בנות השירות הלאומי לא פורסמו ברשומות, כך גם עובדי הכנסת ומשרות האמון, אני רוצה להבין מה המעמד החוקי של עבודתם

גלעד קריב:  זה בניגוד לחוק

גלעד קריב:       האם יש בחוק הסדר, שמאפשר אי פרסום ברשומות של פקידי הרישוי, גם אם הם הזמניים? אם לא, אני מבקש לדעת בדיוק כמה אנשים הועמדו, ואיך אתם מתקפים את התוקף המשפטי של הרישיונות שהוציאו?     

מיקי לוי: חבר הכנסת קריב, אני אשדרג את מה שאמרת

מיקי לוי:  אני מפנה בקשה של הוועדה לביקורת המדינה למשרת מבקר המדינה לבדוק את הנושא הזה ספציפית

מיקי לוי:  נא למסור למבקר, ייצא מכתב מתכלל מהדברים שאמר חבר הכנסת סגלוביץ וחבר הכנסת קריב לנושא הזה של 3 המרכיבים של בנות שירות לאומי, עובדי הכנסת ונושאי משרות אמון, שהוסמכו לתת אישור, מה המעמד המשפטי? האם זה בסדר? בידי  מי זה אושר? וכו' וכו'

גלעד קריב: אדוני היושב-ראש, אני מבין למה שבוע שעבר מישהו ישב וצפה בדיון הזה, וחיפש את ההזדמנות על מנת להורות לנציגי המשרד לצאת

גלעד קריב:  אני לא אתפלא אם הפרובוקציה שחולל כאן נושא משרת אמון של השר, לא תוכננה מראש על מנת לפוצץ את הדיון, כדי שהשאלות הנוקבות שחברי הכנסת שואלים בדיון הקודם ובדיון הזה לא תקבלנה מענה

מיקי לוי: תודה רבה

מיקי לוי:  על משרד מבקר המדינה לעבוד גם מול משרד המשפטים, נציבות שירות המדינה והיועצת המשפטית של המשרד לביטחון פנים

מיקי לוי:  זה משהו שלא יכול להיסגר באיזשהו דיון, זה הרבה יותר מזה

גלעד קריב: יש כאן נציג של הייעוץ המשפטי של בט"פ?     

נאור שירי: כן, יש, כי העליתי את משרות האמון בשאלה הראשונה והגענו לזה

נאור שירי:       אני רוצה לשאול שאלה תהליכית

נאור שירי:  קודם כל, אותם אנשים שהוקצו לתגבור, לא היה דיון משפטי קודם לפרסונות ולתפקיד שלהם, האם הם יכולים להיות מועסקים בזה? כן או לא

ישראל אייכלר: במקביל

נאור שירי: לא, לא מקביל, לפני

נאור שירי:  כשאני עכשיו בא ואומר - -      

ישראל אייכלר: חבר הכנסת שירי, כל פעילות - - -     

נאור שירי: - - ואני מבין אותך, ישראל, אתה באמת יורה פה ואי אפשר לעצור אותך – לפני הדיון, אתה בא ואומר: יש לי 100 אנשים, יש לי 200,000 בקשות והצורך המידי זה לחמש את ישראל, עזבו שנייה כותרות, זה הצורך, בסדר?     

ישראל אייכלר: לא לחמש, לעשות את זה כדת וכדין

נאור שירי: לחמש את ישראל, לא הכותרת שלך, הכותרת שלי או של השר

נאור שירי:       האם לא נעשה דיון משפטי, שאומר: חבר הכנסת ולדימיר יכול, נאור לא יכול? זה לא הגיוני לעשות את זה ככה? אני שואל שאלה לפני

ישראל אייכלר: כל פעילות האגף - - -     

נאור שירי: אוקי, אז זה היה במקביל

ישראל אייכלר: לא לא, אז אני אומר בפשטות

נאור שירי: זאת אומרת זה נעשה ללא דיון משפטי מקדים

ישראל אייכלר: לא, ממש לא, אני מתנגד לתשובה הזו

ישראל אייכלר:  שאלת, אני אענה ביושרה, כפי שאני עושה בכל דבר ועניין

נאור שירי: את יכולה גם לענות, גברתי

ישראל אייכלר: כל פעילות האגף מבוקרת, מנוטרת ומלווה על ידי הייעוץ המשפטי

ישראל אייכלר:  יש אשכול ייעוץ משפטי

נאור שירי: שאלתי אם לפני או אחרי, רק תגיד לי כן או לא – לפני?     

ישראל אייכלר: תוך כדי הפעילות

נאור שירי: אז לא, מה שאני אומר נכון – תוך כדי, משמע אני הגעתי לעשות הכשרה, אני הגעתי לעשות הכשרה, ואז אמרו לי אחרי שבוע שאני מאשר ונותן אישורים מותנים: תשמע נאור, אנחנו מצטערים, היועצת המשפטית אמרה שאתה לא יכול להמשיך

נאור שירי:  זה מקביל, אלא אם אני לא יודע מה זה מקביל – זה מקביל, בסדר

נאור שירי:       שאלה שנייה תהליכית, אם אני עכשיו יושב ועושה אישורים מותנים ואני בא עכשיו למשמרת של שמונה שעות, הכי פשוט, אני רוצה להבין את זה מלמטה - -       

ישראל אייכלר: בערך

נאור שירי: - - שמונה שעות

נאור שירי:  אני מקבל למערכת רשימה של שמות ואני בוחר ממנה, או שפשוט יש לי call center  שמקפיץ לי שיחות בלי שאני שולט מי האדם

נאור שירי:  למה אני שואל את זה? כי נגיד שאני מכיר את יואב, ויואב דיבר איתי ואמר לי: שמע נאור, הגשתי בקשה, אבל יש רבע מיליון בקשות, תראה אם אתה יכול לעשות למעני משהו

נאור שירי: האם אני יכול לתת קדימות ליואב?     

ישראל אייכלר: אז אני אתייחס לכמה דברים

ישראל אייכלר:  ראשית, לגבי שאלתו של ח"כ שירי, אני אומר דבר פשוט: כל חמ"ל עובד עם הקצאות

ישראל אייכלר:  אני כמנהל האגף מקיים הערכות מצב שוטפות של ניהול פעילות האגף ומגדיר את סוגי התבחינים שמטופלים וההקצאות שמבוצעות באופן מרוכז; לצורך העניין, אם אתה כרגע עובד בחמ"ל הרישוי בכנסת, או לצורך העניין במשרד הבט"פ, יש לך שני תבחינים מרכזיים בלבד שאתה מטפל בהם מתוך 18: א

ישראל אייכלר:  שירות בכוחות ביטחון; ב

ישראל אייכלר:  מגורים בישוב זכאי

נאור שירי: אז אני יכול לבחור?     

ישראל אייכלר: לא, אני אמשיך, כי אני מבין היטב את השאלה, ובוודאי יודע את התשובה, כי אני מנהל האגף

ישראל אייכלר:  התהליך הוא מאוד ברור: אתה מקבל אצלך למחשב הקצאות של א', ב', ג', ד' בהן אתה מטפל בלבד

ישראל אייכלר:       יש לנו כלל נוסף שהוא מאוד ברור בכללים של האגף: ברגע שיש לך היכרות עם מבקש הבקשה – היכרות אישית, חברית או אחר, אסור לך לטפל

גלעד קריב: ברגע שיש לך היכרות אישית עם השר, כי אתה משרת אמון שלו, אתה עושה מה שאתה רוצה

נאור שירי: אבל ישראל, איך אתה אוכף את זה?     

מירב בן ארי: הוא לא משרת אמון שלו, הוא היה לפני כן בתפקיד גם כשאנחנו היינו - - -     

מיקי לוי: לא מירב, שירי לא דיבר על ישראל

מירב בן ארי: סליחה

ולדימיר בליאק: אבל שאלת האכיפה היא מאוד רלוונטית, אתה לא יכול לאכוף את זה

נאור שירי: הוא לא יכול לאכוף את זה

ולדימיר בליאק: אתה לא יכול לאכוף את זה

נאור שירי: זה בסדר להגיד גם תשובות כאלה

ישראל אייכלר: אני אוכף את זה באמצעות פיקוח, בקרה וניטור

ולדימיר בליאק: פיקוח מקדמי?      

ישראל אייכלר: כן

ולדימיר בליאק: נכון, אז לא

נאור שירי: איך אתה יודע את מי אני מכיר? איך אתה יודע?     

גלעד קריב: אפשר לקבל תשובה, כמה משרות אמון של השר הועסקו למשך כמה ימים? תשובה ברורה

ישראל אייכלר: אני אעביר את הנתונים - - -      

גלעד קריב: לא לא, אז אנחנו נאמר את הנתונים, אם אתם לא רוצים לומר את הנתונים

גלעד קריב:  כמה משרות אמון של השר? יש לך את הנתון?     

ישראל אייכלר: אני אומר דבר פשוט, כל משרות האמון של השר, ברגע שקיבלנו - - -     

גלעד קריב: שאלתי שאלה אחרת, אדוני, למרות מה שקרה שבוע שעבר, התרבות היא שאני שואל שאלה, אתם עונים - -      

מיקי לוי: זה לא עניין פוליטי, בבקשה לענות לו

גלעד קריב: - - אלא אם המידע לא בידיכם

גלעד קריב:  יש שבע משרות אמון לכל שר, כמה משרות אמון של השר איתמר בן גביר הועסקו, ולו ליום אחד?     

ישראל אייכלר: הועסקו חלקם, אין לי את המספר

ישראל אייכלר:  הועסקו חלקם

גלעד קריב: טוב, אז אני מבקש לומר לפרוטוקול שהועסקו 4 אנשים

ישראל אייכלר: אני רוצה גם להשלים את התשובה

ישראל אייכלר:  ברגע שהתקבלה - - -     

גלעד קריב: אבל את זה הבנתי, אבל זה לא היתה השאלה שלי

גלעד קריב:  אל תשלים תשובה על מה שאני לא שאלתי, כי כבר אמרת מספיק פעמים ש"ברגע ש-הפסיקו", אבל אני שאלתי שאלה אחרת

גלעד קריב:       אז אני אומר שמכיוון שאדוני משום מה לא עונה, הרי אתה מוכיח שליטה – ואני מברך אותך על כך על כל מה שקורה באגף – לא נראה לי הגיוני שאתה לא יודע

גלעד קריב:  הועסקו 4 מתוך 7: יועץ חקיקה, יועץ נוסף ושתי מנהלות לשכה

גלעד קריב:  אני מבקש לדעת, כמה ימים הם הועסקו; ואני מבקש לדעת, באיזה חמ"ל הם ישבו, ומה היו התבחינים של החמ"ל הזה; והאם בחמ"ל הספציפי שהועסקו משרות האמון של השר היה את התבחין של ישוב מזכה? אפשר לקבל את התשובות?     

ישראל אייכלר: מגורים ביישוב זכאי זה תבחין שכולם עוברים

גלעד קריב: כולם – תודה, ובאיזה חמ"ל הם ישבו?     

ישראל אייכלר: הם ישבו במתחם נפרד

גלעד קריב: הקמתם חמ"ל נפרד של רישוי נשק ל-4 משרות האמון של השר? איפה? בלשכת השר?     

נאור שירי: מדהים

גלעד קריב: אני מבקש לדעת, האם זה קרה בלשכת השר

ישראל אייכלר: ברשותכם, אני לא יכול לענות על זה

גלעד קריב: לא, אתה יכול לענות על זה ואתה חייב לענות על זה

ולדימיר בליאק: חמ"ל נפרד למלא משרות אמון של השר?     

נאור שירי: משרת אמון - - -     

גלעד קריב: איפה הקמת את החמ"ל הזה? אתה חייב לענות לנו – אתה חייב לענות לנו

מיקי לוי: חבר הכנסת קריב, זה לא עניין פוליטי - -      

גלעד קריב: איפה הקמת את החמ"ל הזה?     

מיקי לוי: - - זה עניין טכני, כי אם היינו שואלים על בנות שירות לאומי, היתה לך תשובה

מיקי לוי:  יש כאן שאלה לגיטימית של חברי הכנסת

מיקי לוי:  אתה אמרת שהוקם חמ"ל נפרד, איפה החמ"ל הזה התיישב? זה נורא פשוט

נאור שירי: הפכת אותם לפקיד מורשה, במסגרת תפקידם; אני לא שואל אותך איפה הם יושבים ביום יום

מיקי לוי: חבר הכנסת שירי, הוא עומד לענות, בבקשה לענות

נאור שירי: הוא לא יענה לך

מיקי לוי: הוא יענה, הוא יענה

גלעד קריב: הוא יענה

נאור שירי: בבקשה

ישראל אייכלר: אני רוצה לומר משהו עקרוני, אני מנהל האגף, אני עובד מקצועי, אני לא רוצה להיכנס לסוגיות שהן אינן שלי

גלעד קריב: זה לא מקצועי איפה פתחת את החמ"ל? האם החמ"ל נוהל בלשכת השר, כמו שחמ"ל מנוהל כאן בכנסת, שהיא הרשות המחוקקת, שאמורה לפקח על המשרד, אבל הפכה להיות סניף? עד כדי כך, שחברי כנסת קוראים למקום הזה "חמ"ל בן גביר"

יואב סגלוביץ': ישראל, ברשותך, אני כן אחדד את השאלה

יואב סגלוביץ':  אנחנו מכירים, ואתה עובד ציבור נאמן הרבה מאוד שנים, אבל השאלה היא שאלה בתחום אחריותך, והשאלה היא שאלה נקודתית היכן היה החמ"ל

יואב סגלוביץ':  אי אפשר להגיד שאתה לא יכול לענות, כי זאת שאלה עובדתית, היכן היה החמ"ל, כמו שאני יכול לשאול, היכן הסניף או החמ"ל באזור הדרום או באזור הצפון, לכן מחובתך לענות

יואב סגלוביץ':  לא לענות על הדבר הזה, צובע את הכול בצבע שלא כדאי שייצבע

ישראל אייכלר: אז אני אגיד, אנחנו פתחנו 3 חמ"לים מרכזיים מפרוץ הלחימה: חמ"ל מרכזי במשרד הבט"פ; חמ"ל משני בכנסת, שאני תיכף אתייחס אליו, גם להיבטים המשפטיים; חמ"ל שלישי בתקשוב בנתניה

ישראל אייכלר:  עובדי לשכת השר המצומצמים שקיבלו את ההרשאות עבדו במתחם לשכת השר, בסמכות וברשות, אלה העובדות

ישראל אייכלר:  מעבר לכך אני לא אכנס, בסדר? ברשותכם

נאור שירי: - - - לתעדף לפי ההקצאות שהקציתם?     

ישראל אייכלר: הם ביצעו טיפול, אני מתעקש על כך, בשני התבחינים המרכזיים של כלל עובדי האגף: מגורים בישוב זכאי - -      

נאור שירי: מגורים ביישוב זכאי וכוחות ביטחון

ישראל אייכלר: - - מגורים ביישוב זכאי, לא עיסוק, עיסוק זה תבחין הרבה יותר מורכב

נאור שירי: אמרתי מגורים ביישוב זכאי ושירות - -     

ישראל אייכלר: - - ושניים, שירות בכוחות הביטחון

ישראל אייכלר:  עכשיו אני רוצה לומר מילה לגבי הכנסת

נאור שירי: תודה, והם – רק לשאלה התהליכית שלי – יכלו לברור מבין השמות, כי זה - - -      

ישראל אייכלר: בעיקרון, הם עובדים על הקצאות, הם עובדים על הקצאות

ולדימיר בליאק: לא, אבל טכנית הם יכולים לברור

נאור שירי: אם עכשיו יש לך 100,000 בקשות ליישוב זכאי - -       

ישראל אייכלר: נשאלה פה שאלה עקרונית, אני רוצה להשיב עליה

נאור שירי: - - ישראל, אם יש 100,000 בקשות ליישוב זכאי, אני כמי שנתת לי את ההקצאה ליישוב זכאי וכוחות הביטחון, חשוף ל-100,000 האלה

ישראל אייכלר: אז אני אתייחס לכך

ישראל אייכלר:  בעיקרון, כולם עובדים על פי ההקצאות

ישראל אייכלר:  במערכת המידע שלנו יש סרגל חיפוש, כלומר: אם מאן דהו רוצה להיכנס באופן מטורגט לח"כ שירי, הוא יכול להיכנס אליו באמצעות ת

ישראל אייכלר: ז, אבל – וזה אבל גדול שאני רוצה לומר, כבוד היושב-ראש – אנחנו יצרנו מצב שכלל כוח האדם המתגבר, במסגרת הפקת לקחים תוך כדי האירוע שאני מנהל, אנחנו חסמנו את סרגל החיפוש לכלל החמ"לים המתגברים, כולל לכנסת, מדוע? כי הבנו תוך כדי פעולה, שחלקם מבצעים טיפול בבקשות סיוע, אגב טיפול כחוק, אבל מקדמים בקשות מסוימות, ולכן עשינו דבר פשוט - -      

ולדימיר בליאק: כלומר, גיליתם מקרים כאלה

ישראל אייכלר: - - אני רוצה לומר דבר פשוט, אני - -      

ולדימיר בליאק: כמה מקרים כאלה גיליתם?      

ישראל אייכלר: - - אני אומר דבר פשוט

ולדימיר בליאק: אבל כמה מקרים כאלה גיליתם?     

ישראל אייכלר: אין לי את הנתון המספרי כרגע, אני רק יכול לומר דבר פשוט

ישראל אייכלר:  כמנהל האגף, אנחנו ביצענו שינוי במערכות המידע

ולדימיר בליאק: אבל אתה יכול להביא לנו את הנתון הזה?     

ישראל אייכלר: אני יכול להביא

גלעד קריב: אתה כמנהל האגף מדווח לוועדה, שאתם נאלצתם לעשות שינוי בכלי העבודה הבסיסיים - -     

ישראל אייכלר: במסגרת הפקת לקחים

גלעד קריב: - - מכיוון שעלה חשש, שהכלים בתצורתם הקודמת מאפשרים לפקידי רישום זמניים או קבועים לבצע העדפה

גלעד קריב:  מה זאת היתה הפקת הלקחים? בעקבות מה? הפקת לקחים בעקבות מה? התעוררו מקרים?     

ישראל אייכלר: אז אני אומר דבר פשוט, כמנהל מנוסה ומיומן, אנחנו מבצעים באופן קבוע תהליכי הפקת לקחים אינהרנטיים בתהליכי עבודה

ישראל אייכלר:  כבוד היושב-ראש, אני מאוד מסתייג מכך שמוצגת פה איזה יחידה רשלנית

גלעד קריב: לא, לא

ולדימיר בליאק: לא רשלנית, לא רשלנית

גלעד קריב: לא, מוצגת כאן יחידה מאוד מקצועית, שנדרסה על ידי השר וסביבתו

גלעד קריב:  אתם הכי מקצועיים בעולם

גלעד קריב:  אתם מצוינים, אתם עשיתם את עבודתכם נאמנה כל השנים, אבל השר, בניגוד לחוק, בניגוד לכללים של המנהל התקין, בניגוד לכללי השירות הציבורי, מטיל עליכם מורא – חייב אתכם למנות אנשים מתוך לשכתו, כדי שהם יבדקו אתכם וכדי שהם יקדמו רישיונות למקורבים

גלעד קריב:  החוק תוקן באוגוסט כדי לקחת את החובה לפרסום רשומות

גלעד קריב:  למה הוציאו את חובת פרסום ברשומות באוגוסט? כי השר ידע שהוא רוצה לדחוף לך גם בנות שירות לאומי

ישראל אייכלר: איזה תיקון? אני מתעקש על כך, שההגדרה בחוק היא מ-2010 לעניין מה שנקרא הסמכת פקידי רישוי

גלעד קריב: לא תוקן החוק באוגוסט 23'?      

ישראל אייכלר: לא, תוקן בדברים אחרים, התיקון באוגוסט נגע ל- - -     

גלעד קריב: לא נמחקה בהגדרה חובת פרסום ברשומות?      

ישראל אייכלר: אני לא מכיר את זה באוגוסט

גלעד קריב: אתה לא מכיר? אז אחת משתיים: אם הוא לא תוקן, ואני אשמח לטעות בזה - -     

ישראל אייכלר: אדוני, בוצע תיקון - -      

קריאה: הוא תוקן

גלעד קריב: סליחה, אני מבקש לדעת מהיועצת המשפטית של הבט"פ, האם ברגע זה מינוי פקידי רישוי מחייב פרסום שמם ברשומות, כן או לא

בר כהן: התשובה היא כן, ואנחנו מפרסמים

גלעד קריב: יפה, אבל לא פרסמתם בנות שירות לאומי? ולא פרסמתם את עובדי הכנסת, ונתתם להם סמכויות של פקידי רישוי, איך זה מסתדר?     

בר כהן: אז אני אסביר

גלעד קריב: וכדרך אגב, למיטב ידיעתי – אבל יכול להיות שאני טועה, ואני מבקש תשובה – האם במסגרת התיקון של החוק באוגוסט האחרון כאן בכנסת, לא נמחקה מההגדרה של פקיד רישוי, ששמו יתפרסם ברשומות? ואם אתם לא יודעים את זה, באמת לאלוהים הפתרונים של מה שקורה כאן

גלעד קריב:       האם נמחקה ההוראה הזאת בהגדרת פקיד רישוי או לא? ואם היא לא נמחקה, איך יש סמכויות רישוי לעובדי הכנסת? ואם היא כן נמחקה, איך זה יכול להיות שאתם לא יודעים מזה, שהעניין הזה שונה באוגוסט על ידי הכנסת? מי הסתיר מכם את המחיקה של חובת הפרסום ברשומות כדי להכשיר את מינוי העובדים שלו, להיות בעצם המרגלים של לשכת השר בתוך האגף המקצועי?     

ישראל אייכלר: ב-31 ביולי בוצע תיקון 24 לחוק

מירב בן ארי: אני רוצה גם לדבר, אפשר?     

מיקי לוי: בסדר, שנייה

מירב בן ארי: יש פה רק נאומים חוצבי להבות

מיקי לוי: מירב, אנחנו רוצים לסכם את הצד המשפטי

מיקי לוי:  סגלוביץ, בבקשה תשלים את הצד המשפטי

מירב בן ארי: יש לי גם שאלה לצד המשפטי

מיקי לוי: בסדר, אני אתן לך

יואב סגלוביץ': אני רוצה רגע לפנות, ברשותכם, לא למשרד לביטחון לאומי, גם לא למשטרת ישראל, אני פונה לנציגי משרד המשפטים שיושבים כאן

יואב סגלוביץ':  מה שראוי ונכון לעשות במידי זאת כניסה מידית של היועצת המשפטית לממשלה לסוגיה להפקיע סמכות, וזה בסמכותה, להפקיע סמכויות עד שיתברר אחרת, מהסמכויות של הייעוץ המשפטי של המשרד לביטחון לאומי ולשקול פתיחה בחקירה פלילית כנגד השר איתמר בן גביר וכל לשכתו, בעבירות של שימוש לרעה בכוח המשרה, מרמה, הפרת אמונים - -      

גלעד קריב: הפרת אמונים

יואב סגלוביץ': - - ואם תרצו עוד דברים, אבל אי אפשר להשאיר את הדברים האלה בדיון כזה, כששומעים את העובדות כהווייתן

יואב סגלוביץ':       יש פה מעבר על החוק בצורה מאורגנת ומסודרת, תחת הכותרת "ישראל מתחמשת"

יואב סגלוביץ':  אז אני אומר, לפני שנגיד "ישראל מתחמשת", בוא נגיע ל"ישראל מטורללת", ואת זה צריך לעצור עכשיו לטובת אזרחי מדינת ישראל והשירות הציבורי בכללותו, כי מה שקרה בתיקון של פקודת המשטרה במאבקים שהיו ובבג"ץ שהיה, וצריך להוסיף את הסיפור הזה למענה לבג"ץ של הייעוץ המשפטי לממשלה, ואותו בג"ץ שהגשנו נגד תיקון פקודת המשטרה, זאת התוצאה

גלעד קריב: בדיוק

יואב סגלוביץ': זאת התוצאה של כיפוף טוטלי של השירות הציבורי - טוטלי

גלעד קריב: שמענו בחוקה שהוא אמר - - -     

בר כהן: אדוני היו"ר, אני יכולה להתייחס רגע למה שאמרת?     

מירב בן ארי: שנייה, אני רוצה להגיד משפט המשך לסגלוביץ

מירב בן ארי:  הבעיה העיקרית – ישר כשנכנסתי חשבתי שמדברים עליך וישר קפצתי, אני  מודה, קפצתי בראש יותר מדי, כי באמת בתקופה של הממשלה שלנו אתה היית מנהל האגף, ולכן ישר קפצתי

מירב בן ארי:  אני חייבת להגיד לטובתך, כי אני גם יודעת איזה עובד ציבור

מירב בן ארי:  כשהייתי יו"ר הוועדה, באמת באתי, הגעתי אליכם וראיתי את האגף – שאגב, קיבל אותות הצטיינות מהמדינה על התנהלות

מירב בן ארי:  אני חושבת, אבל באמת – ואתה יודע כמה אני מעריכה את האגף שלכם, ולכן פתחתי בזה שקפצתי, כנראה קפצתי יותר מדי מהר – אתם נלקחתם בני ערובה, באמת אני אומרת, בידי שר

מירב בן ארי:  סגלוביץ וגלעד לדעתי כבר הגדירו אותו טוב, אז לא אחזור - - -      

יואב סגלוביץ': לא, אני אומר שיבדקו טוב איך הוא קיבל רישיון לנשק לפי התבחינים האלה

מירב בן ארי: עזוב, דווקא את הרישיון שלו הוא קיבל בתקופה אצלנו, אבל סגלוביץ וקריב כבר הגדירו, וכן חשוב לי שהציבור יידע שזה היה אגף מצוין ויעיל - -     

נאור שירי: זה עדיין

מירב בן ארי: - - עדיין יש שם אנשים מקצוענים; הבעיה שהאגף הזה נלכד כבן ערובה, ועכשיו צריך לומר ביושר לציבור, באמת, כי שבוע הבא אני יזמתי דיון בוועדה לביטחון לאומי שאושר בנשיאות על המצב מבחינת נשים נפגעות אלימות

מירב בן ארי:  אני לא נכנסת לזה, כי יהיה לזה דיון נפרד, אבל ההשלכות שנותנים נשק לאנשים לא כשירים, ישפיעו על כל המדינה

בר כהן: יו"ר הוועדה?     

מיקי לוי: אני אתן לך, אל תדאגי

בר כהן: אני רוצה להתייחס לבקשה של חבר הכנסת סגלוביץ, והוא יוצא

מיקי לוי: אני אגן על זכותך להשיב

מירב בן ארי: אני רוצה גם לשמוע

מירב בן ארי:  היו כאן נאומים, אני מדברת בדיוק דקה

מירב בן ארי:  בכנסת, וראיתי את החמ"ל הזה של רישוי כלי ירייה זה שאם הייתי אצלכם מי מפעיל אותו פה?     

ישראל אייכלר: עובדי הכנסת

גלעד קריב: מישהו שמע על מכלול הפרדת הרשויות?     

מירב בן ארי: מוכשרים פה, הם לא יודעים לעשות את העבודה של אגף רישוי כלי ירייה

מירב בן ארי:  אגב, זה באמת מתוך קרדיט לעובדים שלך

מיקי לוי: מירב, אני מגן על זכותה של היועצת המשפטית של המשרד להשיב, ולאחר מכן משרד המשפטים

יואב סגלוביץ': לא של המשרד, של האגף

יואב סגלוביץ':  אני דיברתי על הייעוץ המשפטי של המשרד לביטחון לאומי, שהוא אמון – עם כל הכבוד הראוי - - -     

בר כהן: אז אני אשמח להתייחס

בר כהן:  שמי בר כהן, ואני עובדת בלשכה המשפטית במשרד לביטחון לאומי

בר כהן:  אני רוצה להתייחס לדברים של חבר הכנסת סגלוביץ

בר כהן:  אני חושבת שהאמירה "להפקיע סמכויות מהייעוץ המשפטי" - -     

יואב סגלוביץ': אני חוזר על ה"להפקיע", אם זה תהליך הבקרה שאתם עושים – על הכנסה של משרות אמון, אני אומר לכם כן להפקיע

בר כהן: אז אדוני, אני אשמח להשיב

מיקי לוי: חבר הכנסת סגלוביץ, אני מגן על זכותה להשיב, בבקשה

גלעד קריב: ואני מבקש תשובה לשאלה שלי

בר כהן: אני אשמח כמובן להשיב על השאלות שלכם

בר כהן:  אני חוזרת שוב, אני חושבת שהאמירה הזאת להפקיע זכויות מיועץ משפטי של משרד, כשעוד לא נתת לנו בכלל הזדמנות להשיב, אני חושבת שהיא היתה קצת לא במקום

בר כהן:  אני אומרת את זה בזהירות, אתה חבר כנסת ומותר לך להתבטא איך שאתה רוצה - -      

גלעד קריב: עדיין

בר כהן: עדיין, כמובן

גלעד קריב: השר בן גביר עוד לא הגיע לטפל בזה

מירב בן ארי: עזוב, עזוב אותה

מיקי לוי: חברים, תנו לה להשיב

מיקי לוי:  עזבו, תתאפקו, בבקשה

בר כהן: אני אתחיל ואנסה למנות את קבוצות האוכלוסייה, שנבחנו על ידינו, הועברו על ידינו התייחסויות ביחס לכולן

בר כהן:  מי שניתן היה, כמובן גם הועברו לפרסום ולמינוי ברשומות

בר כהן:  חבר הכנסת קריב, אני לא מכירה תיקון חקיקה כזה, יכול להיות שאני טועה

גלעד קריב: תעשי נבו

בר כהן: אז אני פשוט לא הספקתי תוך כדי

גלעד קריב: גברתי, אני רוצה רגע להבין, ראש אגף כלי ירייה לא יודע שבאוגוסט במסגרת התיקון כאן בחקיקה שונתה דרישת פרסום ברשומות?     

ישראל אייכלר: לא, אני אגיד מילה פשוטה, אנחנו יזמנו ב-31 ביולי את תיקון חוק כלי ירייה 24, שמעביר אלינו אחריות לנושא לאומי מורכב – רישוי דמוי כלי ירייה, זה הנושא המרכזי

גלעד קריב: יפה, ובאופן מפתיע - -     

ישראל אייכלר: לא, גם הכנסנו שם את הנושא של מינוי מפקחים – מפקחים או פקידי רישוי

גלעד קריב: אדוני, שלא ייווצר אצלך הרושם – אנחנו חושבים שאתה הקורבן, אנחנו לא באים אליך בתלונות

מירב בן ארי: נכון, הוא בן ערובה, הוא לא קורבן; קורבן זה מזלזל בו, סליחה, הוא בן ערובה

גלעד קריב: כשהיועצת המשפטית של משרד הבט"פ לא - - -     

בר כהן: לא, אני לא היועצת המשפטית של המשרד

גלעד קריב: גברתי, את יועצת משפטית במשרד הבט"פ

נאור שירי: מה תפקידך? תגידי

בר כהן: עורכת דין בלשכה המשפטית במשרד לביטחון לאומי

גלעד קריב: את לא היועצת המשפטית של משרד הבט"פ, את יועצת משפטית במשרד הבט"פ

בר כהן: אני מלווה את האגף כלי רישוי ופיקוח כלי ירייה

בר כהן:  חבר הכנסת, אני אעשה נבו, אני באמת לא מכירה את זה; אני אגיד יותר מזה, אנחנו מפרסמים את הרשימה של פקידי המינוי

בר כהן:  פרסמנו לפני כחודש, פרסמנו גם לפני כשבוע

בר כהן:  אנחנו פועלים לפרסם - - -     

גלעד קריב: פרסמתם את עובדי הכנסת?     

בר כהן: לא פרסמנו את עובדי הכנסת, ואני אסביר

בר כהן:  יש סוגי תפקידים שונים שניתן לעשות, כפי שאנחנו רואים את הדברים האלה

בר כהן:  יש תפקידים בחוק שיועדו לפקידי רישוי

בר כהן:  חוות דעתנו, ואלה דברים שנאמרו ואנחנו אומרים, שיש דברים שרק פקיד רישוי רשאי לעשות

בר כהן:  אנחנו לא סבורים, שמי שלא מונה על ידי ראש האגף – זאת סמכות שהואצלה בחוק מהשר לביטחון לאומי - - -      

גלעד קריב: איזה סמכות?     

בר כהן: הסמכות למינוי פקידי רישוי

גלעד קריב: לא לא, איזה סמכות?     

בר כהן: בענייננו, הסמכות שאנחנו מדברים עליה היא סמכות לגבי נשיאה ואחזקה של כלי נשק ברישוי פרטי

בר כהן:  גם הסמכות עכשיו – מונו עכשיו כ-82 פקידי רישוי; הסמכות שניתנה להם היא סמכות מסויגת, גם ביחס ליכולת שלהם לעשות

בר כהן:  ראש האגף מנה קודם רשימה ספציפית ארוכה מאוד של תפקידים של רישוי - - -      

יואב סגלוביץ': אמרת שנעלבת ממה שאמרתי לגבי הייעוץ המשפטי

יואב סגלוביץ':  אני לא חושב שצריך חוות דעת משפטית בדיסרטציה של עשרה עמודים לדעת, שפקידי רישוי בכל זווית שהיא לא יכולים להיות אנשי אמון של שר, כל שר, ואתם נתתם לזה יד, ולכן אמרתי מה שאמרתי

בר כהן: אדוני, לא נתנו לזה יד

ולדימיר בליאק: אבל זה קרה

נאור שירי: יואב, הם לא ידעו מזה

נאור שירי:  אני אומר לך שזה נעשה במקביל, והם לא ידעו מזה; וכשהם ידעו את זה, הם עצרו את זה, וזה המקביל

בר כהן: אנחנו עשינו בחינה, גם היה שיח מול נציבות שירות המדינה

בר כהן:  אותו דבר אני אגיד גם לגבי עובדי הכנסת

בר כהן:  נעשתה פנייה של היועץ המשפטי ליועצת המשפטית של הכנסת בנושא הזה

גלעד קריב: ומה היתה עמדתה? ומה היתה עמדתה?     

בר כהן: היא לא אישרה - -      

גלעד קריב: שמעתם? שמעת?     

בר כהן: - - היא לא אישרה את הבקשה

בר כהן:  יחד עם זאת, החמ"ל הזה לא נסגר, כי יש תפקידים נוספים שיכולים אנשים לעבוד ולסייע

גלעד קריב: אני רוצה רגע להבין מה שאת אומרת

גלעד קריב:  אני לא מבין מה את אומרת

גלעד קריב:  היתה פנייה ליועצת המשפטית - - -     

אודליה קדמי: אתם לא נותנים לה לדבר

גלעד קריב: סליחה, היתה פנייה ליועצת המשפטית לכנסת של מה?      

בר כהן: בשאלה האם ניתן להסמיך את עובדי הכנסת כפקידי רישוי

בר כהן:  עוד הפעם, אני מנסה להפריד בין הדברים

בר כהן:  יש דברים שיועדו לפקידי רישוי – הסמכות לתת רישיון אישור מותנה זו סמכות בחוק שקבועה לפקידי רישוי

בר כהן:  כך גם הסמכות לראיין

בר כהן:  אנחנו סבורים שמי שיכול לעשות את זה, זה רק פקיד רישוי

בר כהן:       יחד עם זאת, בדיקת מסמכים, דרישה להשלמת מסמכים, דברים שיכולים לסייע בידי פקיד הרישוי לבצע את עבודתו, אנחנו לא חושבים שיש עם זה בעיה

בר כהן:  גם היום יש מוקד שפועל, יש קו 1, יש קו 2, יש קווים מסייעים לפקידי רישוי, שבודקים בקשות, בודקים תקינות, בודקים השלמת מסמכים, נותנים מענה טלפוני

בר כהן:  אלה דברים שאנחנו סבורים שיכול לעשות גם מי שלא מונה פקיד רישוי

גלעד קריב: אני מבין

בר כהן: אנחנו פנינו לנציבות שירות המדינה

בר כהן:  נציבות שירות המדינה לא אישרה את המינוי שלהם כפקידי רישוי - -     

ישראל אייכלר: ולכן ביטלנו את - - -     

בר כהן: ולכן הם לא הוסמכו - - -     

גלעד קריב: הם ביצעו ראיונות?       

מירב בן ארי: הם עבדו לפני שקיבלו את הביטול?     

גלעד קריב: כן, התשובה היא כן

מירב בן ארי: חבל שמשרדים אחרים לא יעילים

בר כהן: שוב, זאת לא - - -     

מירב בן ארי: יש תפקידים שמחכים שנתיים לבן אדם

גלעד קריב: אז הנה, עכשיו נשאל אותה

מיקי לוי: לא יותר חשוב ללכת לטפל במפונים? עובדי כנסת

גלעד קריב: האם עד שקיבלתם את התשובה מהנציבות שלוש הקבוצות הללו: משרות האמון של השר, בנות השירות הלאומי ועובדי הכנסת, האם הם ביצעו ראיונות?   

בר כהן: אני אשלים לגבי בנות השירות הלאומי, גם יו"ר הוועדה שאל על זה

מירב בן ארי: הוא אמר לך שהם עבדו

בר כהן: לגבי בנות השירות הלאומי, זה הוסדר ואנחנו קיבלנו של הרשות לשירות לאומי אזרחי רק לגבי תקופת החירום ורק לגבי - - -      

גלעד קריב: כמראיינות?     

בר כהן: גם לגבי - - -     

גלעד קריב: אבל את אומרת שזה מצריך פרסום ברשומות

בר כהן: אז אנחנו נעשה את זה ונמנה אותן ברשומות

מיקי לוי: זה ממש מפליא אותי

מיקי לוי:  אינני מזלזל בבנות השירות הלאומי, חלקן עושות עבודות קודש

גלעד קריב: זה נראה לכם הגיוני, שבנות שירות לאומי תהיינה פקידות רישוי נשק?     

מיקי לוי: נראה לי שבנות שירות לאומי, בנות 18, מראיינות מישהו בגיר בן 30, אם הוא רשאי לשאת נשק או לא – ואלק, אתם מוכנים לקחת סיכון בעניינים האלה? אני עכשיו מדבר אליכם כאיש מקצוע

גלעד קריב: האם בוטלו הרישיונות? עוד פעם, אני מצטער שאנחנו תקיפים, אבל בניגוד לדיון הקודם, שבו יועץ השר הגיע לפוצץ את הדיון בכוונה תחילה כדי להסתיר את המידע, הם לא פה היום, הם יודעים, הם שלחו אתכם והם לא הגיעו היום, כי הם ידעו שהיום יישאלו השאלות הקשות

גלעד קריב:  הם גם יודעים שכבר יצא מכתב ליו"ר הכנסת לפני כמה ימים, שדרש סגירה מידית של החמ"ל כאן, בגלל עיקרון הפרדת הרשויות

ישראל אייכלר: אני יכול להתייחס לחמ"ל בכנסת בבקשה?     

גלעד קריב: שניה, אני רק רוצה לשאול שאלה

גלעד קריב:  עכשיו כשהבנו מהיועצת המשפטית – ואני עומד על האמירה שהחוק תוקן כך שפקיד רישוי היום לא מחייב פרסום ברשומות – העובדה שאתם לא יודעים מזה היא בלתי נתפסת, שעורכת דין שעובדת עם האגף, לא יודעת שבהצעת החוק הממשלתית ברגע האחרון הגניבו כאן מחיקה של ההגדרה של פרסום ברשומות

גלעד קריב:  דבר אחד אפשר לומר על השר, הוא מאוד אסטרטגי

גלעד קריב:  הוא ידע איך לעשות, אני מבין שלא דיברו אתכם על סוגיית הפרסום כן או לא, אבל תבדקי בנבו עכשיו, נמחקה חובת הפרסום ברשומות

בר כהן: אני אבדוק, ואני חוזרת על זה שאנחנו מתייחסים לזה כחובה

גלעד קריב: יפה, אבל זה לא - - -     

בר כהן: אנחנו מפרסמים ברשומות, אפשר גם לבדוק את זה מול חקיקת משנה, ואני אבדוק את זה

בר כהן:  כשיהיה לי זמן, אני אבדוק את זה בנבו

בר כהן:  אם זאת טעות שלי, אני מתנצלת

גלעד קריב: גברתי, תראי אותי כמתמחה שלך כרגע, אני כבר עשיתי את הבדיקה בנבו

בר כהן: וזה לא לגבי מפקחים, כי התיקון הזה עסק במפקחים

גלעד קריב: אני עומד על מה שאמרתי, שברגע האחרון הגניבו לכם מתחת לאף תיקון בהצעת החוק הממשלתית

ישראל אייכלר: ח"כ קריב, אני מתעקש על כך שאני כמנהל האגף, שגם מוביל את היוזמה של החקיקה, לא בהיבט המשפטי - -      

גלעד קריב: אולי תבדוק?     

ישראל אייכלר: - - זה לא היה חלק מהאג'נדה שלנו

מטי צרפתי הרכבי: עדיין אתה פועל על פי חוק, אתה כל הזמן אומר שאתם על פי חוק

גלעד קריב: אבל ישראל, you are preaching to the choir במובן הזה, שאני חוזר ואומר לך, אני חושב שאתם הקורבן, אתם לא מחוללי הנזק

גלעד קריב:  אני חושב – ומה שקורה כרגע רק מוכיח את זה; הלוואי ואני אטעה ואתנצל, אבל אני חושב שמה שקרה כאן זה שאתה הובלת תיקון חקיקה מקצועי, ואז לשכת השר מחקה ברגע האחרון את חובת הפרסום, כי היא ידעה

ישראל אייכלר: מהות תיקון החקיקה זה רישוי דמוי כלי ירייה ומינוי מפקחים

גלעד קריב: האם בכוונתך לבטל את הרישיונות שהוקצו על ידי האנשים?     

מירב בן ארי: הוא לא יבטל

מיקי לוי: חבר הכנסת קריב, אני מנסה להזמין את היועצת המשפטית של הכנסת, כי יש שדרוג למה שאמרת, לאחר מכן הם כן אישרו את זה; שתבוא לכאן ותסביר, אישרו

ישראל אייכלר: כבוד היו"ר, אני רוצה לומר מילה על חמ"ל הכנסת

גלעד קריב: לא היועצת המשפטית - - -     

מיקי לוי: לא, זה מה שכרגע נמסר לי

מיקי לוי:  שלחתי לקרוא לה, אני מקווה שזמנה בידה

מירב בן ארי: אני גם שאלתי על עובדי הכנסת, אני יכולה לשמוע?      

מיקי לוי: אני רוצה להגיד משהו, יש לי שעה

מיקי לוי:  אנחנו לא מיצינו, זה נושא כבד

מיקי לוי:  אני רוצה לתת גם לארגונים

מיקי לוי:       חבר הכנסת סגלוביץ, אנחנו נוציא מכתב ליועצת המשפטית לממשלה, במטרה לבדוק ולחקור את כל ההליך הזה, ושתבחן את זה בכלל ההיבטים או בהיבט הפלילי

מיקי לוי:  אנחנו נבקש את זה מטעם הוועדה לביקורת המדינה מהיועצת המשפטית לממשלה

בר כהן: אדוני, אני יכולה להשלים את הדברים שלי?     

מיקי לוי: כן, אני נותן לך

מיקי לוי:  אני כבר אומר לכם את הסיפא של הסיכום שלי, זה לא מספיק, הדיון הזה אינו מספק ואינו מספיק גם את הזמן

מיקי לוי:  אנחנו ניפגש פה בשבוע הבא לדיון הרבה הרבה יותר רחב, עם חלק מהבקשות ושל השאלות שנשאלו כאן

מירב בן ארי: אני יכולה להגיד לך שבשבוע הבא יהיה דיון גם בוועדה לביטחון לאומי, דיון שהוא מחויב לעשות על הנושא של האלימות במשפחה בעקבות העלאת כלי הנשק

מירב בן ארי:  יש על זה דיון בנפרד

מיקי לוי: אבל אני רוצה לתת ליועצת המשפטית לדבר, תתאפקו

מיקי לוי:  חבר הכנסת בליאק, אתה רוצה להגיד משפט? משפט בבקשה, אני מתנצל בפניך

ולדימיר בליאק: תודה רבה, אדוני היושב-ראש

ולדימיר בליאק:  האמת שאני הייתי בדיון הקודם שהתפוצץ, ואני מקשיב מתחילת הדיון כאן

ולדימיר בליאק:  ישראל, אני באמת מלא הערכה לפעילות שלך, לידע שלך וליכולת שלך להעביר את הדברים

ולדימיר בליאק:  אבל מה שנחשף פה הבוקר – זה בלתי נתפס, זה בלתי מתקבל על הדעת במדינה דמוקרטית, במדינה מתוקנת

ולדימיר בליאק:       עצם העובדה שפעל פה במשך זמן מסוים שאנחנו לא יודעים, במשך כמה זמן ובכמה בקשות החמ"ל הזה טיפל, אבל עצם העובדה שפעל פה חמ"ל, שמורכב מבעלי משרות אמון של השר לביטחון לאומי, שבעלי משרות אמון הפכו לפקידי רישוי באגף כלי ירייה, זו עובדה שהיא בלתי נתפסת

ולדימיר בליאק:  אני מצטרף לגמרי לקריאה של חבר הכנסת סגלוביץ

ולדימיר בליאק:       יש פה שר לביטחון לאומי, שאני מצטער לומר את זה, אבל הוא סכנה ברורה ומידית לביטחון האישי של אזרחי מדינת ישראל, ואת זה אנחנו צריכים להבין, וזה מה שנובע מכל העובדות שנחשפו כאן הבוקר

ולדימיר בליאק:  תודה רבה

גלעד קריב: רק לפרוטוקול, אני מבקש לציין שהיועץ שפוצץ לפני שבוע את הדיון הוא אחד מ-4 משרות האמון של השר, שקיבלו מעמד של פקיד רישוי זמני

ישראל אייכלר: ושנשללו ההרשאות שלו ברגע שהתקבל - - -      

ולדימיר בליאק: הוא התנהג כמו פרחח

גלעד קריב: יש מושג של גילוי נאות

גלעד קריב:  האדם שפוצץ את הדיון היה אחד מה-4 שנכנס למערכת

גלעד קריב:  האדם הזה – צריך לשלול לו את הזכות להיכנס לכנסת אחרי מה שהוא עשה

גלעד קריב:  העיקר שוללים זכויות לסטודנטים מקבוצת המחאה, אבל יועץ של שר שמשקר לכנסת?     

מטי צרפתי הרכבי: אדוני היושב-ראש, אמרו לך לא להיות בפאניקה

מטי צרפתי הרכבי:  אני מהבוקר רק בפאניקה

מטי צרפתי הרכבי:  היועץ הזה אמר לך, בעזות מצח: למה אתה בפאניקה?     

ולדימיר בליאק: פשוט יש לי תחושה, שיש פה חבורה של עבריינים שהשתלטו על המשרד הזה

מטי צרפתי הרכבי: אז אפשר להבין למה אנחנו בפאניקה

מטי צרפתי הרכבי:  היועץ הזה, ברוב חוצפתו, בעזות מצח, אמר ליושב-ראש: למה אתה בפאניקה?     

מיקי לוי: אני מבקש בקשה אישית מחברי הכנסת, נכון שאתם רשאים לדבר בכל שנייה שחפץ לבכם - -     

מירב בן ארי: בוועדה הזאת, ברוב הוועדות זה לא קורה

מיקי לוי: - - אבל בבקשה תתנו ליועצת המשפטית, גברתי בבקשה להמשיך

מיקי לוי:  אני אגן על זכותך להגיד את כל מה שאת רוצה

בר כהן: תודה רבה, אדוני היו"ר

בר כהן:  אני רגע חוזרת לבנות שירות, אני אומרת שוב שהנושא הזה הוסדר על ידי הרשות לשירות לאומי אזרחי

בר כהן:  זה הוסדר לתקופת החירום ובמינוי מסויג

בר כהן:  אני רגע אתייחס למינוי מסויג

בר כהן:  המינוי המסויג הוא הן ביחס לתפקידים שהן רשאיות לבצע, והן ביחס לפרק הזמן, זאת אומרת: אך ורק לתקופת החירום

בר כהן:  המינוי שאנחנו מתכוונים להעביר הוא לחצי שנה או עד ליום שהן יחדלו לשמש כפקידות רישוי, לפי המוקדם ביניהם

מיקי לוי: מכיוון שאני מכיר את בנות השירות הלאומי, לא יכול להיות – ואני נותן להן כבוד רב על השירות שלהן בבתי החולים ועל השירות שלהן במשרדי הממשלה - - -     

מירב בן ארי: אנחנו עשינו את החוק הזה ביחד של השירות הלאומי

מיקי לוי: נכון, לא יכול להיות שהן יישבו מאחורי שולחן, וטלפונית – או אפילו פרונטלית – יבואו ויבחנו מי רשאי לשאת נשק

מיקי לוי:  הן צעירות, הן עדיין לא חוו את חוויית – אני אומר לך, זו היא טעות קונספטואלית, אסור שזה יקרה, אנחנו נתנגד לזה

מיקי לוי:  אני אשלח מכתב ליועצת המשפטית

מיקי לוי:  אני שולח מכתב גם לרשות עצמה – אסור שזה יקרה, אתן צריכות לא מחר, היום להגיד לבנות השירות הלאומי להפסיק, וכבודן במקומן מונח

גלעד קריב: תודיעו על סגירת החמ"ל בכנסת ועל סיום העבודה עם בנות השירות הלאומי

מירב בן ארי: אבל אמרת שבנות שירות הן כבר לא פקידות רישוי

מיקי לוי: לא, הן רוצות לחצי שנה

מיקי לוי:  היא רוצה להאריך לחצי שנה

מירב בן ארי: שהן כן פקידות רישוי או לא פקידות רישוי?     

בר כהן: אני אחזור רגע ברשותכם קצת להתחלה

בר כהן:  אני גם אציין שחוות הדעת שניתנו על ידינו תמיד היו עקביות ותמיד ברגע שנודע לנו על קבוצות אוכלוסייה כאלה או אחרת, אנחנו עשינו את הפילוח ועשינו את כל הבדיקות המשפטיות שהיה צריך - -     

נאור שירי: מתי נודע?     

בר כהן: תיכף אני אתייחס לזה

בר כהן:       - - הן ביחס לעובדי הכנסת, הן ביחס לבנות שירות לאומי, וגם ביחס למשרות אמון מול נציבות שירות המדינה

נאור שירי: מתי זה נודע?      

בר כהן: אני חושבת שמנהל האגף אמר את זה, אלה דברים שלנו נודעו תוך כדי תנועה

נאור שירי: מתי? שבוע? שבועיים? יום? יומיים?     

מירב בן ארי: רגע, אז בנות שירות הן כן פקידות רישוי היום?     

מיקי לוי: כן

בר כהן: אז אני רגע אחלק: חוק כלי ירייה מתייחס לתפקידים שרשאי ויכול פקיד רישוי לעשות, בין יתר הדברים זה מתן אישור רישיון נשק, בין אם זה אישור מותנה, בין אחר כך אם זאת הנפקת הרישיון

בר כהן:  אנחנו מדברים על רישוי פרטי, במקרה שהיתה הכוונה להסמיך אותם

בר כהן:  אלה סעיפים 4, 5 ו-6 לחוק כלי הירייה

בר כהן:  אלה הדברים שגם בהמשך למה שציין מנהל האגף, גם ביחס לתבחינים ספציפיים, ואם הוא ירצה, תיכף הוא ירחיב ביחס לצורך של הבדיקה, רמת הבדיקה, המסמכים הנדרשים להוכחה

בר כהן:  יכול להיות שגם חשוב לציין את כל הנושא של הפעלת שיקול דעת ביחס למסמכים, זה משהו שהותווה על ידי מנהל האגף, זאת אומרת: הדברים האלה כן היו ברורים: מה צריך להוכיח, איזה מסמכים

בר כהן:  הדברים האלה הם מאוד מאוד סכמתיים ומאוד ברורים

בר כהן:       תמיד ההבחנה שלנו היתה בין תפקידים שהם סיוע לפקיד רישוי לבין דברים שיכול לעשות פקיד רישוי

בר כהן:  ריאיון טלפוני לדוגמה – ונשאלנו על זה פה הרבה, ריאיון בכלל – לפי החוק מדבר על סמכות של פקיד רישוי, כך גם הסמכות לתת רישיון

בר כהן:  יחד עם זאת, יש תפקידים שאנחנו סבורים שיכול גם לעשות מי שלא מונה כפקיד רישוי, אם זה סיוע מקדים לבקשות, אם אלה בקשות לדרישות מסמכים

בר כהן:  גם בשגרה קיים מוקד שעושה את הבדיקה הראשונית של הדברים האלה: בודק אם צורפו המסמכים הנדרשים, אם למשל מישהו הגיש בקשה בתבחין של שירות כוחות הביטחון, ולא הגיש טופס 830, אז מוציאים לו איזושהי דרישה, כשבפועל מי שבודק, בוחן את המסמכים ומחליט אחר כך אם להנפיק את הרישיון, מבצע כמובן את הריאיון הפרונטלי בזמנו, היום הטלפוני, זה פקיד רישוי

בר כהן:  זה מה שאמרנו מהיום הראשון, ואנחנו חוזרים על עמדתנו זאת

בר כהן:       יחד עם זאת, ברגע שהוברר לנו הצורך כן במינוי נוסף של פקידי רישוי, אנחנו כמובן עשינו בדיקה ביחס לכל פלח האוכלוסייה

בר כהן:  היה מינוי ממש עם פרוץ המלחמה, אני לא זוכרת תאריכים – אני מתנצלת, אם תרצו אני תיכף אבדוק גם ברשומות – מונו עוד עובדים מתוך אגף כלי ירייה

בר כהן:  המינוי שלהם היה לא מסויג רק מתוך אגף כלי ירייה במשרד, כדי באמת לאפשר את הגמישות ואת היכולת לבצע תפקידים נוספים וגם לגבות, לא רק ביחס לרישיונות פרטיים

בר כהן:  לאחר מכן, אחרי שנמסר לנו כמובן שעובדים עברו הדרכה מקיפה, לרבות מבחן, נערכו פיקוח ובקרה הדוקים

בר כהן:  כן נערך כתב מינוי שכולל כ-82 עובדים, שהם כוללים עובדי מדינה ממשרדים אחרים ועובדים של המשרד – לא של האגף, אלא של המשרד לביטחון לאומי

בר כהן:  אלה מונו ברשומות

בר כהן:       אני כאמור במקביל בדקנו גם מול היועצת המשפטית של הכנסת, בדקנו גם מול נציבות המדינה, גם מול השירות האזרחי לאומי, ובדקנו את האפשרות למנות אותם כפקידי רישוי, כשאני אומרת שוב זה המעבר בין היכולת לעשות בדיקה ראשונית של מסמכים ודרישות מסמכים לבין התפקידים הייעודיים בחוק לפקיד רישוי

בר כהן:  אלו דברים שאני חוזרת ומדגישה, יש ביניהם הבדל גם מבחינת החוק

מיקי לוי: אבל הם עושים גם ראיון טלפוני

בר כהן: לזה התייחס מנהל האגף

מיקי לוי: בת שירות לאומי עושה ריאיון טלפוני למי שמבקש נשק? זה מזעזע, ואני נותן לה את הכבוד והן בנות מוכשרות

גלעד קריב: אבל כרגע אין מינוי, נכון?     

מיקי לוי: איך הן מסוגלים להתמודד עם אנשים בעלי - - -     

בר כהן: אני מדברת על הסדרה משפטית והבחינה שנעשתה עד היום

מירב בן ארי: רגע, חכי עם ההסדרה המשפטית - -     

גלעד קריב: אבל היא לא יכול להיות רטרואקטיבית

מירב בן ארי: - - כמה זמן נגיד לוקח להכשיר פקיד רישוי?      

מיקי לוי: יום

מיקי לוי:  עזבי, הכשירו אותם ביום

נאור שירי: חודש ברגיל

מירב בן ארי: לא, במצב רגיל – במצב רגיל חודש? אז בת שירות הכשירו ביום?     

נאור שירי: יום, כולל מבחן

גלעד קריב: ועברנו לטלפונית?      

ישראל אייכלר: אני אומר את זה בפשטות, פקיד רישוי כלי ירייה זה מקצוע שיש הכשרה, הדרכה, ולאחר מכן חניכה, מכיוון שבחוק הוא מקבל מנעד רחב של סמכויות

ישראל אייכלר:  כוח האדם הזמני שהגיע אלינו מטורגט לשתי משימות בלבד: א

ישראל אייכלר:  שני תבחינים בלבד, ומה שהוא נדרש לעשות בהם – אני לא מזלזל, חשוב, משמעותי, בוודאי אני כמנהל האגף לא יכול להקל ראש – הם עושים מה שנקרא, את תהליך בדיקת הבקשה, את הריאיון הטלפוני ואת מתן האישור המותנה

ישראל אייכלר:  עשינו להם הכשרה והדרכה

גלעד קריב: - - של יום

מירב בן ארי: אבל זה כמעט הכול

ישראל אייכלר: הכשרה והדרכה מקצועית של יום

מירב בן ארי: מה נשאר לפקיד הרישוי לעשות?     

גלעד קריב: גם ראיון טלפוני וגם אדם שהוא לא מוכשר? אדם צעיר, שומו שמיים

בר כהן: תנו לי להשלים בבקשה

יואב סגלוביץ': תני לי רק את העניין המשפטי לגבי משרות האמון

בר כהן: לגבי משרות אמון, נעשתה בחינה מול נציבות שירות המדינה ביחס לתקשי"ר

בר כהן:  יש שם הגבלות על תפקידים שיכולה לבצע משרת אמון

יואב סגלוביץ': צריך לעשות בחינה? בלשכה המשפטית לא יודעים מה אסור לעשות למשרות אמון?     

בר כהן: אנחנו בכל זאת עשינו בחינה גם מול נציבות שירות המדינה

יואב סגלוביץ': ותוך כדי הבחינה הם היו בתפקיד?     

גלעד קריב: כן - -     

בר כהן: אני לא יודעת מה - - -     

יואב סגלוביץ': ישראל אומר שכן

גלעד קריב: כן, ולכן אנחנו דורשים את ביטול כל הרישיונות שהם העניקו

בר כהן: - - - מה שישראל אמר, אני אומרת ברגע שאנחנו קיבלנו חוות דעת מהממונה על מערכת הביטחון בנציבות שירות המדינה, כמובן שהעברנו אותה הלאה

בר כהן:  אני גם אציין שהבדיקות האלה נעשו על ידי אגף משאבי אנוש

בר כהן:  השאלות האלה הן כמובן גם משפטיות, אבל גם יש להן היבטים משא"ניים, כל נושא התקשי"ר כמובן באחריות - - -      

יואב סגלוביץ': אתם בייעוץ המשפטי ידעתם שנפתח חמ"ל בלשכת השר?     

נאור שירי: במקביל

יואב סגלוביץ': שאלה של ידע

גלעד קריב: עוד שאלה, האם יש משרות אמון של אליהו?     

מיקי לוי: רגע, תן לה שתענה

יואב סגלוביץ': שאלה עובדתית, ידעתם שבלשכת השר יש חמ"ל של אגף כלי ירייה, שמי שיושב שם הם אנשי לשכת השר?     

בר כהן: ברגע שהועברו אלינו הבקשות למינוי, אנחנו ערכנו את הפילוחים

יואב סגלוביץ': מה, אתם לא מכירים את האנשים? אתם לא באים לישיבות בלשכת השר? זה חדר ישיבות ליד

בר כהן: השלמנו את הבדיקות המשפטיות, כמו שציינו

נאור שירי: ישראל, היו עוד שרים? שרים נוספים?      

מירב בן ארי: ואז ביטלתם אותם?     

גלעד קריב: האם משרות אמון של השר עמיחי אליהו גם היו מעורבות?     

ישראל אייכלר: אין לי מושג, אני לא מכיר, השר אליהו?      

גלעד קריב: השר עמיחי אליהו

מירב בן ארי: בהמשך לסגלוביץ, נסיים את סגלוביץ

נאור שירי: לא מכיר את השר, כי אין לו תיק

מירב בן ארי: אותן משרות אמון שבסוף כשהם התחילו לעבוד ואז עשית את הבדיקה המשפטית – אני אתך, זה בוטל?     

ישראל אייכלר: ברגע שקיבלנו חוות דעת מסכמת של נש"מ ומשפטית, בוטלו ההרשאות שלהם והגישה

מירב בן ארי: הנה, בוטלו

גלעד קריב: אבל מה עם הרישיונות שהם הנפיקו בחוסר סמכות?     

מירב בן ארי: ברור שלא יבטלו, מה אשם הבן אדם - -     

גלעד קריב: יש שלטון חוק במדינת ישראל

גלעד קריב:  אדם שאין לו סמכות להוציא רישיון, כשזה מתגלה, מבטלים

מירב בן ארי: - - שבא להוציא רישיון? מאיפה הוא יודע?     

גלעד קריב: עכשיו אני שואל אותך אדוני, כי זה בתחום האחריות שלך, האם כל הרישיונות שהונפקו בחוסר סמכות על ידי עובדי משרד הבט"פ שהן משרות אמון יבוטלו החל מהרגע הזה שהתבררה הסוגיה, כן או לא?     

ישראל אייכלר: ח"כ קריב, אני אשיב בתשובה פשוטה, אנחנו נקיים דיון עם היועץ המשפטי של המשרד, וככל שתתקבל החלטה - - -     

יואב סגלוביץ': אני מבקש שהייעוץ המשפטי של הממשלה יהיה מעורב בדיון הזה, כי מה שקורה פה - - -     

גלעד קריב: יתקיים דיון האם הרישיונות שנתן פקיד רישוי, שאין לו סמכות, שפעל בחוסר סמכות, הם בתוקף

בר כהן: אנחנו לא נתנו אישור לתקופת הביניים לשום דבר שלא הובא אלינו

בר כהן:  כל מה שהובא אלינו, ערכנו בדיקה, חבר הכנסת סגלוביץ, ואני פונה פה לכולם

גלעד קריב: לא, זה החזון שלהם

מירב בן ארי: מה שמדהים בנציבות שאת מתחננת לתפקיד – מתחננת, מתחנן, שנה עד שהיא מקבלת, ופה הם קודם כל התחילו ורק אחרי זה פסלו

גלעד קריב: בחמ"ל הכנסת עושים ראיונות?     

מירב בן ארי: הרבה זמן לא ראיתי דבר כזה

ישראל אייכלר: אני אגיד מילה לגבי חמ"ל הכנסת, אפשר לומר מילה? חמ"ל הכנסת החל לפעול לפני כחודש בעקבות יוזמה של הנהלת הכנסת לסייע במאמץ הלאומי וכו' וכו'

ישראל אייכלר:  מה שעשינו זה דבר פשוט

מטי צרפתי הרכבי: מה זה הנהלת הכנסת?     

ישראל אייכלר: הנהלת הכנסת, אני לא נכנס לזה

מירב בן ארי: המנכ"ל והיושב-ראש

ישראל אייכלר: אני קיבלתי את זה כסיכום ומחויב, מה שנקרא, לתרגם את זה לתמריצים מעשיים כמנהל היחידה

ישראל אייכלר:  כלל העובדים בכנסת – אני מתעקש על כך – עברו הכשרה, הדרכה, הסמכה מקצועית על ידי יחידת ההדרכה שלנו והחלו לעבוד

ישראל אייכלר:  עכשיו אני אציין את ההליך במקביל, במקביל התנהל שיח בין הייעוץ המשפטי של המשרד לייעוץ המשפטי של הכנסת

ישראל אייכלר:  בימים האחרונים התקבלה חוות דעת ברורה של היועצת המשפטית של הכנסת, שאומרת שלא ניתן להסמיכם ברשומות כנדרש, ואז ביצענו שינוי

ישראל אייכלר:       בימים האחרונים, מהרגע שהתקבלה חוות דעת של הייעוץ המשפטי של הכנסת, חמ"ל הכנסת שינה את שיטת הפעולה

ישראל אייכלר:  אני אומר בקצרה, חמ"ל הכנסת בימים האחרונים עובד כמו מוקד תקשוב שלנו, מוקד שירות אזרחי שבודק את הבקשה, את התקינות שלה, את העמידה באמות המידה השונות, את המסמכים התומכים

ישראל אייכלר:  ברגע שמגיעים לשלב המסיים, לרגל המסיימת שכוללת את הריאיון הטלפוני ומתן האישור המותנה, מבצעים את זה עובדים של האגף שמוצבים פה ומבצעים את זה

ישראל אייכלר:  אנחנו במגמה כרגע, ככל שהמצב הזה לא ישתנה, באמצעות - - -     

גלעד קריב: עובדי משרד ממשלתי פועלים בפעולה שלהם כרשות מבצעת פה מתוך הבניין?     

ישראל אייכלר: עובדים של האגף, התשובה היא כן

גלעד קריב: אתה מבין? יו"ר הכנסת מלמד אותנו כבר שנה "הפרדת רשויות ואיך בית המשפט העליון רומס את הכנסת", אבל לרמוס את הרשות המחוקקת על ידי הפיכתה לסניף של משרד ממשלתי, זה בסדר, כי יו"ר הכנסת רוצה להתעסק בזה

גלעד קריב:  תסגרו היום את החמ"ל בכנסת

גלעד קריב:  אתם דורסים את מעמדה של הרשות המחוקקת

גלעד קריב:  זאת בושה וחרפה, שפה למטה פועל "חמ"ל בן גביר" – ככה עובדי הכנסת קוראים לחמ"ל הזה

גלעד קריב:  אני ביקרתי בחמ"ל הזה, אני צילמתי בחמ"ל הזה

גלעד קריב:  אומרים: אתה הולך לחמ"ל בן גביר

גלעד קריב:  שמו שלט גדול "כניסה רק למורשים"

גלעד קריב:  אולי נעשה בסיור של הוועדה, אבל רק לחמ"ל חסמו את הכניסה של כל האחרים, רק למורשים, אתה מבין?     

מיקי לוי: חבר הכנסת קריב, בשבוע הבא - - -     

גלעד קריב: אולי נעשה סיור של הוועדה לביקורת המדינה בחמ"ל? אבל רק לחברי כנסת מותר להיכנס, כי חסמו את הכניסה של כל האחרים

מיקי לוי: הבנתי

גלעד קריב: כניסה רק למורשים, אתה מבין?     

מיקי לוי: אנחנו כבר נעשה עוד משהו

מיקי לוי:  מכיוון שזה דיון טעון וכל כך הרבה נושאים, חלקם לטעמנו לפחות אינם חוקיים, כולל גם אם הכשירו את עובדי הכנסת לעבוד בחמ"ל הזה, אבל עובדי הרשות המחוקקת נותנים שירותים לרשות המבצעת? זאת ממש דריסה, דריסה של הרשות המחוקקת, שבשנה האחרונה כל כך רוצים להגן עליה מפני בית המשפט העליון

מירב בן ארי: לא, להגן על דריסתה על ידי בית המשפט העליון, חשוב לחדד

מיקי לוי: מגינים על דריסתה על ידי - - -     

מירב בן ארי: המלחמה היתה על זה שהכנסת נדרסה; זה שהממשלה דורסת אותה כל יום כל היום – זה בסדר

יואב סגלוביץ': גם מי אלה עובדי הכנסת, זה גם מעניין

גלעד קריב: לא, אנחנו יודעים

מיקי לוי: אני לא רוצה להגיד כאן שמות, אבל - - -     

גלעד קריב: הייעוץ המשפטי והוועדות לא בתוך הסיפור

מירב בן ארי: אני כל הזמן דנה לכף זכות

מירב בן ארי:  אני חושבת שבאמת באמת היתה מצוקה מאוד גדולה בקרב אזרחי ישראל, שנפגעו מאז ה-7 באוקטובר בביטחון האישי

מירב בן ארי:       עוד פעם, אני דנה אתכם לכף זכות

מירב בן ארי:  עם זאת, אם באמת היה משרד לביטחון פנים ראוי, הרי שהיה לוקח את אותם האנשים המוכשרים לדבר, גם עובר תהליך הכשרה של שבוע – בסדר, לא חודש, שבוע – מדויק, של אנשים שמוכשרים לזה, ולא בנות שירות לאומי, שעם כל הכבוד לא מוכשרות לזה, ואז מפריד בין השירות הלאומי שאוספות את הטפסים, לצורך העניין מסדרות כמו מוקד תקשוב, ומכשיר לפחות 10, 20  לאור המצוקה

מירב בן ארי:  צריך לומר, המצוקה בקרב אזרחי ישראל גדולה מה-7 באוקטובר

מירב בן ארי:  תפיסת הביטחון נרמסה כאן

מיקי לוי: שנה שלמה היא נרמסה

מירב בן ארי: בזה אין לנו ספק, אבל יש דרך להכשיר פקידי רישוי, שנותנים נשק

מירב בן ארי:  ואם לצטט אדם שדיבר איתי בשבוע שעבר, בעיקר לקראת הדיון על עניין האלימות במשפחה, זה לא מתנהל נכון, ואני דנה אתכם תמיד לכף זכות, אתה יודע את זה

מיקי לוי: חברי הכנסת, אנחנו נקיים דיון בשבוע הבא, אבל הגיעו לכאן גם אנשים נוספים

מיקי לוי:  השאלות למשרד לביטחון פנים הן רבות

מיקי לוי:  אני כבר אומר לכם שאני מקדים את הסיכום, שאתם תלכו הביתה ותעשו שיעורי בית, כי בשבוע הבא ביום שלישי ב-9:00 בבוקר – חברי הכנסת, זה נוח לכם?      

גלעד קריב: לנושא הזה אנחנו נפנה כל דבר

מיקי לוי: זה נושא כל כך חשוב, שאלה דיני נפשות

נאור שירי: שמונה וחצי טוב

ולדימיר בליאק: מתעקשים על שמונה וחצי

מירב בן ארי: להביא בצו 8 כל מיני פנסיונרים של האגף לרישוי כלי ירייה, אנשים שכבר עבדו בעבר

גלעד קריב: מירב, את לא מבינה מה קורה כאן? הם בסדר, השר רוצה שאצלו בלשכה יאשרו

גלעד קריב:  אני עומד על השאלה, ישראל אני מבקש לדעת, האם משרות אמון נוספות במשרד למורשת של השר עמיחי אליהו נכללו? תעשו את הבדיקה הזאת

גלעד קריב:  הוא הצהיר, שהוא הסיט את עובדי משרדו לטובת המשימה

ישראל אייכלר: אני עונה לך ביושרה, אני לא - - -     

מירב בן ארי: באמת, כמה כתבו לנו

מיקי לוי: כל כך הרבה קציני משטרה מחפשים איפה להתנדב

גלעד קריב: אולי בלי ידיעתך נפתח חמ"ל גם בלשכה של אליהו

מיקי לוי: אני ממציא לך 25, 50, 100 מסגן ניצב ומעלה, שרוצים להתנדב

מירב בן ארי: ניצבים בדימוס עכשיו

מירב בן ארי:  לא נחשוף מה סגלוביץ אפילו עשה בהתנדבות, נכון?      

מיקי לוי: אין לנו טענות אליכם בצד המקצועי, הטענות הן קצת אחרות

מירב בן ארי: להיפך – להיפך, הוא אומר קורבן, אני אומרת בן ערובה, רק חיזקתי אתכם

מיקי לוי: קיבלתם בצד המקצועי גם הרבה שאלות שתצטרכו לבוא הנה ולתת להן תשובות, כולל גברתי היועצת המשפטית, תנסו לבוא עם היועץ המשפטי של המשרד, שייתן תשובות

יואב סגלוביץ': שיגיע, שיגיע, זה חשוב שהוא יגיע

מיקי לוי: אנחנו נוציא לו הזמנה

מיקי לוי:       אני מבקש את משרד המשפטים לפני משטרת ישראל

קרן דהרי: בוקר טוב אדוני יו"ר הוועדה, אני מייעוץ וחקיקה – משפט פלילי

קרן דהרי:  אנחנו שמענו מהיועצת המשפטית של אגף רישוי כלי ירייה עם מי הם נועצו, את מי הם שיתפו, חוות דעת מול הייעוץ המשפטי של הכנסת, מול נציבות שירות המדינה

קרן דהרי:  אנחנו לא היינו בלופ בהקשר הזה, כמו ששמעתם, אבל חשוב לומר שהמשרד לביטחון לאומי, יש לו ייעוץ משפטי כמו לכל משרד אחר, ולא כל הנושאים מגיעים אלינו

קרן דהרי:  חלק מהדברים גם אנחנו קראנו אתמול בעיתון ואנחנו שומעים פה פעם ראשונה בהקשרים של משרות האמון וכו'

קרן דהרי:  חשוב מאוד שאנחנו נידרש גם לנושאים האלה, כמו - - -     

מיקי לוי: אם לא נדרשתם, אני לא רוצה לאתגר אותך

מיקי לוי:  אני הולך לקיים דיון בשבוע הבא

מיקי לוי:  ישבת פה מתחילת הדיון

מיקי לוי:  אני מבקש שאתם תעשו שיעורי בית

מיקי לוי:  עיקרי הנושאים הם: 1

מיקי לוי:  העסקה של נושאי כוח האדם – האם ראוי או לא; 2

מיקי לוי:  האם ראוי שהכנסת ככנסת תיתן שירותים כרשות מחוקקת או הרשות המבצעת בתחום הזה – בתחום הזה, נראה לנו עקום לחלוטין, אבל אנחנו נשמח לשמוע גם את חוות דעתה של היועצת המשפטית לממשלה

מיקי לוי:  אני מתכוון להוציא לה מייל דחוף כבר היום

מיקי לוי:  הוא ישמש לכם בסיס לעבודה

מיקי לוי:  אנחנו הולכים לקיים ישיבה בשבוע הבא, אני כבר אומר

מיקי לוי:  אם לא הייתם בלופ, תבואו בשבוע הבא עם תשובות

קרן דהרי: אני רוצה רק להתייחס לדברים של חבר הכנסת קריב בנוגע להגדרה של פקיד רישוי והצורך - -      

נאור שירי: - - לפרסם ברשומות

קרן דהרי: - - לא, המחיקה של הצורך לפרסם ברשומות, היא כן נכללת בתיקון מס' 23, היום 24

גלעד קריב: אתם לא יודעים מזה?     

קרן דהרי: לא, בדקתי את זה כשדיברנו, בדקתי – וכן

גלעד קריב: אני מתפלא, שראש האגף לא יודע שמחקו את הדרישה לפרסום ברשומות

קרן דהרי: אבל הצעת החוק הזאת עברה דין רציפות

גלעד קריב: בסדר, אז מה?     

קרן דהרי: זה נכלל בהצעת החוק המקורית - -      

גלעד קריב: נכון, בסדר גמור

קרן דהרי: - - שעברה עוד בממשלה הקודמת

גלעד קריב: בסדר גמור

קרן דהרי: לכן זה נמחק, אתה צודק לחלוטין

גלעד קריב: נכון, ואפשר לשאול את משרד המשפטים מה דינם של הרישיונות שהוצאו בחוסר סמכות?     

מיקי לוי: זה יצטרף לתשובות שמשרד המשפטים יגיעו איתן בשבוע הבא, חבר הכנסת קריב

בר כהן: אדוני היו"ר, אני יכולה להתייחס לדברים שאמר משרד משפטים?     

מיקי לוי: כן, בבקשה

בר כהן: כמו שגם אמרה עוה"ד קרן דהרי, אנחנו גם ציינו שעשינו את כל הבדיקות הנדרשות

בר כהן:  אנחנו לא מתייעצים עם משרד המשפטים על מינויים של פקידי רישוי בשגרה

בר כהן:  עשינו בדיקות מול היועצת המשפטית של הכנסת, מול נציבות שירות המדינה

נאור שירי: אבל היועצת המשפטית של הכנסת הביעה - - -     

מיקי לוי: אחר כך היא אישרה

נאור שירי: היא אישרה?     

בר כהן: לא, אנחנו עם היועצת המשפטית של הכנסת למינהל, עוה"ד שגית אפיק

מיקי לוי: היא גם תוזמן, היועצת המשפטית של הכנסת או מי מטעמה יוזמן גם בשבוע הבא – שתסביר לוועדה, זה נראה לי הזוי

מטי צרפתי הרכבי: אדוני יושב-הראש, מעל לכול יש עננה שיש כוונה לחוקק שיועצים משפטיים במשרדי ממשלה יהיו משרות אמון – זאת עננה שמרחפת מעל כולנו במסגרת רפורמה/הפיכה ברקע

בר כהן: אדוני היו"ר, אני רק אשלים

בר כהן:  התייעצנו עם הרשות לשירות אזרחי לאומי, גם עם היועץ המשפטי שלהם, היתה שם גם ועדה

בר כהן:  כל הבדיקות שנעשו על ידינו - -     

מיקי לוי: זה שהוא נתן אישור, אני כבר אומר לך, זה פשוט נראה לי הזוי, לא מקובל, שבחורה בת 18 שהולכת לשירות לאומי – ואני נותן לה את הכבוד, אני התעסקתי איתן מעל שנתיים בנושאים האלה, כתבנו את כל החוק – תבוא ותראיין מישהו בן 30 שמבקש רישיון לנשיאת נשק

מיקי לוי:  אנחנו עוסקים בדיני נפשות

יואב סגלוביץ': שום ייעוץ משפטי לא יכול לתת אישור למשרות אמון בלשכת שר לפתוח חמ"ל

בר כהן: אבל לא ניתן אישור, אדוני

יואב סגלוביץ': אני כן מתעקש על העניין הזה, כי אמרתי את הדברים החמורים גם על הייעוץ המשפטי של המשרד, כי כולם יודעים וכולם רואים; הבעיה היא שכולם שותקים, והשתיקה הזאת – זאת הבעיה הגדולה, ולכן אני חוזר על מה שאמרתי ופונה למשרד המשפטים: תעשו בדיקה

יואב סגלוביץ':  על פניו, יש פה תשתית לפתיחה בחקירה פלילית של שימוש לרעה בכוח המשרה, מרמה והפרת אמונים ודריסה של השירות הציבורי

יואב סגלוביץ':  זה נמצא בדיונים שעלו לבג"ץ, וצריך לעדכן את בית המשפט העליון באותה עתירה שהגיש חבר כנסת מיקי לוי ואני ואמרנו שזה קורה, נתנו דוגמאות, והיום בדיון הזה לא אנחנו נתנו דוגמאות; אתם הסברתם ונתתם את העובדות הפשוטות: חמ"ל, רישיונות נשק בלשכת השר

יואב סגלוביץ':  אני אומר לכם, צריך להתלות את כל הרישיונות מיד, היום, לא צריך לחכות לדיון הבא

יואב סגלוביץ':  צריך לעשות את הדברים עכשיו, כי הכתם והעננה כרגע לא נמצאים על השר לביטחון לאומי, אלא על השירות הציבורי, ותפקידכם לעשות את זה

יואב סגלוביץ':  אתם עובדים תחת שר, אבל אתם עובדים תחת חוק, וכדאי מאוד שתבינו את העניין הזה ותפני ליועץ המשפטי של המשרד

יואב סגלוביץ':  צריך להתלות את כל הרישיונות ולבדוק אותו היום, ואם אתם לא עושים את זה, חובתה של היועצת המשפטית לממשלה לעשות את זה

גלעד קריב: בדיוק, לא עוד שבוע

יואב סגלוביץ': שמעתם את הדברים כמוני

יואב סגלוביץ':  הרי אני יכול לכתוב עכשיו מכתב ליועצת המשפטית לממשלה, מכירים את הטריק הזה, "כותבים מכתב ונעביר"

יואב סגלוביץ':  לא צריך מכתב, הכול גלוי, הכול נמצא, משרדי הממשלה פה, נציגות הייעוץ המשפטי לממשלה נמצאת פה, צריך לקבל פה החלטה עכשיו ומיד

בר כהן: חבר הכנסת סגלוביץ, הכול היה שקוף

גלעד קריב: הכול היה שקוף? הפעלת חמ"ל בלשכת השר? תכבדו את עצמכם בתשובות שאתם נותנים, למה אתם מגינים על דבר שאתם קבעתם שהוא לא חוקי?     

בר כהן: אני מדברת על הבדיקות שנערכו על ידי הייעוץ המשפטי של המשרד, כל הדברים האלה הוצגו לכם בצורה שקופה

גלעד קריב: אין לנו תלונה אליכם, אנחנו – ליבנו יוצא אליכם באיזו סביבת עבודה אתם עובדים

גלעד קריב:  מר אבישר, האם אתה מתכוון, לאור מה שמתגלה כאן בדיון כאי סדרים חמורים, לא באשמתכם, אבל אי סדרים חמורים – אני לא ראיתי, אני באמת לא יושב פה 20 שנה, אבל בשנתיים וחצי האחרונות אני לא ראיתי דיון כזה באף ועדה בכנסת ישראל, שבהם מתגלה פשוט מרמה, מרמה של לשכת השר, אני שואל אותך עכשיו שאלה לפרוטוקול, האם אתה מוכן להורות כרגע על עצירה, ולו זמנית, של כל פעולות החמ"לים שהן לא העובדים הקבועים של האגף? זה הדבר שמתחייב ממך כעובד ציבור, לאור אי הסדרים שמתגלים כאן

גלעד קריב:  תעצרו עכשיו את עבודת החמ"ל בכנסת;  תעצרו עכשיו את החמ"ל של בנות השירות הלאומי; תחזרו לעבודה רק עם העובדים הקבועים, עד בירור שצריך להיות במעורבות היועצת המשפטית לממשלה

גלעד קריב:  יש פה מקרה שהוא דרמטי

נאור שירי: אנחנו גם רוצים לדעת מי קיבל אישור

נאור שירי:  אני רוצה לדעת למי מהיועצים שלו הם אישרו

גלעד קריב: אני יכול לתת לך שמות

נאור שירי: למי הם אישרו? אני רוצה את ההרשאות שלהם, לראות למי הם אישרו

ולדימיר בליאק: דיברת על שקיפות?     

גלעד קריב: אנחנו נדרוש לדעת למי הם עשו את הראיונות

גלעד קריב:  אנחנו נדרוש את רשימת הרישיונות שאושרו על ידם

מירב בן ארי: שהונפקו

גלעד קריב: ואם זה חסוי, בבקשה שיהיה פה דיון חסוי

מירב בן ארי: אני רוצה לשאול שאלה, עובדי הכנסת עכשיו, היום, as we speak, הם חמ"ל ראשוני בלבד?     

גלעד קריב: מלפני כמה ימים, כי היועצת המשפטית - - -      

ישראל אייכלר: ח"כ בן ארי, ברגע שהתקבלה חוות דעת של הייעוץ המשפטי של הכנסת, שאין בכוונתה לאשר מינויים כפקידי רישוי בהסמכה מסויגת, שזו התפיסה שגיבשנו באופן גנרי לכל כוח האדם המתגבר, באותו רגע אני הנחיתי לעצור את ההפעלה השוטפת שלהם

ישראל אייכלר:  חשוב להבין שהיום עושים פעילות עד השלב של הריאיון והאישור המותנה

ישראל אייכלר:  את זה מבצעים עובדי האגף, שמאפשרים סגירת מעגל כחוק

מירב בן ארי: שאלה קטנה, בסדר, הבנתי, גם הצעתי שהם יעזרו לכם מבחינת איסוף המידע

מירב בן ארי:  אני רק רוצה לדעת, כל הזמן הזה אנחנו פלחנו את חמ"ל החכ"ים בשבוע של ה-7 באוקטובר

ישראל אייכלר: לא, הרבה אחרי, הוא נפתח ב-24 באוקטובר

מירב בן ארי: אוקי, אז כל השלושה שבועות הם הנפיקו רישיונות

ישראל אייכלר: אני אומר בפשטות וביושרה, הם עשו תהליך, לאחר הכשרה מקצועית, הסמכה מקצועית שלנו ללא פרסום ברשויות, הם עבדו באופן מלא 

מיקי לוי: מצוין, זו פעם שנייה שבאו גורמים חיצוניים מבחוץ

מיקי לוי:  יש לי 34 דקות

מיקי לוי:  אני לא מתכוון להמשיך בנושא הזה, יש ביום שלישי דיון נוסף, אני אגיד את זה בדברי הסיכום שלי

מיקי לוי:  אני לא רוצה לתת לאותן מסגרות אזרחיות שהגיעו הנה ללכת בלי להגיד מילה

מיקי לוי:  אתם תסלחו לי, אבל כל אחת שתי דקות

עירן נהון: אם אפשר גם מילה מהמזכירות הביטחונית של השר

מיקי לוי: המזכירות הביטחונית של השר, יש לך שתי דקות, רק שם ותפקיד בבקשה

עירן נהון: ערן נהון מהמזכירות הביטחונית של השר

נאור שירי: רשום שירות בתי הסוהר

עירן נהון: כידוע, המזכירות הביטחונית מורכבת מכמה גופים, שנמצאים תחת אחריותו של השר

עירן נהון:  אחד מהם זה שירות בתי הסוהר, אני גם תג"ד בדרגתי

עירן נהון:       אולי אני אגיד כמה מילים

עירן נהון:  כחלק ממדיניות השר לחזק את הביטחון האישי והציבורי - -      

ולדימיר בליאק: כן, ראינו

עירן נהון: - - ההליך של בחינה מחדש של התבחינים ותנאי הסף התחיל עוד לפני מלחמת חרבות ברזל, צריך להגיד את זה

עירן נהון:  נעשתה עבודת מטה ללא קשר למלחמה, וביתר שאת לאחר המלחמה, השר פעל בין היתר באמצעות תקנון תקנות להרחבת תנאי הסף, כשצריך להגיד שהמטרה היא לאפשר לכמה שיותר אזרחים מיומנים זכאות לשאת נשק אישי על מנת לחזק את תחושת הביטחון האישי והציבורי במקרה הזה

עירן נהון:  צריך להגיד, שההרחבה מצד אחד של תנאי הסף פגשה את תחושת הביטחון שנפגעה קשות אחרי אירועי ה-7 באוקטובר, ולכן חלה עלייה דרמטית, תלולה בבקשות לקבלת נשק פרטי

גלעד קריב: ברור

עירן נהון: כחלק מהאחריות של השר, וצריך להגיד את זה, לא השתנה דבר מבחינת הצורך לקבל אישור משטרה

עירן נהון:  כמו שישראל אמר, עדיין יש כפרמטר קובע אישור משטרה, זאת אומרת החוק עדיין נשאר מעל לכל

גלעד קריב: לא, אם ממנים משרות אמון, החוק הוא לא מעל לכל בעבור השר איתמר בן גביר

עירן נהון: אנחנו נבדוק את העניין הזה

עירן נהון:  יש כאן יועצת משפטית שבחנה את הנושא

גלעד קריב: ומה היתה התשובה?     

עירן נהון: שזה נבחן ובוטל, ברגע שזה נבחן, זה בוטל

עירן נהון:  אנחנו בוחנים את זה עכשיו, אנחנו נעשה איזושהי הערכת מצב נוספת

נאור שירי: אתה לא בוחן, זה בוטל

ולדימיר בליאק: זה בוטל כבר, זה מה שנאמר

נאור שירי: לא בוחן

גלעד קריב: ותבטלו את הרישיונות

ולדימיר בליאק: הסתבר שזה לא חוקי, לכן ביטלתם את זה

עירן נהון: העניין הזה של ביטול הרישיונות בדיעבד זה עניין - - -     

ולדימיר בליאק: לא ביטול רישיונות

עירן נהון: צריך להגיד עוד מילה, וזה על בסיס מחקרים

עירן נהון:  ההימצאות של נשק פרטי בפיגועי טרור, חלילה, דווקא לא רק מקצר את התגובה האפשרית, עד שמגיעה המשטרה ועד שמגיע צד, כי כידוע, כבוד היושב-ראש, המשטרה לא יכולה להיות בכל מקום - -      

מטי צרפתי הרכבי: גם באלימות נגד נשים, כשגברים מחזיקים נשק עד שמגיעים כוחות המשטרה

קריאה: בדיוק

קריאה: והם מאוד מיומנים

עירן נהון: האפשרות הזאת להחזיק נשק היא מצילה חיים

עירן נהון:  צריך להגיד את זה, וזה על בסיס מחקרים

גלעד קריב: כן? זה מציל חיים במקומות מסוימים ולוקח חיים במקומות אחרים, על פי מחקרים

מיקי לוי: נבקש נתונים ליום שלישי

עירן נהון: לא ניתן לנתק את הדיון הזה ואת הדברים שנאמרו כאן ואת הבקשות מבחינת היקף דרמטי לקבל נשק לאירועי ה-7 באוקטובר

עירן נהון:  ההיסטריה כאן היתה בעיצומה

עירן נהון:  כולנו יודעים על תחושת הביטחון שנפגעה ועל אחריות השר, כחלק מאחריותו לדאוג לשלום הציבור ולביטחונו, כחלק מתפקידו

גלעד קריב: כן, למה הוא לא הקים 10 פלוגות מילואים במג"ב, על פי תכנית העבודה, עד ה-7 באוקטובר, אם זה חלק מאחריותו? למה הוא חיכה עם הגדלת כוחות מג"ב לטובת ההשתלטות על המשמר הלאומי? לפרופגנדות הפוליטיות לא צריך לשלוח את המזכיר המשטרתי לומר

עירן נהון: פעל וצריך להגיד - -     

גלעד קריב: מה זה "פעל", הקפיא את הקמת פלוגות מג"ב

עירן נהון: פעל, וצריך להגיד מסביב לשעון, גם בעניין הזה של הרחבת התבחינים ומתן רישיונות נשק, על בסיס אותה פגיעה בביטחון האישי וגם פתיחת כיתות כוננות, שאולי גם על זה צריך להגיד - -       

גלעד קריב: - - שלא עשה 10 חודשים, ואז נזכר אחרי ה-7 באוקטובר

עירן נהון: - - שנפתחו עשרות - - -     

גלעד קריב: אתה היועץ הפוליטי של השר או מזכיר ביטחוני? כי אתה כרגע מדבר כיועץ פוליטי ויועץ תקשורת, ולא כמזכיר ביטחוני

גלעד קריב:  תן תשובות על השאלות ששאלנו – איך אתם נותנים לבנות שירות לאומי, בנות 18, להפוך להיות פקידות רישוי נשק? זה מה שאנחנו מצפים מהמזכירות הביטחונית של השר, לא את הפרופגנדה של עוצמה יהודית

עירן נהון: צריך להגיד מילה על כיתות הכוננות

עירן נהון:  הן נבחנו  ונפתחו על בסיס – קודם כל בשיתוף פעולה עם משטרת ישראל, על בסיס המלצות של משטרת ישראל, מבחינת עדיפויות, בדגש על יישובי קו תפר וקווי עימות וקווי גבול

עירן נהון:  באופן הזה, נכון שאני לא היועץ הפוליטי של השר, בהחלט, אבל צריך לדבר פה על נתונים

עירן נהון:  הנתונים הם שבסופו של דבר כמות הבקשות שהתבקשו לקבל רישיון נשק פרטי ולהיות חלק מכיתות הכוננות לצורך תחושת ביטחון אישי - -       

גלעד קריב: אין קשר

עירן נהון: - - הרקיעה שחקים, ואנחנו היינו מצויים בעת חירום - -      

נאור שירי: זאת קורלציה הפוכה – פחות ביטחון אישי

מיקי לוי: די, חבר הכנסת שירי

עירן נהון: - - בעת חירום באופן כזה, שהיה צריך גם להתייחס ולפעול באופן חירומי

עירן נהון:  זה לא אומר שצריך לפעול בדרך - - - 

גלעד קריב: אין קשר בין כיתות הכוננות לבין הרישוי, זה מה שאמר מנהל האגף, אבל אתם תמשיכו

גלעד קריב:  לפני שנייה הוא אמר שאין קשר

עירן נהון: בסופו של דבר, כלל המערכים – גם הכנסת, אגב, שפנתה אלינו וגם הייעוץ המשפטי - -      

גלעד קריב: מי פנה מהכנסת?     

עירן נהון: אינני יודע, אני יודע שפנו מהכנסת

עירן נהון:       - - וגם הייעוץ המשפטי של המשרד לביטחון לאומי פעל יחד אתנו בד בבד, כדי שנוכל לקדם כמה שיותר עבודה ופעילות, בהתאם לאחריות של השר לתת כמה שיותר נשקים ולדאוג לשלום הציבור וביטחונו

מיקי לוי: בעקבות מה שהוא אמר, משטרת ישראל, אני לא אתן לכם היום זכות דיבור, אני מתנצל על כך, כי אנחנו נעשה דיון המשכי

מיקי לוי:  אתם תבואו בבקשה עם נתונים של שלוש השנים האחרונות – כמה נשק שימש להגנה עצמית, ללחימה מול טרוריסטים ו- -      

נאור שירי: - - דו"צ

יוראי להב-הרצנו: אני חשבתי שאחריותו של השר לביטחון לאומי הוא לדאוג לביטחון שלי, לא לתת לי נשק, כדי שאני אדאג לביטחון של עצמי

יוראי להב-הרצנו:  זה מה שחשבתי שתפקידו, לא?      

מטי צרפתי הרכבי: התבדית

מיקי לוי: אתם תבואו עם נתונים של השלוש שנים האחרונות, כל מה שיש לכם, ותיכף נשמע גם מהארגונים האזרחיים

מיקי לוי:       פנחס, אתה רוצה להגיד משפט וחצי? כי מה שנאמר פה, אתם לא יכולים להסתפק במשפט וחצי

מיקי לוי:  אני מציע שתבואו ביום שלישי הרבה הרבה יותר מוכנים על נושא החפ"ק, על עובדי הכנסת שקשורים אלינו, בסדר? ביום שלישי, אני מבקש את סליחתך

פנחס שומר: לא לומר כעת משפט?     

מיקי לוי: לא צריך, משפט אחד לא יספק אותם, כי זה יעורר – כמו שהיה פה דיון מאוד מאוד קשה

מיקי לוי:       בבקשה, הגברת אביגיל, אני מתנצל, אבל שלוש דקות אם אפשר

קמילה אביגיל מיכמן: ממרכז רקמן – שתי דקות, מאוד תמציתי ומדויק

קמילה אביגיל מיכמן:  שמענו פה שהמשטרה היא גורם קובע להערכת המסוכנות, אבל אנחנו לא יודעים מה הקריטריונים המדויקים להערכת המסוכנות

קמילה אביגיל מיכמן:  הם לא שקופים בשום צורה, לא בתקנות ולא בנהלים

מיקי לוי: הנה הם רשמו אני רואה

קמילה אביגיל מיכמן: אנחנו יודעים, כמי שמייצגות נשים בהליכים של אלימות במשפחה, ש-75% מהתלונות לא מגיעות – לא לכתב אישום ובטח לא להרשעה, אלא התיקים האלה נסגרים

קמילה אביגיל מיכמן:  לכן חשוב לדעת, האם אלה חלק מההיבטים שנלקחים בחשבון בהערכת המסוכנות

קמילה אביגיל מיכמן:       מעבר לזה נגיד שהרבה מקרים אפילו לא מגיעים למשטרה, אלא מצויים במשרד הרווחה

קמילה אביגיל מיכמן:  לא שמענו פה על מקומו של משרד הרווחה בתוך תהליך הערכת המסוכנות

קמילה אביגיל מיכמן:  שמענו שמשרד הבריאות הוא גורם ממליץ, אבל המקום של משרד הרווחה - - -     

מיקי לוי: ההערה נכונה, אנחנו נזמן לדיון ביום שלישי – הם פה? אני מתנצל

סאיד תלי: אני גם אגיע ביום שלישי

מיקי לוי: תודה

קמילה אביגיל מיכמן: בהקשר הזה דבר נוסף, על רקע המלחמה והאירועים של ה-7 באוקטובר, אנחנו יודעים – וזה מבוסס – שבשגרת חירום וגם לאחריה יש עלייה משמעותית באלימות במשפחה, ובפרט במקרי רצח, לדוגמה בתקופת הקורונה היתה עלייה של 160% במקרי רצח של נשים, וזה לפי דוח מבקר המדינה, ועלייה של 800% בדיווחים למשרד הרווחה

קמילה אביגיל מיכמן:  שילוב הנסיבות הזה, מצד אחד בין חוסר השקיפות וחוסר ההבנה של ההיבטים שנלקחים בחשבון בהערכת המסוכנות, יחד עם ממשק שהוא כושל, גם לפי הדוח של מבקר המדינה מ-2014 בין משרד הרווחה למשרד לביטחון לאומי, יחד עם נסיבות של משבר חירום שמייצר טריגרים לאלימות במשפחה עלול לגבות חיים של נשים רבות

קמילה אביגיל מיכמן:  לדעתנו, "ביטחון לאומי" זה גם ביטחון של נשים בתוך הבתים שלהן וגם של הילדים

מיקי לוי: אצטרף ואומר, קודם כל ביטחון של נשים, לאור מה שקרה, ואתם משטרת ישראל תבואו בבקשה עם נתונים של שלושת השנים האחרונות – כמה נשק אישי פתר בעיות טרור, וכמה נשק אישי שימש לרצח במשפחה, לא רק נשים, כי נרצחו גם ילדים

מיקי לוי:  תודה רבה, אני מודה לך על העניין הזה

מיקי לוי:       הפורום למען ביטחון אזרחי, בבקשה, שתי דקות

אוריאל לין: כן, אני אשתדל

אוריאל לין:  היינו גם בשבוע שעבר

אוריאל לין:  באמת נעשה פה דיון מאוד מאוד חשוב

אוריאל לין:  אני מייצג מאות אלפי אזרחים במדינת ישראל, שחשים פגיעה בביטחון האישי שלהם עקב אירועי ה-7 באוקטובר, ובכלל אחרי עשרות שנים של פיגועי טרור בלתי פוסקים במדינת ישראל

אוריאל לין:  אז קודם כל אני רוצה לספר, אני אוראל, אני בן 40, תושב חולון, אזרח שאוהב את המדינה וחרד מאוד לאחדות עם ישראל ולמצבה הביטחוני

אוריאל לין:  מזה 15 שנים אני עובד בתחום החינוך הבלתי פורמלי

אוריאל לין:  ליוויתי והובלתי תכניות לבני נוער ולצעירים בסיכון

אוריאל לין:  כיום אני עובד בארגון הג'וינט ובמכון אדלר

אוריאל לין:  אני משמש בבית הספר של בני כיו"ר הנהגה, שירתי בצה"ל כתומך לחימה בהנדסה קרבית וביחידת יהלום

אוריאל לין:  במשך כל השירות הצבאי שלי החזקתי נשק והייתי חלק מהגדוד, הן בקו והן בשטחים

אוריאל לין:  סבא שלי, אליעזר גלינה, ניצול מחנה ההשמדה אושוויץ עלה לארץ ישראל לאחר שנתיים וחצי של תופת

אוריאל לין:  אשתו וכל אחיו ומשפחתו נספו שם בשואה

אוריאל לין:  סיפרתי לכם את כל הפרטים הלא מעניינים האלה עלי, לא כי משעמם לי, אלא כדי להראות מה הוא הפרופיל הממוצע של עשרות אלפי אנשים, שמבקשים היום רישיון לנשק, אך אינם זכאים בגלל שיטת התבחינים, שאין בה היגיון וקשר – לא למצב הביטחוני הבהול שהשתנה לנצח, ולא למידת כשירותם של אותם אזרחים, שכל רצונם הוא להרגיש בטוחים ובעלי שוויון כשאר הזכאים

אוריאל לין:       היום אנחנו האזרחים בזמן תרחיש ביטחוני של אירוע טרור שקורה באופן פתאומי וללא הודעה מוקדמת, לא יכולים להגן על עצמנו ועל המשפחות שלנו, ונצטרך להתפלל לחסדי השם והמשטרה, שאולי יגיעו בזמן

אוריאל לין:  האזרחים האלה כוללים אנשי כוחות הביטחון לשעבר, עובדים סוציאליים, אנשי חינוך, אנשי היי טק, בעלי עסקים, אזרחים שכולם תרמו למדינה כשהתגייסו לצה"ל, אזרחים שתורמים כל יום לכלכלת המדינה, ובעיקר אזרחים שחרדים לביטחון שלהם ושל יקיריהם

אוריאל לין:  ב-7 באוקטובר הופרו המון חוזים בין האזרח לבין המדינה, ואין זו שאלה כרגע של אשמים, אלא של שיקוף המציאות בלבד: אזרחים נטבחו, נשים נאנסו, ילדים זכים ותמימים נחטפו ממיטותיהם אל הגיהינום של עזה, והמדינה כשלה ולא הצליחה לספק להם הגנה – זו עובדה

אוריאל לין:       אני חושב שזה הזמן כרגע לתקן את הדבר הזה

אוריאל לין:  אני ועוד מאות אלפי אזרחים טובים, מעבר לכך שזה הוא אירוע היסטורי שייצרב בנפש ובתודעה של כולנו לנצח ושעוד ילמדו עליו בשיעורי ההיסטוריה במשך שנים רבות, זה הוא מסמך חריף ומזעזע שנכתב בדם, ומוכיח ומלמד אותנו שהקונספציה הישנה וכל התפיסות של הגנה על האזרח לא הוכיחו את עצמן, כי כל מי שיושב בשנים האחרונות בוועדות שקשורות בביטחון פנים כנראה טעה במשהו

אוריאל לין:       בגלל היקף ואופי האירועים, המדינה לא יכולה לספק את ההגנה הנדרשת לכל אזרח בכל זמן ובכל מקום, זו גם עובדה

אוריאל לין:  שיטת התבחינים היום שמה רגל לאזרח התמים, שכל רצונו להרגיש בטוח במדינתו, שיוכל להגן על משפחתו, במידה וייתקל מחר בטרוריסט ברחוב, או בחבורת חמושים שידפקו על דלתו, כאשר כל מבוקשם הוא, אנחנו כבר יודעים, לשרוף, לאנוס, לרצוח ולחטוף

אוריאל לין:  כל זה מוביל לפגיעה בחוק יסוד: כבוד האדם וחירותו, שבסעיף 4 הגנה על החיים, כבוד האדם וחירותו אומר שכל אדם זכאי להגנה על חייו, על גופו ועל כבודו – חוזה שכיום הופר ביסודו אל מול עשרות אלפי אזרחים

אוריאל לין:        אדוני היושב-ראש, אני פונה אליך כאיש ביטחון עם עבר עשיר, מפואר ומוערך מאוד, איך אני אמור היום להגן על עצמי במצב של אירוע טרור? ביום שישי בבוקר ישבתי עם הבן שלי בבית קפה הקבוע שלנו ברחוב קינג ג'ורג' בתל אביב

אוריאל לין:  כל מה שעסקתי בו זה לחשב אם יהיה עכשיו אירוע ביטחוני, מה אני אמרו לעשות, איך אני אמור למשוך אותו, לאן אני אמור ללכת אתו, איך אני אמור לתפעל אירוע כזה? בדקתי בסביבתי, לא היה אזרח אחד חמוש, מדי פעם עברה ניידת משטרה, כן צריך להגיד את זה, אבל אם היה מגיע טרוריסט בחצי שעה שישבתי איתו, לא היתה לי שום אפשרות להגיב

אוריאל לין:       אני חושב שכל הסוגיה הזאת צריכה לקבל מענה הרבה יותר רחב

אוריאל לין:  אני חושב שצריך להתייחס לזה – כן, בכובד ראש, כמו שנעשה פה, וזה מוערך מאוד, אבל לא יכול להיות שיש מאות אלפי אזרחים במדינת ישראל, ששירתו בצה"ל, החזיקו בנשק, משלמי מיסים, תורמים לכלכלת המדינה, מרגישים היום לא בטוחים, והמסמך נכתב ב-7 באוקטובר, הכול מצולם, הכול מתועד

אוריאל לין:  לא יכול להיות שאנחנו, אני איש חינוך שטיפלתי במאות ואלפי ילדים במשך 15 שנה, תרמתי לצה"ל, הן בקו, הן בשטחים, היום תגידו לי: אתה לא זכאי להחזיק נשק, במה אני שונה?     

מיקי לוי: תודה רבה

מיקי לוי:  הדברים שלך נשמעו גם על ידי המשרד לביטחון לאומי, תבחנו את מה שהוא העלה, תנסו להביא תשובות ביום שלישי

מיקי לוי:  הוא מביע את דעתם של אזרחים רבים, זה לא שייך אם אני מסכים או לא מסכים, או הוועדה

אוריאל לין: מאות אלפים, יש לנו אותם בקבוצות שאנחנו עוקבים אחריהן

מיקי לוי: תודה רבה לך, דבריך נשמעו

אוריאל לין: תודה רבה

מיקי לוי: מיזם מתחמשות, שלום

אודליה קדמי: שלום לכולם, שמי אודליה קדמי, גם אני הייתי בדיון בשבוע שעבר

אודליה קדמי:  אני אנסה ממש לתמצת

אודליה קדמי:  קודם כל, אני חושבת שמה שראינו פה היום הוא עדות לניתוק של נבחרי הציבור מהסנטימנט של הציבור

אודליה קדמי:  אני חושבת שהקולות שנשמעו כאן על ידי חברי הכנסת לא מייצגים את מרבית בוחריהם

אודליה קדמי:  אני בקשר עם הרבה מאוד, הרבה מאוד אזרחים שמבקשים היום לממש את הזכות שניתנה להם בחוק להגן על חייהם, וברור לי מאוד שהאנשים פה שטענו גם כלפי ראש האגף הם פשוט לא בקיאים בתהליך של הגשת הבקשה

אודליה קדמי:  מי שראה בקשה לקבלת נשק, מבין שמדובר בהליך שהוא מאוד מאוד טכני, מאוד טכני

אודליה קדמי:  הכללים שם הם מאוד מאוד ברורים, ולכן אדם שמקבל אישור מהצבא, שהוא רובאי 07, אתם אומרים שנדרשת קבלת פנים, קבלת קהל כשהוא רובאי 07

מיקי לוי: לא זה מה שאמרו

מטי צרפתי הרכבי: זה לא מה שנאמר

מיקי לוי: אבל לא זה מה שאמרו, את לא יכולה לעוות

מיקי לוי:  אני מגן על הפרוטוקול של הוועדה

אודליה קדמי: לא, אני לא מעוותת, אני פשוט אומרת שחשוב להבין גם את ההליך

מיקי לוי: בואי תגידי את הצד שלך, תעזבי - - -     

נאור שירי: לא רק שאנחנו מבינים, אנחנו גם עברנו את - - -     

מיקי לוי: רק שנייה חבר הכנסת שירי

מטי צרפתי הרכבי: אפשר לפטור רובאי 07 מריאיון

מיקי לוי: אני מציע לך, יש לך דקה וחצי בבית הזה

מיקי לוי:  עזבי את חברי הכנסת, בואי תגידי את העמדה שלך, כי את הולכת למקום לא טוב

אודליה קדמי: אני רק אומרת שהציבור היום, למעלה מ-200,000 אנשים שהגישו בקשה לקבל רישיון נשק, יש גם לכבד את הבקשה שלהם ואת הרצון שלהם

מיקי לוי: מישהו אמר שלא?      

אודליה קדמי: אז אני אומרת שברגע שרוצים לבטל ראיונות ולצמצם תקנים - - -     

מיקי לוי: סליחה גברתי, לא לא

אודליה קדמי: אני רק אומרת שלא נותנים מענה לציבור

מיקי לוי: לא, לא גברתי

גלעד קריב: אבל זה לא מה שנאמר

מיקי לוי: חברי הכנסת הלינו על הליך שהוא איננו חוקי ואיננו מקובל על פי דעתם

נאור שירי: פוגע ב-200,000 האלה, הוא פוגע בך

אודליה קדמי: אוקי, בסדר גמרו

מיקי לוי: מישהו דיבר על האחרים? אז בואי תגידי מה עמדתך

מטי צרפתי הרכבי: אפשר לפטור רובאי 07 מריאיון של בת שירות לאומי, מבחינתי אפשר

מטי צרפתי הרכבי:  רובאי 07, שירת בצבא – לא על זה דיברנו, לא על זה הלנו

אודליה קדמי: אין בעיה, יש גם בני 18 שמקבלים נשקים לשלוש שנים, נכון?     

מטי צרפתי הרכבי: לא הלנו על זה

עינת עובדיה: רובאי 07 – מישהו בדק אם הוא מסוכן? מה זאת אומרת לפטור אותו? ממה?      

אודליה קדמי: אני אתקדם

מיקי לוי: יש לך דקה

מיקי לוי:  אני מציע לך להגיד את העמדה שלך

מיקי לוי:  עד עכשיו דיברת על הענף, על חברי הכנסת

עינת עובדיה: רובאי 07 – לפני 10, 20 שנה גם אני הייתי רובאי 07, אני יודעת להשתמש בנשק?     

אודליה קדמי: מצוין, אז את זכאית

עינת עובדיה: לא, השאלה היא האם יש עכשיו בדיקה של רובאות, מה פתאום לפטור רובאי 07?     

מיקי לוי: תודה גברתי, אנחנו הלנו בדיוק על העניין הזה

מיקי לוי:       כן, תסכמי בדקה

אודליה קדמי: שוב, אני לא פה בשם ארגון ולא בשם עמותה ולא בשם שום שדולה, אני פה כי אני אישה, כי אני אישה, ואני חושבת שקול האישה – חשוב שיישמע

אודליה קדמי:  אני הקשבתי למה שנאמר פה, ואני מכירה את נייר העמדה של ארגוני הנשים, וזה באמת גורם לי להתכווץ בכיסא מבושה

אודליה קדמי:       אני מוחה על כך שמנסים להציג נשים כציבור מוחלש, חלש ומסכן - -     

מיקי לוי: מי אמר את זה?     

אודליה קדמי: - - שזקוק להגנה

אודליה קדמי:  אם קראת את נייר העמדה, כך זה

מיקי לוי: גברתי, אני מתייחס למה שנאמר בוועדה שלי

גלעד קריב: נשים שסובלות מאיומים ומאלימות, בהחלט ראויות להגנה

מיקי לוי: לקחת אותי לענף למשרד, לקחת אותי לחברי הכנסת, לא לקחת אותי למשפט אחד שלך – מה את רוצה

אודליה קדמי: מה שאני מבקשת זה לשקול שינוי של קונספציה באופן שבו הגנה עצמית לנשים היא העצמה נשית

אודליה קדמי:  נשים שיוכלו להגן על עצמן הן נשים שהן מועצמות

מיקי לוי: עם כל הכבוד לך, החוק והנתונים - -      

אודליה קדמי: הפתרון להגנה על נשים הוא לחמש נשים

מיקי לוי: גברתי, תודה רבה לך

אודליה קדמי: כשאני הולכת בסמטה חשוכה, לא הצבא ולא המשטרה ולא שדולת הנשים יגנו עלי, רק אני אוכל להגן על עצמי, ואני מבקשת לכבד את הזכות הבסיסית שלי

מיקי לוי: הבנתי, תודה

מטי צרפתי הרכבי: את יכולה להגיש בקשה

אודליה קדמי: אני לא יכולה, כי אני לא זכאית

מיקי לוי: גברתי, לא שמעתי שבקריטריונים יש הבדל בהתחמשות בין נשים לבין גברים

אודליה קדמי: אני אשמח לפרט על זה

מיקי לוי: התבחינים הם אותם תבחינים, ללא הבדל

מיקי לוי:  חברי הכנסת לא דיברו על זה, הפנית את האש אליהם

מיקי לוי:  הם דיברו על ההליך, הם דיברו על מי מאשר

מיקי לוי:  את לא יכולה לבוא ולהגן על העניין הזה, זה לא תפקידך

מיקי לוי:  לא לא, אל תעני לי

מיקי לוי:  תודה רבה לך, אנחנו מכבדים את מה שאמרת, נשמעו דבריך

מיקי לוי:       בונות אלטרנטיבה, שתי דקות, אני מתנצל

לי הופמן אגיב: זה בסדר

לי הופמן אגיב:  אני מנהלת השטח של בונות אלטרנטיבה

לי הופמן אגיב:  אני כאן כדי להשמיע את קולן של הנשים

לי הופמן אגיב:  אני מבינה את הצורך להגן על הביטחון האישי של אזרחי ואזרחיות מדינת ישראל

לי הופמן אגיב:  לא ניתן  להתעלם מכ-200,000 נשים, שעד כה חוו ניצול ואלימות, והקושי הזה לא בא לידי ביטוי רק בחוץ, אלא בפנים בתוך הבית

לי הופמן אגיב:  בשבוע הבא יגיעו לכאן הנתונים, אני אגיע גם לשמוע אותם

לי הופמן אגיב:       אני לא כופרת בכך שיש צורך לחלק נשקים, אבל אני ממש חולקת על הצורה

לי הופמן אגיב:  אני  חולקת על המחסור בקריטריונים הגיוניים

לי הופמן אגיב:  יש פתרונות, אבל צריך להכיר בבעיה, כמו שחברתי כאן ציינה, בישראל כמו בכל המדינות בעולם קיימים גם גברים אלימים

לי הופמן אגיב:  מתן נשק לאותם גברים הופכת את השאלה של האם, לשאלה של מתי

לי הופמן אגיב:  נשים פונות אלינו באינסטגרם ובווטסאפ הפרטי שלנו, מבקשות עזרה, כשבן הזוג שלהן חוזר הביתה לסופ"ש, הוא חוזר אפילו ממילואים עם נשק, ואנחנו במצוקה איך לעזור להן, וזה לא רק לארגון שלי

לי הופמן אגיב:       המחויבות שלנו היא קודם כל לאותן הנשים

לי הופמן אגיב:  אנחנו צריכים לדאוג, שאנחנו לא מעמידים נשים בסכנה

לי הופמן אגיב:  בשבוע שעבר דובר כאן על צו הגנה, אבל אנחנו דורשות – קודם כל לבטל את כל הרישיונות המושחתים שהעניקו אנשי משרות האמון של המשרד לביטחון לאומי; אנחנו דורשות שתיעשה עבודה יחד עם משרד הרווחה כדי לקבוע קריטריונים שמטפלים בנושא האלימות במשפחה, שהם יודעים לקבוע את מידת המסוכנות; אנחנו דורשות גם לכלול תהליך של אישור מביטוח לאומי, שלא קיימת נכות או מניעה נפשית לתת רישיון נשק, או בעיית התמכרויות

לי הופמן אגיב:       התחושה כרגע שהאירוע לא מנוהל, נותנים נשקים, אבל לא מציבים תנאים הגיוניים או תכניות עבודה, ואנחנו שואלות – מי ידאג לאסוף את הנשקים האלה ביום שאחרי? ומי ידאג ל-51% מהאוכלוסייה? תודה

מיקי לוי: תודה רבה לך על הדברים, היית ברורה לחלוטין

מיקי לוי:       בבקשה, הייעוץ המשפטי של הכנסת הגיע, אז שתי דקות

נאור שירי: רק משפט לדיון הבא

נאור שירי:  אני רוצה בבקשה מהמשרד, חבל שישראל הלך

מיקי לוי: לא, נמצאת כאן היועצת המשפטית, תעביר אליה

נאור שירי: אני רוצה את התשובות לגבי עובדי המשרד, כמה אושרו מעובדי המשרד עצמו של בט"פ, בנות שירות, סטודנטים, והאם במשטרת ישראל התקבלו תלונות על פגם בהליך, בסדר?     

מיקי לוי: תודה רבה, חבר הכנסת שירי

מיקי לוי:       בבקשה

פנחס שומר: שמי פנחס גורט, אני עורך דין בלשכה המשפטית ומופיע כאן בוועדה מטעם היועצת המשפטית לכנסת

פנחס שומר:  דובר לפני כן על כל העניין של חמ"ל הכנסת, תגבור על ידי עובדי הכנסת

פנחס שומר:  אני רק אעמיד דברים על דיוקם

פנחס שומר:  היועצת המשפטית ראתה בדבר הזה בעייתיות, וברור שלא מדובר בעניין טריוויאלי

פנחס שומר:       לצד זאת, בתקופת חירום שלא היתה כמוה, במקום שבו יו"ר הכנסת ומנכ"ל הכנסת ראו בכך שירות חשוב לציבור במצב מלחמה, ובשעה שגם יש נכונות רבה מצד עובדי הכנסת כמו כל עובדי המדינה להתנדב ולסייע במה שניתן, היועצת המשפטית קבעה שאפשר לסייע במשימה זו למשרד לביטחון פנים, אבל זאת רק באופן טכני, כלומר הסיוע שיוגש יהיה טכני ועל ידי עובדי כנסת מנהליים, שלא עוסקים בעניינים פרלמנטריים, וזאת מטעמים - - -     

מיקי לוי: אבל הוא לא טכני, הוא ראיון טלפוני – הוא לא טכני, זה לא למלא טופס ולבדוק אותו מול המחשב

מטי צרפתי הרכבי: וזה על ידי משרות אמון של השר, זה לא - - -     

מיקי לוי: לא, אבל הוא מדבר על הכנסת

מיקי לוי:       בבקשה להמשיך, אני מתנצל

פנחס שומר: אני רק משלים – המטרה היתה לשמור על עיקרון הפרדת הרשויות - -      

מיקי לוי: ולא שמרו

פנחס שומר: - - ועצמאות הכנסת

מיקי לוי: ולא שמרו, ולא עצמאות כנסת, כשעובדי כנסת עובדים

מיקי לוי:  לא, לא – אפילו שזו חוות דעתה, אני אינני מקבל את זה

מיקי לוי:  אני יכול להגיד ליועצת המשפטית, שאם היו פונים דרך שוטרי משטרת ישראל, היו יכולים לקבל מרמת רב פקד עד לרמת ניצב אנשים שמוכנים היו להתנדב, להביא 1,000 איש בשנייה אחת, אנשים מקצועיים שהיו יכולים לעזור בתבחינים האלה

מיקי לוי:  מכיוון שאני מצוי באיזה ווטסאפ של קבוצת הניצבים, אני יודע כמה חיפשו אנשים להתנדב

מיקי לוי:  וזו היא פגיעה – פגיעה מהותית, מהותית ברשות המחוקקת

יוראי להב-הרצנו: אולי הייעוץ המשפטי של הכנסת יסביר, איך הכללים שקבעה היועצת המשפטית יושמו כאן, כי בדעה עם היושב-ראש חושב, שלא נשמרה עצמאות הכנסת – לא מדובר בתהליך שהוא טכני

פנחס שומר: אז אני חוזר ואומר שוב, אני קודם רוצה רק להשלים את מה שהתחלתי, המטרה היתה לשמור על עיקרון הפרדת הרשויות, על העצמאות של הכנסת ועל היכולת להוסיף ולפקח על המשרד לביטחון לאומי

מיקי לוי: ממתי הכנסת באה ועוזרת למשרד לביטחון פנים? מה זה הדבר הזה בכלל? שתעזור לעצמה

מיקי לוי:  יפה היה אם היו לוקחים את כל עובדי הכנסת שנתנו ושולחים אותם לעבוד בבתי המלון - -     

יוראי להב-הרצנו: למפונים

מיקי לוי: - - שולחים אותם לעזור עם האנשים, עם המפונים

מטי צרפתי הרכבי: לייצג את הכנסת בלוויות, אף אחד לא בא מטעם הכנסת, אף אחד לא בא מטעם הממשלה למאות הלוויות

פנחס שומר: אני רק מבקש רגע אחד להשלים את מה שהתחלתי לומר

מיקי לוי: תנו לו להשלים, זה פשוט מקומם

פנחס שומר: כל זה דובר על תקופת המלחמה ולזמן מוגבל

פנחס שומר:       היועצת המשפטית לכנסת לא מיישמת את זה ולא מנחה בפועל, לא נמצאת שם במקום כדי להנחות בפועל את החמ"ל הזה ואת התגבור הזה מה לעשות

פנחס שומר:       אני רק אזכיר גם, שלמשל הוקם חמ"ל על ידי ח"כים, שגם לא עושים את העבודה הטריוויאלית והקבועה שהם מבצעים, אבל גם שם, בנסיבות השעה הייעוץ המשפטי - - -     

יוראי להב-הרצנו: אבל אדוני, אתה לא יכול להשוות חברי הכנסת - - -     

מיקי לוי: זאת ממש השוואה מקוממת

פנחס שומר: במחילה, אני לא משווה

מיקי לוי: תן לו לסיים

מיקי לוי:  יותר טוב היה באמת שלא הייתם מופיעים פה היום

מיקי לוי:  אני אומר לך את זה, זה מקומם

מיקי לוי:  חמ"ל חברי הכנסת בא לעזור לחברי הכנסת ללכת להלוויות, ללכת למשפחות

מיקי לוי:  מה ההשוואה הזו בכלל? חברי הכנסת, יש להם אפשרות לעשות את עבודתם בכל מיני תחומים, מה ההשוואה הזו בכלל?     ואני אומר לך, הבקשה מהוועדה ליועצת המשפטית של הכנסת לבוא ולהגיד, שדעתה לא היתה נוחה לפני כן, אני מקבל את זה – לבטל את זה לאלתר, לא מחר, היום – היום

פנחס שומר: ונקודה חשובה נוספת בהיבט הזה שרציתי לומר, בשלב מסוים היועץ המשפטי של המשרד לביטחון לאומי פנה וביקש להסמיך את המתגברים מטעם הכנסת להפוך להיות פקידי רישוי בעניינים מסוימים

פנחס שומר:  היועצת המשפטית התנגדה לזה

מיקי לוי: יופי

פנחס שומר: ועמדתה בעניין הזה היתה מקובלת גם על היו"ר וגם על המנכ"ל

פנחס שומר:  הדברים גם נכתבו במענה לפניית היועץ המשפטי של המשרד לביטחון לאומי בימים האחרונים

פנחס שומר:       אני אומר שוב, איך הדברים התחילו?      

יוראי להב-הרצנו: אבל יש איזושהי סתירה

מיקי לוי: אבל תראו, יש לי עוד שלושה ארגונים

יוראי להב-הרצנו: לא, השאלה אם עובדי הכנסת - - -     

מיקי לוי: אין לי זמן, אני לא מיציתי את הדיון הזה

מיקי לוי:  יש כל כך הרבה דברים

מיקי לוי:  אני מבקש, אתם תבואו ביום שלישי בצורה הרבה יותר מסודרת, כי זה נראה לנו עקום כחברי כנסת, כמייצגים את הרשות המחוקקת, שעובדי כנסת – אפילו שאין להם נגיעה – יישבו בתוך הכנסת ויעסקו בדבר הזה

מיקי לוי:  זה לא תקין, ואני מקבל את עמדתה הראשונית שזה לא תקין

פנחס שומר: וגם היה ניסיון לנעול את זה, כמו שאמרתי, בהיבט של עובדי כנסת מנהליים בלבד, שאין להם זיקה לתחום הפיקוח

מיקי לוי: אבל הם עובדי כנסת, הם עובדי הרשות המחוקקת, ויש להם נגיעה

מיקי לוי:       יש לי בקשה, העבר ליועצת המשפטית, שהוועדה מבקשת ממנה לצלול לתוך העניין ולבטל את החמ"ל הזה – היום, לא מחר, לא מחרתיים

מיקי לוי:  לדעתנו זה טעם לפגם, ואני עדין במה שאני אומר, עדין

מיקי לוי:  ואנחנו נפנה גם לייעוץ המשפטי לממשלה, זה הוא הליך עקום – עקום, זו דעתם של חברי הכנסת, חלקם אינם פה, חבר הכנסת סגלוביץ, חברת הכנסת ד"ר צרפתי, חבר הכנסת קריב

מיקי לוי:  כולם הביעו, אני אומר את זה בעדינות, את - -     

יוראי להב-הרצנו: - - שאט הנפש

מיקי לוי: - - שאט נפש אתה רוצה שנגיד? אני אמרתי חוסר נוחות, רציתי להיות עדין

יוראי להב-הרצנו: שאט נפש

מיקי לוי: צריך לבטל את זה היום – היום, כמו שצריך לבטל את השירות הלאומי אתמול

מיקי לוי:  זו הבקשה שמעבירה הוועדה לביקורת המדינה לייעוץ המשפטי

מיקי לוי:  תבואו ביום שלישי, תתנו תשובה

פנחס שומר: בסדר גמור

פנחס שומר:       עוד מילה אחת, אני מזכיר לכולם שמדובר בתקופת חירום מאוד מורכבת, והרצון בשלב הראשון, כמו שכולם יודעים, להתנדב  ולסייע

מיקי לוי: לא לא, זה לא מקובל

מיקי לוי:  תתנדבו ותסייעו לאנשים, לא בדברים האלה

פנחס שומר: אני אולי אקביל את זה, שכמו שבתקופת בחירות אותה הפרדת רשויות, יש עובדים שעובדים למשל מטעם המדינה

מיקי לוי: זה לא דומה, זה מוסדר בחוק

מטי צרפתי הרכבי: אדוני, לא היית כאן במהלך כל הדיון

מיקי לוי: זה מוסדר בחוק, זה מוסדר בחוק הבחירות, זה לא אותו דבר, אל תבלבלו לי את המוח

מיקי לוי:  העבודה של חברי הכנסת מוסדרת בחוק

מטי צרפתי הרכבי: במשך ימים היה כאן סניף של המשרד לביטחון לאומי עם עובדי השר בן גביר, שנתנו רישיונות נשק

מיקי לוי: עזוב, זה על רגל אחת

מיקי לוי:  תעביר ליועצת המשפטית, שהוועדה מבקשת ממנה לבחון פעם נוספת, ותבואו ביום שלישי עם תשובות – לבטל במידי, לאלתר את החפ"ק הזה של עובדי הכנסת בכנסת

מיקי לוי:  המדינה חזרה פחות יותר – העורף חזר – לעבודה, משרדי הממשלה עובדים, אין שום סיבה

מיקי לוי:  אם הם רוצים, שיפנו מחר לפורום ניצבים, שיפנו לפורום של קציני משטרה שפרשו; תאמין לי, יהיו שם הרבה מאוד מתנדבים, ולטווח ארוך, וישמחו לעשות אפילו עבודה לטווח של חצי שנה, שנה בשכר

מיקי לוי:  עזבו, אם יש להם 250,000 בקנה

פנחס שומר: אני אמסור את הדברים ליועצת המשפטית

מיקי לוי: יופי

פנחס שומר: ניסיתי להסביר מה היתה תמונת המצב בזמן הראשוני

מיקי לוי: אבל זה לא מקובל, לא מקובל על הוועדה

מיקי לוי:  גם כשזו העמדה של היועצת המשפטית, לא מקובל, נראה לנו עקום

מיקי לוי:  חברי הכנסת אמרו את זה, זה לא אני אומר את זה

מיקי לוי:  אני ישבתי בשקט, הם דיברו

פנחס שומר: בסדר, כבר אמרתי שהיועצת המשפטית - - -      

מיקי לוי: יש כאן את יוזמות אברהם, את המכון הישראלי לדמוקרטית ואת מנכ"לית מכון זולת

מיקי לוי:  אני מבקש את סליחתכם, אני יכול לתת לכל אחד דקה וביום שלישי אין דקה אפילו

מיקי לוי:  אני מחויב לעצור את זה

מיקי לוי:  אני מה זה מבקש את סליחתם

מיקי לוי:  מי שרוצה לדבר איתי, בבקשה, אני אתן לכם את זכות הדיבור הפותח ביום שלישי

מיקי לוי:  אני מבקש את סליחתכם

עינת עובדיה: נגיע גם ביום שלישי, תודה

מיקי לוי: תודה רבה

מיקי לוי:  ישיבה זו, שהיתה ישיבה מאוד מאוד אמוציונלית – אל תלכו אנשי המשרד – הנושאים שהתגלו בדיון הנוכחי, ואני אומר את זה בזהירות, זעזעו את הוועדה ואת חברי הוועדה לביקורת המדינה

מיקי לוי:  לא כך אמורה להתנהל מדינה דמוקרטית

מיקי לוי:  גם בשעת חירום לא כך אמורה להתנהל מדינה דמוקרטית

מיקי לוי:       אלה שקיבלו אישור טלפוני על ידי נושאי משרת אמון – נבקש לדעת כמה אושרו ועל ידי מי אושרו – אנחנו מבקשים את כל הנתונים האלה

מיקי לוי:       הוועדה לביקורת המדינה אינה מקבלת את התהליך המהיר של אישורי רישיונות לכלי ירייה

מיקי לוי:  אנחנו עוסקים בדיני נפשות

מיקי לוי:  משרד המשפטים מתבקש לצלול לנושאים האלה, אלה נושאים כבדים, דיני נפשות משני הצדדים

מיקי לוי:  אנחנו מבקשים תשובות לכל הנושאים הבעייתיים שהועלו פה

מיקי לוי:       הוועדה אינה מקבלת את תגבור כוח האדם

מיקי לוי:  לדעתה, חלקם אינם מוכשרים לכך

מיקי לוי:  ביום אחד אי אפשר להכשיר בת שירות לאומי, ואי אפשר להכשיר מישהו שאין לו איזושהי נגיעה לעניין הזה, של עובדי הכנסת ושל בנות השירות הלאומי

מיקי לוי:  תשובות עד ליום שלישי

מיקי לוי:  ביום שלישי אנחנו נתכנס

מיקי לוי:       על המשרד לביטחון לאומי לבצע חשיבה חדשה

מיקי לוי:  אם יש צורך לגייס כוח אדם מתאים, זמני, אני אומר לכם, תפנו לקציני משטרה שפרשו

מיקי לוי:  רובם מחפשים עשייה, מחפשים להשתלב, מחפשים מה לעשות, וזה מקור שאפשר לדלות אותו מחר בבוקר – כוח אדם ממשטרת ישראל ימציא לכם טפסי אקסל למחר בבוקר בלי שום בעיה

מיקי לוי:       יום שלישי הבא בשעה 9:00 בבוקר, הוועדה תתכנס מחדש

מיקי לוי:  הנושא הזה כבד מאוד, הוא לא תם, הוא משמעותי

מיקי לוי:  הוועדה תוציא גם מכתב ליועצת המשפטית לממשלה בבקשה לבדוק את ההיבטים הנוספים

מיקי לוי:       תודה רבה, ישיבה זו נעולה